text:
እዚ ዕለት ኣብ ታሪኽ!
(ድወት፡ 01-07-2010)
ቅድሚ ከባቢ 120 ዓመታት ፤ ኣብ ምድሪ ኢትዮጵያ ሓደ ዓብዪ ዓፀቦ ኣጋጠሙ ነበረ። ሃገር ብባዕዳውያን ገዛእቲ እናተወረረት ብተደጋጋሚ ኣብ ደማዊ ኵናት ኣትያ ዝነበረትሉ እዋን ነይሩ። ኣብቲ ዘበን ድሕሪ ፈተነ ምፍጣር ጥርንፍቲ ኢትዮጵያ ሃፀይ ቴድሮስ፤ መንበረ ስልጣን ዝሓዙ ሃፀይ ዮሃንስ ራብዓይ ነበሩ።
ሃፀይ ዮሃንስ መላእ ዕድመ ስልጣኖም ምስ ናይ ደገ ተደጋጋሚ ወረራት እናተዃሕሹ እዮም ኣሕሊፎምዎ። ሃፀይ ዮሃንስ ዝልለይሉ ሓደ መሰተረታዊ ምሕደራዊ ነጥቢ እዛ ሃገር በብከባቢኡ ብዘለዉ ንጉሰት ክትመሓደር (ናይ ሕዚ ፌደራሊዝም እንብሎ ዓይነት ቅርፂ ዘለዎ) ፈቂዶም ንሶ ድማ ንጉሰ ነገስት (ናይቶምም ነገስታት ንጉስ) ኮይኖም፤ መቐለ ርእሰ ከተምኦም ገይሮም ዝንቀሳቐስሉ ኩነታት እዩ ነይሩ።
እቲ መንበረ ስልጣኖም ዘጠሽሉ (መቐለ) ዓዲ በሪ ባሕሪ ምስቲ ምዃኑ ብዙሓት ናይ ደገ ወራራት ብቐጥታ ንሶም ብቐረባ ናብ ዘመሓድርዎ ኸባቢ እዩ ዝኣቱ ነይሩ። እዚ ብምዃኑ እውን ተቓላዕይነት ንግስነቶምን ቤተ መንግስቶምን ዓብዪ ነይሩ። ከምኡ ስለዝኾነ እውን እዩ 17 ዓመት ናይ ስልጣን ዘመኖም ኣብ ኣዝዩ ኣስካሕካሒ ኩነታት ሓሊፎምዎ። ኣውሮፓውያን ጎበጥቲ ነዛ ዓዲ ቆሪኖም ሒዞም ኣብ ትሕቲኦም ክገብሩ ፈቲኖም ኣብ ጉንደት፣ ጉራዕ፣ ሰሓጢት፣ ኩፊት ወዘተ ናይ ውርደት ካባ እናደረቡ ሰዲዶምዎም እዮም። ሃፀይ ዮሃንስ ዝፍለጡላ "ሳእኒ እግሩ ሓመድ ዓደይ ሒዙ ከይኸድ፤ ነጊፍኩም ስደድዎ" ዝበልዎ ኣብ ከምዚ ዝበለ ኩነት ኮይኖም እዮም። "ጣልያን ናብ ዓደይ ዝኣቱ ኣነ ንጉስ ሮማ ምስ ኮንኩ እዩ" ዝብል ፍትው ዘረባ ጀነራሎም ራእሲ ኣሉላ እውን ናይቲ ዘበን ንሱ ሓደ መግለፂ ገዚፍ ፍናን እዩ ነይሩ።
እቲ ብወገን መተማ ዝመፅአ ወራሪ ድርቡሽ ግን መወዳእታ እቶም ንጉስ እዩ ኮይኑ። ሃፀይ ዮሃንስ ድሕሪ ሞት ብሕታዊ ውሉዶም ኣብ ዳስ ሓዘን እናሃለዉ እዮም ወራሪ ድርቡሽ ጎንደር ከቃፅላ ዝኣተዋ፤ ዘቃፀላ እውን። ጎንደርን መቐለን ንሃፀይ ዮሃንስ ኣፈላላይ ዝነበረን ኣይኮናን። ሓዘን ውሉዶም እንከይወፅኣሎም ክልዓሉ እንተለዉ ብዙሓት ምኽርታት ይውሃቦም ነይሩ። ኣብ ማእኸል ሃገር ብንጉስ ምኒሊክ ዝግብር ናይ ዓመፅ ምልክታት ነይሩ እዩ። እዚታት ከህድኡ ይምከሩ ነይሮም። ንሶም ግን "ኣይ ሃገር እናወረረት ኣብ ውሽጣዊ ጉዳይ ሕቱኽቱኽ ኣይንብልን። ፈለማ ክብሪ ሃገር ነረጋግፅ።" ኢሎም እታ ፍትውቲ "ኢትዮጵያ ማለት፤ ፈለማ...." እትብል ናይ ኣዋጅ ቃሎም ኣስሚዖም ናብ መተማ ተበጊሶም።
መተማ ግን ከም ጉራዕ ኮነ ጉንደት ዓወት ሒዛ ኣይፀንሓቶምን። እዚ ኹሉ ጅግና ሰራዊቶም ኣብኣ ሓመድ ኮይኑ ንሶም እ ውን ካብዚ መፅአት ብዘይትብሃል ጥይት ተወቒዖም ወዲቖም። ድርቡሽ ክሳዶም ወሲዱ ኣላጊፅሎም። ዛጊድ እኳ ኣይተመለሰትን!
እዚ ቅድሚ 129 ዓመታት ኣብ 1881 ዓ.ም ነበረ!
ጅግና ይዘከር!
ድምፂ ወያነ ትግራይ
ምንጪ ፅፁይ ሓበሬታ!


c: text/html

text:
እቲ ሓንሳብ ብ”ኣቦይ ስብሓት”፣ ሓንሳብ ድማ ብ”ኣያይስብሓት” እንዳተጸውዐ፣ ካብቲ ክሳብ ዝኣርግ ሒዙዎ ዝነበረ፣ እኳድኣ መሰታ ቀዳሞት ዓርኪ ዳሕሮት ኮይኑ፣ ልዑል ሥልጣን ወያኔ ትኽስ እንዳበለ ከካይድ ድሕሪ ምጽናሕ፣ ሎሚ ብ1ይ ሚንስተር ኣቢዪ ኣሕመድ ካብ ስልጣኑ ተሰናቢቱ ተባሂሉ። እዚ ሰብዚ ካብ ዘመነ ሰውራ ጀሚሩ፣ ሓለቓ ሰለላን ኮለላን እዩ ነይሩ። ብፍላይ ድማ ነቶም ኣቦይን ኣደይን ዝኾነ ጸሎቶም ተቓወምቲ ውድባት ኤርትራ፣ ሓንሳብ ኣብ መቐለ፣ ሓንሳብ ኣብ ኣዲስ ኣበባ፣ ሓንሳብ ኣብ ኣዋሳ እንዳ ኣከበ፣ ንኸይቃለሱ ዘቃልሶም ዝነበረ ባዕሉ ኣረጊት ስብሓት ነጋ እዩ። ርግጽዩ ድሕሪ ሞት ነፍሰሀር መለስ ዜናዊ፣ ላዓለዎት ሰበ ሥልጣናት ጭፍራ ወያኔ በብሓደ ይሰናበቱ ኣለው። እቲ ቀንዲ ዓንዲ ሕቘ ስለላ መርበብ ወያኔ ግና ገና ኣይተተንከፈን። መኽንያቱ ጭፍራ ወያኔ ብቐንዱ፣ ሓደ ዋህዮ ስለላ መርበብ ዓባይ ብሪጣንያን፣ እስራኤልን ኣሜሪካን ስለዝኾነ፣ እዞም መሃንድሳት ጽዮናውያን ከይፈቐዱ መሰረታዊ ለውጢ ኣብ ኢትዮጵያ ንኽመጽእ ኣዝዩ ግዜ ዝሕትት ጉዳይ እዩ።
“ዓሳን ከምዝይመውት ማይከኣ ከምዘይነጽፍ” ዝዓይነቱ ስጉምትታት፣ ኣብ ልዕሊ ገዳይም ሰበስልጣናት ወያኔስ ክርአ ይጅምር ኣሎ፣ ኣብቶም ሓደ ቅርሺ ክልተ ገጽ ዝኾኑ፣ ምሓዙቶም እንዳ ህግደፍከ እንታይ ለውጢ ይርአ ኣሎ?
እቲ ሓንሳብ ብ”ኣቦይ ስብሓት”፣ ሓንሳብ ከኣ ብ”ኣያይስብሓት” ዝጽዋዕ ማቱሳላ ህውሓት፣ ካብ 5 ቢሊዮን ዶላር ንላዕሊ ካፒላል እታ “ኤፈርት” Effert” እትብሃል ትካል ወያኔ ዝውንን፣ ንተቓወምቲ ተባሂሉ ብሰንዓ ፎርም ዝተሰለዐ 5 ሚልዮን ዶላር ድማ ንሱ ባዕሉን፣ ሓደ “ሕቡር” ገረኪዳን ዝተባህለ እዮም ከምድላዮም ገሮም ዝቆጻጸሩዎ። ብተወሳኺ እቶም ካብ 10 ንላዕሊ ዝኾኑ ኣሕዋቱ ድማ ኣብ ብዙሓት ትካላት ተዋፊሮም ማሕፉዳኦም ዝመልኡ ማፍያታት እዮም። ሓንቲ ሓብቱ ድማ እታ ብዓልቲ ቤቱ ነቲ ሓንሳብ ከንቲባ ከተማ ኣስመራ፣ ሓንሳብ ፣ ሓላፊ ዕደና ወርቂ፣ ሓንሳብ ድማ “ጀነራል” እንዳተባህለ ኩትሻ ኢሰያስ ኣፈወርቂ ስብሓት ኤፍሬም እያ። በቲ ሓደሸነኽ ድማ ሰክሬታሪ ኢሰያስ እያ። እዚ ሰብሓት ኤፍሬም ሰብዚ በብኡ ትግራዋይ፣ በዲኡ ድማ ዓደኮሎም ድምበዛን እያ። ስብሓት ነጋ ድማ ብኣቡኡ ዓድዋ፣ በኣዲኡ ድማ መራጊዝ ሰራየ እዩ። “ኣደኺዶ ሓትኖኺ ይሕሻ፣ እንታይ ክሕሻ ኩለን ሓደ ብሕማም ዓሶ ይለሓሳ”። ስለዚ ካብ ስልጥእን ምስንባት ስብሓት ነጋ በረኸት እዩ እምበር መርገም ኣይኮነን። ነቲ ሰማዒኡ ግና ስብሓት ነጋ ንፎርማ ካብቲ ዝነበሮ ስልጣን እንተ ተሰናበተ ዝተኣስረ ይመስሎ። እናፍራ ቆቛሕ ዘይፈለጠስ ኣይሃዳናይን።
ምስንባት ስብሓት ነጋ ካብቲ ክሳብ ዝኣርግ ሒዙዎ ዝነበረ ልዑል ሥልጣን ወያኔ፣ ኣብ ኢትዮጵያ እንታይ ለውጢ ከምጽእ እዩ? እዚ ምስንባት ስብሓት ነጋ፣ ንካልኦት መራሕቲ ወያኔኸ ክጸልዎም ድዩ?
ኣስተብህል፣ ካብ ዝሓለፈ ዓመት 2017 ዓ.ም.ፈ. ጀሚሩ፣ ክሳብ ኣብ እንዳወያኔ ሓዲሽ 1ይ ሚንስተር ኣቢዪ ኣሕመድ ኣብ ስልጣን ዝመጽእ ጀሚሩ፣ነቲ ፈላሊኻ ግዛእ ዝዓላምኡ መግዛእቲ ህውሓት መኸተኦም ከርእዩ ዝጸንሑ ሃገራውያን፣ ዘይተወደበ ቃልሲ እኳ ይኽን እምበር ንጭፍራ ወያኔ ራዕዲ ኣእትዮምሎም እዮም። “እሞ፣ እዚ ሎሚ ዝርአ ዘሎ ምስንባት ሓዳሓደ ሰበስልጣናት ወያኔ፣ ንህዝቢ ኢትዮጵያ መሰረታዊ ለውጢ ዘምጽእ ዶኾን ይኸው? ወይስ ከምቲ ቀውዒ ኣዕራብ (Arab Spring) ዝብሃል ኣብ ሃገር ግብጽን ቱኒዝያን ተጀሚሩ ዝቘሃመ ህዝባዊ መኸተ፣ ብረቂቕ ውዲት መሃንድሳት ጽዮናውያን ቅሂሙ ክተርፍ እዩ?”። እንዳበሉ ዝሓቱ ተኻታተልቲ ስትራተጂ ቀርኒ ኣፍሪቃ ብዙሓት ኣለው።
እዚ 1ይ ሚንስተር ኣቢዪ ኣሕመድ ዝወስዶ ዘሎ ስጉምትታትከ፣ ብሓቂ ኣብቲ ብብልሽውናን ብወሮ-በላን ጋዕዚዩ ዘሎ መንግስቲ ወያኔ: መሰረታዊ ለውጢ ዘምጽእ ድዩ? ወይስ ብረቂቕ ውዲታዊ ሜላ ባዕዳውያን ተኣሊሙ፣ ነቲ ኣብ ኢትዮጵያ ብፍላይ ብህዝቢ ኦሮሞን ኣምሓራን ጀሚሩ ዘሎ መኸተ፣ ንምህዳእ ዝግበር ዘሎ ሜላዊ ውዲት ጥራይ እዩ? ዝብሉ ተመራመርቲ ፖለቲካ ቀርኒ ኣፍሪቃ’ውን ኣለው። “ክንብርኲት ከይንብርኲትስ እስከ ቅድም ኣብ ማይ ንብጻሕ”፣ ከምዝብሃል፣ እስከ ብፍላይ ኣብ ኤርትራን ኢትዮጵያን፣ ብሓፈሻ ድማ ኣብ ከባቢ ቀርኒ ኣፍሪቃ ዝርከባ ሃገራት ከም ሃገር ሶማልን ዝኣመሰላ ሃገራትህዝባዊ ለውጢ ክመጽእ ክኢሉስ ክንከታተሎ ኢና። እቲ ኣዝዩ ግዕዙይን ሕገ ኣልቦን ጭፍራ ህግደፍ፣ ብዶብ ኣሳቢቡ፣ ነቲ መዘና ዘይብሉ ባርባራዊ መግዛእቱ ከናውሕ ጸኒሑ እዩ። ኣብ ልዕሊ ህዝቢ ኤርትራ እንተኾነውን ኣብ ታሪኽ ሕሉፋት ገዛእቲ ኤርትራ፣ ከም ኮሎንያል ጣልያን ይኹን ኮሎንያል ኢትዮጵያን ተራእዩ ዘይፈልጥ ባርባራዊ መግዛእቲ ካብ ዘካይድ ዛጊት ጽባሕ 24 ግንቦት 2018 መበል 27 ዓመቱ ክብዕል እዩ። ከምቲ ኣምሓሩ ክምስሉ ከለው፣ “ኣልሞት ባይ ተጋዳይ” ዝብሉዎ፣ ህግደፍ ግና ሞይቱ ከሎ፣ ብሓጥያት ጭፍራ ወያኔ እንዳ ኣመሳመሰ፣ ብሓገዝ መሃንድሳት ስለላ ጽዮናውያን ገና ኣብ ስልጣን ክጸንሕ ገልዳሕ ይብሎ ኣሎ። እሞ፤ እዚ ብልኡኽ መላኺ ኢሰያስ ኣፈወርቂ ዝምራሕ ዘሎ ጉጅለ እኩባት ገበነኛታት፣ ዕምሩ ምዓስ እዩ ክሓጽር? ኣብ ኢትዮጵያስ ጽገናታት ክፍጸሙ ይርኣዩ ኣለው፣ ኣብ ኤርትራኸ ጽገናታት ምዓስ እዮም ክርኣዩ?
እተን ሓያላት ዝብሃላ መንግስታት ዓለም፣ ኣብ ልዕሊ መራሒ ልዑላዊት ሃገር ሊብያን፣ ዒራቕን፣ ዩገዝላቭያን፣ ስጉምቲ ክወስዳ ተራእየን እየን። ንመን ረብሓ እየን ግና ስጉምቲ ወሲደን? ኣብታ ካብ ኣብ ውሽጣ ዘሎ ህዝቢ ኣብ ስደትን ኣብ ኣብያተ ማእሰርትን ዝነብር ዘሎ፣ ግንከኣ ካብ 7 ንላዕሊ ዓበይቲ ዕደና ወርቃ ብጽዮናውያን ተዘሚቱ ዝግዕዝ ዘሎ፣ ካብታ ብቋንቋ ህግደፍ “ሓዳስ ኤርትራ” እትብሃል፣ እቲ ጥንታዊ ስማ ግና ምድረባሕሪ እትብሃል ሃገር፣ ስጉምቲ ክወስዱ ድዮም ወይስ ነቲ ስልጣን ልኡኾም መላኺ ኢሰያስ ብብልሽውና ወያኔን፣ ብጉዳይ ዶብን እንዳ ኣመኽነዩ ስልጣኑ ከናውሕሉ እዮም? ብገለገለ ተኸታተልቲ ጉዳይ ኤርትራን ኢትዮጵያን ዝውሃብ ርእይቶ ከኣ፣ “ህግደፍን ወያኔን ትካል ጽዮናውያን እዮም፣ ብፍላይ እኳድኣ ብዙሕ ሰብ ዘይበጽሖ ኮይኑእምበር፣ ኣልቃሂዳ ቀርኒ ኣፍሪቃ ኮይኖም ንኸገልግሉ ብመሃንድሳት ጽዮናውያን ዝተኸትቡ እዮም። ቀንዲ ወፍሮም ድማ ንስትራተጂካዊ ሕልሚ ቀርኒ ኣፍሪቃ ጽዮናውያን ንምትግባር፣ ብመሃንድሳት ጽዮናውያን ተመልሚሎም ዝሰልጠኑን ዝተዓስቡን፣ ጸረግቲ ጽርግያ ሓዲሽ ዓለማዊ ስርዓት እዮም”። ክብሉ መጎታዊ ርእይቶኦም ክህቡ ይስምዑ።
ብሓልዮት መርበብ ሓበሬታ ደቀባት ኤርትራ፣ 16 ግንቦት 2018 ዓ.ም.ፈ.

robotstxt: allowed

filter: keep


text:
በስመ አብ ወወልድ ወመንፈስ ቅዱስ አሃዱ አምላክ አሜን!
> (እዮብ 17፡3)
ሰላም እግዚኣብሔር ንዓኹም ይኹን ክርስቶሳውያን። ሰማይን ምድርን ዝፈጠረ ልዑል እግዚኣብሔር ይኽበር ይመስገን ከም ትብሉኒ እምንቶይ እዩ። በረኸቱን ጸግኡን ይብዝሓልኩም ብምባል ድማ ናብ ትሕዝቶይ ክሓልፍ። ካብ ንፍጠር ኣትሒዝና ትርጉም ፍቓድ እግዚኣብሔር ምድላይ ወይ ነገርና ኣብ ኢድ እግዚኣብሔር ምምዕቛብ ዝጠፍኣና ይመስል። ንኣብነት እዞም ፈላጣት ኢና ንብል ብኣካዳማያዊ ዓቕሚ ክብ ዝበልና፡ ይቕረ ግበሩለይ ደኣ እምበር ሕልፍ ዝበለና ኢና። በዘን ዘይጠቕማ ትምህርቲ፡ ብልሒ ወይ ንዋታዊ ሓይሊ ፍሉይ ነገር ንገብር ወይ ብቕኑዕ ኣበሃህላ ንዓለም ከም ድልየትና ክንጠዋውያ ንኽእል እዩ ዝመስለና። እዚ ከኣ ነገርና ንእግዚኣብሔር ንምሃብ ይዕንቅጸና። ነገርና ንእግዚኣብሔር ምሃብ ክበሃል ከሎ ብዙሕ ሰማያዊ ጸጋታት ይሓቑፍ። ንኣብነት ካብ ብዙሕ ውሑድ፡ ትሕትና፡ እምነት፡ ፍቕሪ፡ ረድኤት ኣምላኽ ምጽባይ. . . ወዘተ እዮም።
ንኣብነት ሓደ ሰብ፡ “ዓለም ሎሚ ቀላጽመይ ከርእየኪ እየ” ብዘስምዕ ሓሳባት፡ ብልሑ ተጠቂሙ፡ ከውርድ ከደይብ፡ መደባት ክሕንጽጽ፡ ኮታ ብዙሕ ሃልኪ ይሃልኽ። ዝኾነ በቲ ዝሓንጸጾ ምስ ዘይከይድ ድማ ይሓርቕ። እዚ ምንጽርጻር ኸኣ ዓለም ከምቲ ንሱ ዝደልዮ ስለዘይከደት እዩ። ኣብዚ እዋን’ዚ እዩ ነቲ ጠዋይ ንምቕናዕ፡ ትውክልቱ ናብ እግዚኣብሔር ንምግባር ብፈተና ዝኸውን። ኣብዚ እዩ ኩሉ ሰብ በቃ! ኩሉ ነገረይ ኣብ ኢድካ ኣረኪበካ ኣለኹ፡ ድላይካ ግበረኒ ዝብል። ኣብ መወዳእታ፡ እታ ካብ ቀደም ክትበሃል ዝነበራ ቃል፡ ኦ እግዚኣብሔር ፍቓድካ ይኹን! ክብል ይጅምር። እዚ ከኣ ብመከራ ከመይ ገይርና ኩሉ ነገርና ትሕቲ ኢድ እግዚኣብሔር ነማዕቑብ ዝብል ኣምር ነሕድር።
ታሪኽ ጻድቕ እዮብ ንኹልና ዓቢ ትምህርቲ እዩ። ንድሕሪት ምልስ ኢልና መዘኻኸሪ ክኾነና ብዛዕባ ጻድቕ እዮብ ክንዘራረብ ኢና። ዘርኡ ካብ ኤሳው ሓው ያዕቆብ ከም ዝኾነ ይንገር። ኤሳው ከም ሓው ያዕቆብ (እስራኤል) ዘይኮነ፡ ብመንገዲ እግዚኣብሔር ዘይመላለስ እዩ። በረኸት ኣቦሓጉኡ ኣበ ብዙሓን፡ ኣቦና ኣብርሃም ግና ስለዝነበሮ ካብ ዘርኡ ጻድቕ እዮብ ወጸ። ከምቲ ኣብ መጽሓፍ ቅዱስ እነንብቦ እዮብ፡ ንእግዚኣብሔር ዚፈርህን ፍጹምን ቅኑዕን ዝኾነ ሰብኣይ እዩ ዝነበረ ይብለና። ጻድቕ እዮብ ከምቲ ብዘመነ ሕገ ልቦና ዝፍለጥ ሓላፍነት ስድርኡ ዝተሰከመ ኮይኑ መስዋእቲ ኣብ ክንዲ ደቁ ከዕርግ ከሎ ንርኢ። ብንዋታዊ ጸጋ እግዚኣብሔር ዝባረኾ፡ ኣብ ሰብ ምብራቕ ዓቢ ነበረ። ካብቲ ኣብ ላዕሊ ዝተጠቕሰ ዝበለጸ ግና ምስክርነት እግዚኣብሔር እዩ፡  > (እዮ 1፡8) ክብል ከሎ። ኣብዚ ታሪኽ ናይ ጻድቕ እዮብ፡ ከነስተውዕሎ ዝግባእ ግና ሓደ ነገር ኣሎ። ንሱ ከኣ ጻድቕ እዮብ፡ ንገዛእ ነፍሱ ጻድቕ ምቕጻሩ እዩ። ነዚ፡ ነገር እዚ፡ ንምውጋድ እግዚኣብሔር ፈተና እዮብ ፈቐደ እምበር ሰይጣን ስልጣን ኣብ ልዕሊ እዮብ ስለዝነበሮ ኣይኮነን። ኣብ ቀዳማይ ምዕራፍ መጽሓፍ እዮብ ከም ንርእዮ፡ ካብ ንዋት ጀሚሩ ክሳዕ እቶም ዓሰርተ ደቁ፡ ብፍሉይ ጭካኔ እቲ እኩይ ኣጥፈኦም። በቲ ዝወረዶ እዮብ፡ ንእግዚኣብሔር ኣይከሓደን። ጽንዓቱ ዝምስክር ቃል ድማ፡  > (እዮ 1፡ 21) ይብለና። ብሓቂ ቀሊል ነገር ኣይኮነን። ካብ ኣመና ሃብታም፡ ናብ ድኻ! እሞ ኸኣ ዋላሓንቲ ክጸናንዓሉ ዝኽእል ነገር ዘይብሉ! ከተስተንትኖ ከሎኻ ሕርብት’ውን ይብለካ። ንሕና፡ ከምዚ’ኳ ዝበጽሓና ኣይኮነን የግዳስ እስከ ኣብ ቦታ ጻድቕ እዮብ ንግበራ ነፍስና። ምተጻወርናዮ’ዶ፤ ከቢድ እዩ!!! ግና እቲ ሓቂ ንሱ እዩ  > ። እዮብ፡ ድልየታቱ ክማለኣሉ ብዝብል ኣይኮነን ናብ እግዚኣብሔር ተጸጊዑ። ጸላኢ ሠናያት በዚ ብጣዕሚ ስለዝርበጽን ዝሳቐን፡ ኣብ ነፍሱ ክመጾ ደለየ። ሕጂ’ውን እግዚኣብሔር ሓደ ዕላማ ስለዝነበሮ ደኣ እምበር ሰይጣን ስልጣን ኣብ ልዕሊ እዮብ ስለዝነበሮ ኣይኮነን። ህይወት እዮብ ናይ እግዚብሔር ስለዝኾነት ድማ፡ ድላይካ ግበሮ ግና፡ ኣብ ህይወቱ ተጠንቀቕ ብምባል ንእዮብ ኣሕሊፉ ሃቦ። ሰይጣን ድማ ብብርቱዕ ቊስሊ ስጋ ወቕዖ። ኣብዚ ካልኣይ ምዕራፍ እዩ ሰበይቲ እዮብ፡  > (እዮ 2፡9) ዝበለቶ። ሰይጣን፡ ብሥግኡ ምዃን ስለዝኣበዮ ብሰበይቱ መጾ። ከም ቀዳማይ ኣቦና ኣዳም ዘይኮነ እዮብ፡  > (እዮ 2፡10) ክብላ ከሎ ንሰምዖ። ብሓቂ ዓቢ ትምህርቲ እዩ። ንምፍጻሙ ከኣ ብቅዱስ መንፈሱ ይደግፈና።
ብድሕሪ’ዚ ሰለስተ ኣዕሩኽ እዮብ ከጸናንዕዎ ይመጹ። ካብ ሳልሳይ ምዕራፍ ኣትሒዞም ድማ ክንዲ ዘጸናንዕዎ  > እናበሉ ክወቕስዎ ንርኢ። እዚ ከኣ ካብቲ ጸይሩዎ ዝነበረ ፈተና ክቑጣዕን ክሓርቕን ይጅምር። ተስፋ ዘይቆረጸ ሰይጣን በዞም ኣዕሩኽ ዝበሃሉ ንእዮብ ክፍትኖ ንርኢ። ቅዲ ኣጸሓሕፋ ናይ ዝርርቦም፡ ፍልይ ዝበለ ብመልክዕ ግጥሚ እዩ። ክሳብ ሕጂ’ውን ብቋንቋ እብራይስጥ ብሉጽ ቅዲ ናይ ኣጸሓሕፋ ከም ዝኾነ ይፍለጥ።
ሰይጣን ነታ ኣብ ውሽጢ ልቢ እዮብ ተዶኲና ዝነበረት፡ “ጻድቕ ምዃን” ከገንፍል፡ በቶም ሰለስተ ኣዕሩኽ ንልዕሊ ዒስራ ምዕራፋት ክርክር ወሰደሉ።  > (እዮብ 32፡1) ይብል እቲ ቅዱስ ቃል። ኣብ መንጐ ዓበይቲ ከመይ ገይረ ርኢቶ ክህብ ብምባል ሱቕ ኢሉ ዝዕዘብ ዝነበረ ኤሊሁ እቶም ሰለስተ ሰብኡት ምላሽ ምሃብ ምስ ኣበዩ ተናደደ ይብለና እቲ ቅዱስ ቃል። (እዮብ 32፡2) ። ምኽንያቱ እዮብ ንርእሱ ኣብ ቅድሚ እግዚኣብሔር ጻድቕ ገይሩ ስለዘቕረባ። ኣብ ሓሙሽተ ምዕራፋት ድማ ለባማት ክብልዎ ዘይከኣሉ ተዛረበ። ብሕጽር ዝበለ ኤሊሁ ንእዮብ፡ ዝወረደካ መከራ ሰብ ክጻወሮ ኣይክእልን እዩ። እዚ’ውን ዓቓል ስለዝኾንካ እምበር መን ምተጻወሮ! ግና ንነፍስኻ፡  > (እዮብ 33፡9-12) ይብሎ። ኣምላኽ ጌጋ ገይሩ ኣነ ግና ቅኑዕ ኣለኹ ክትብል ኣይትኽእልን ኢኻ ማለት እዩ። ብዝተኻእለ መጠን ንኣምላኽ ኣይተረዳእናካን’ሞ ዓይነ ልቦናና ክፈተልና ንበሎ። ወይ ድማ ዓቕሊ ሃበና ንበሎ። ተስፋና ነዚ ሕጂ ወሪዱና ዘሎ ዘይኮነስ ነቲ ብድሕሪኡ ዝርከብ በረኸት ይኹን። እናበለ ንእዮብ ከህድኦ ይፍትን ነበረ። ነቶም ሰለስተ ኣዕሩኽ ግና፡ ንስኹም ንእዮብ ኣድኪምኩሞ እምበር ኣይየጸናናዕኩሞን ኢሉ ገሰጾም። ኤሊሁ ንእዮብ መንፈሱ ምስ ኣህደአ፡ እግዚኣብሔር ክዛረብ ንርእዮ። ኣብ ምዕራፍ 38 እግዚኣብሔር ንእዮብ፡  > (እዮብ 38፡1-3) ። እናበለ ድማ ንእዮብ ክግስጾ ይጅምር። እዮብ ኣብ ቅድሚ እግዚኣብሔር፡  > (40፡3-4) ። ኢሉ ኣብ ሞንጐ ምስ ተዛረበ፡ እግዚኣብሔር ንእዮብ ገና ኣይወዳእኩን ብምባል፡ ቐጺሉ ጥበቡ ማንም ክግምቶን ክፈልጦን ዝኽእል ከም ዘይየለ ኣረደኦ። ስለዚ ኸኣ፡ እግዚኣብሔር፡ ዝገብሮ ዝፈልጥ ኩሉ ድማ ብናቱ ፍቓድ ከም ዝነብርን ኣፍለጦ። እዮብ ድማ፡ ኩሉ ነገሩን ጌግኡን ተረዲኡ ኣብ መወዳእታ ርእሱ ፈንፊኑ ክነሳሕ ንርእዮ። ብምሕረት ምሉእ ዝኾነ እግዚኣብሔር ኣምላኽ፡ ንእዮብ ምሕረት ይህቦ። ነቶም ሰለስተ ኣዕሩኽ ምኽንያት ሓጢኣቱ ስለዝነበሩ ድማ፡ ምሕረት ብመንገዲ እዮብ በቲ ሕሩዩ ክዋሃቦም ከም ዝኽእል ተነግሮም። እዚ ኸኣ እዮብ ነዕሩኹ ከማልደሎም ከሎ ንምልከት። እቲ ፈተና በዚ የብቅዕ ጻድቕ እዮብ፡ ህይወቱ ብጸጋ እግዚኣብሔር እንደገና ትመልእ። ካብቲ ዝነበሮ ዕጽፊ ገይሩ ይውሰኾ። ሾብዓተ ኣወዳትን ሰለስተ ኣዋልድን ድማ ይወልድ። ድሕሪ እዚ እዮብ ሚእትን ኣርብዓን ዓመት ይጸንሕ፡ ደቁን ደቂ ደቁን ከኣ ክሳዕ ኣርባዕተ ወለዶ ይርኢ። ዕድመ ጸጊቡ ድማ ሞተ ይብለና እቲ ቅዱስ ቃል። (እዮብ መፈጸምታ ምዕራፍ 42) ።
> (እዮብ 17፡3) እዚ ቃል ናይ እዮብ እዩ። ካብ ቀደም ክሳዕ እዛ ዕለት እዚኣ ኣባኻ እዩ ትውክልተይ፡ ግና ሕጅስ ተሓዋዊሱኒ፡ ክርደኣካ ኣይከኣልኩን ንምባል ዝተዛረቦ ቅዱስ ቃል እዩ።
ዝብል ቃል፡ ብጄካኻ ብዛዕባይ ዝፈልጥ የለን። ክዋሓሰኒ ዝኽእል ከኣ የለን። ስለዚ ኣብ ቅድሜኻ ክጣበቐለይ ዝኽእል ብጄካኻ የብለይን ማለት እዩ። ንኣብነት ካብ ሓደ ሰብ ገንዘብ ክትልቃሕ እንተ ደኣ ደሊኻ፡ ዝሓፍሮ ወይ ዘኽብሮ፡ ቓሉ ከዕብር ዘይደሊ ረኺብካ፡ በጃኻ ኣብ እገለ ንዓ ተዋሐሰኒ ትብሎ። ንሕና ድማ ብሓጢኣት ጨቂና ከሎና፡ ኣብ ቅድሚ እግዚኣብሔር ጽቡቕናን ሕማቕናን ዝፈልጥ፡ ክዋሐሰና ዝኽእል፡ ብጄኻ እግዚኣብሔር የብልናን።
ምባሉ ድማ፡ ምስ ካልእ ሰብ ተማኺረ ኢደይ ኣብ ኢዱ ገይረ ኣይከድኩን ወይ ተስፋ ዝገበርኩሉ የብለይን፡ ናብ ሰባት ኣይተጸጋዕኩን ማለት እዩ። ናብ ዝነበርናዮ ምትእምማን ንመለስ እዩ ዝብል ዘሎ። ንኣብነት ኣብዚ ሕጂ ንርእዮ ዘለና ዘመን፡ ሰባት ናይ ህይወት መድሕን ወይ ናይ መኪና መድሕን ዝኣትዉዎ፡ ነታ ህይወቶም ብገንዘብ ኣብ ትካላት ናይ መድሕን የዕቑቡዋ። በዚ መጠን ከኣ ዕረፍቲ ዝረኽቡ ይመስሎም። ግና ኣይኮነን። ህይወትና ብገንዘብ ኣይትትመንን፡ ኣብ ዓለም ዘሎ ነገራት’ውን ኣይዳረጋን። ስለዚ ንህይወትና ምስ ልዑለ ባህሪ ዝኾነ እግዚኣብሔር ኣምላኸና ደኣ ነማዕቑባ። ኣብዛ ምድሪ ከሎና እግዚኣብሔር እዩ ዋሕስና። ኣብ ዳሕራይ ዘመን’ውን እግዚኣብሔር እዩ ረዳኢና።
ዘማራይ ዳዊት፡  > (መዝ 45፡22) ይብል። እዚ ከኣ፡
> ናይ ሎሚ ጾርካ ንእግዚኣብሔር ሃቦ ወይ ኣረክቦ ማለት እዩ። ንኣብነት ኣብዛ ዓለም ከሎና ገንዘብ ክህልወና ይኽእል፡ ውላድ ክህልዉና ይኽእሉ፡ ዘመድ ቤተሰብ ክህልዉና ይኽእሉ፡ በዓል ስልጣን ንፈልጥ ንኸውን፡ ግና እዚ ኩሉ ዘርዚርካ ዘይውዳእ ዓለማዊ ጸጋ ደኣ እምበር፡ ዘልኣለማውነት ከውሕሰልና ዝኽእል ኣይኮነን። እንታይ ደኣ፤ ነገርና ኩሉ ንእግዚኣብሔር ነረክቦ። ነማዕቕቦ! በረኸት ኣብ ልዕሊ በረኸት ድማ ክንረክብ ኢና።
ቀጺሉ’ውን፡  > ጻድቕ ክብል ከሎ፡ ነቲ ብፍቓድ እግዚኣብሔር ዝንቀሳቐስ፡ እቲ ብፍታው እግዚኣብሔር ዘስተንፍስ ጻድቕ ማለት እዩ። ህይወቱ ንእግዚኣብሔር ዘወፈየ፡ ከይሰልከየ ናብ ኣምላኹ ዝቐረበ። ኣብ ዳግማይ ትንሳኤ’ውን ኣይክድርብዮን ወይ ሰንከልከል ክብል ኣይክሓድጐን እዩ።
ዘልኣለማዊ ህይወት ክንወርስ፡ ዋሕስ ዝኾነና ጐይታናን መድኃኒናን ኢየሱስ ክርስቶስ እዩ። እዚ ከኣ ኩልና ንፈልጦ ሓቂ እዩ። ስለዚ ኣብ ምድሪ ከሎና ንእግዚኣብሔር ከነስምሮ እንተ ደኣ ኮይና፡ ኩሉ ነገርና ንዕኡ ንሃቦ። ኣብ መወዳእታ ድማ ኣኽሊል ሰማያዊ ክብሪ ክንለብስ ኢና።
ነዋየ ኅሩይ፡ ሓዋርያ ቅዱስ ጳውሎስ ካብቲ ብዙሕ ተመኩሮታቱ ኣብ ባሕሪ ዘጓነፎ ንዓሰርተ ኣርባተ መዓልቲ ዝኣክል ጸልማት ዝመልኦ ጉዕዞ፡ ኣብ ግብሪ ሓዋርያት ብዓቢ መምህርና ቅዱስ ሉቃስ ዝተጸሕፈ ክንውከስ ከሎና፡ ብባሕሪ ናብ ኢጣልያ ኣብ ዝጓዓዘሉ ዝነበረ እዋን፡  > (ግሓ. 27፡10-11) ። ኣብዚ እቲ ሓለቓ ሚእቲ ንሰባት ክኣምን ከሎ ንርኢ። እዚ ከኣ ኣበይ ከምዘብጽሕ ክንዕዘብ ኢና።  > (ግሓ. 27፡14-15) ።   ትብል ቓል ከነስተውዕለላ ይግባእ። ንመን፤ ንእግዚኣብሔር ሐደግናያ ማለት እዩ። እምበር፡ ንመራሒ መርከብ ኣይኮነ ንዋና መርከብ ኣይኮነ፡ ነቲ ኩሉ ዝኽእል እግዚኣብሔር እዮም ሓዲጎማ።   ክብሉ ጀመሩ ማለት እዩ። እዚ ኸኣ፡ ሰብ ዋሕስ ክኸውን ኣይክእልን ማለት እዩ። ወይ ኣይትፍራሕ ዝብለኒ ሰብ መን እዩ፤ ማለት እዩ። ሊቀ ሓዋርያት ቅዱስ ጴጥሮስ ብማየ ማይ ምስ ከደ፡ ብርቱዕ ንፋስ ምስ ረኣየ ግና ፈርሄ። ክጥሕል ድማ ጀመረ። ቅዱስ ጴጥሮስ፡   ክብል ከሎ ንርኢ። (ማቴ 15፡22-33) ። በቃ! ብኢደይ ሓዘኒ ኣድሕነኒ ማለት እዩ። ካልእ ሰብ ኢደይ ሒዙ ከድሕነካ እየ ኢሉ ዝመጽእ ኣየድልየንን ምባል ንምርዳእ ዝኣክል እዩ። ንስኻ ኢኻ ዋሕሰይ ካልእ ኣይየድልየንን። ሓኪም (ዶክቶር) ኣይድልየኒ፡ ጠበቓ ኣይድልየኒ፡ ባንክ ኣይድልየኒ፡ ቤተሰብ ኣይድልየኒ፡ ዝኾነ ጽፍሒ ናይ ሓላፍነት ዘለዎ ሰብ ኣይድልየንን እዩ። ንስኻ ንበይንኻ ኢኻ ዋሕሰይ። እንታዋይ’ዩ ኢደይ ዝሕዘኒ፤ ማንም የለን ምባል ማለት እዩ።
እዮብ ገና ከይተነቓነቐ ከሎ፡ ሰበይቱ ንኣምላኽ ክሐዶ ክትብሎ ከላ፡ እዮብ ብኸናፍሩ ኣይሐጥአን ይብለና እቲ ቅዱስ ቃል። (እዮብ 2፡9-10) ። ቓላት ክዘንቦ ምስ ጀመረ ግና ክጻወር ኣይከኣለን ተነቓኒቑ። ናብ እግዚኣብሔር ክጠርዕ ከኣ ንርእዮ። ኢድካ ክሕዝ ፍቐደለይ፡ ከምቲ ቀደም እምነተይ ምለሰለይ፡ ኣባኻ ተዋሐሰኒ። ሕማቕ ዘረባ ሰባት ምስ ሰማዕኩ ኣባኻ ከጠራጥሩኒ ጀሚሮም። እሙን ምዃንካ እፈለጥ እየ። ከም ሰባት ከምዘይትሓስብ ይርደኣኒ እዩ። ንኹሎም ደቀይ እንተወሰድካዮም’ውን ኣይክትሐድገንን ኢኻ እዩ ዝብል ዝነበረ።
ነገርና ንእግዚኣብሔር ምሃብ ዝዕንቅጹና ነገራት፡
1. ኣብ ገዛእ ርእስና ክንምርኮስ ከሎና።
ኣብ ገዛእ ርእስና ክንምርኮስ ከሎና፡ ዓይቢ ጸገም እዩ። ኣብ ገዛእ ርእስና ክንምርኮስ፡ ኣብ ብልሕና፡ ትምህርትና፡ ፍልጠትና፡ ሃብትና፡ ሓልዮት ሰባት ኣባና ኩሉ ናብ ዝኾነ ከብጽሓና ኣይክእልን እዩ። ጻድቕ እዮብ ክንርእዮ ከሎና፡ ብኹሉ ሸነኽ ህይወቱ ምሉእ ጸጋ ነበሮ። ሃብቲ፡ ክብረት፡ ጠሌ-በጊዕ፡ ሕፉር፡ ዓቢ ኣቦ ምዃን፡ ውላድ፡ ኮታ ኩሉ ምሉእ ጸጋ ነበሮ። እዚ ግና እኹል ኣይነበረን። ዘለኣለማውነት ዘውርስ ህይወት ኣይነበረን። ስለዚ ክዕረ ስለዝነበሮ ንኻልኦት ድማ ዓቢ ኣብነት ክኸውን ስለዝተመደበ ጥርሑ ተሪፉ። ብሓጺሩ ብጄካ ኣብ ኣምላኽ ኣብ ካልእ ኣይትወከል ዝብል ዕላማ ዝነበሮ ዛንታ እዩ። እዮብ፡ ብብዙሕ ነገራት እዩ ተኸቢቡ ነይሩ። ንኣብነት ሓደ ጉዳይ ዘለዎ ሰብ ጽቡቕ ዝምድና ምስ ሓለፍቲ ምስዝህልዎ፡ መጀመርያ ተሌፎን ክገብር’ሞ ብድሕሪኡ ድማ ክጽሊ ይብል። ሓደ ሰብ ገንዘብ ኣብ ባንክ እንተሃሊዎ ክጽሊ እንተደልዩ፡ መጀመርያ ክንደይ ተሪፉኒ ክቖጸርን’ሞ ደሓር ክጽሊ እየ ይብል። እዚ ኸኣ ፍርቂ ፍርቂ ይገብሮ ኣሎ ማለት እዩ። እዮብ ምስሓመመ፡ ኩሉ ምስ ሰኣነ፡ ነቲ ከቢቡዎ ዝነበረ ነገራት ክዝርዝር፡  > (እዮብ 29) እናበለ ክዛረብ ከሎ ንዕዘብ። እዚ ከም ዝዕንቅጾ ዝነበረ ንርኢ።   ክብል ከሎ። ኣብ ገዛእ ርእሱ ይምርኮስ ኣሎ ማለት እዩ። ዝኾነ ከጋጥም ከሎ፡ በቲ ከቢቡዎ ዝነበረ ነገራት፡ ኣምላኽ ዘይኮነ ንሱ እንድዩ ክቡር ናይ ግድን ነቲ ሽግር ባዕሉ ይፈትሖ።  > (እዮብ 31፡33) እናበለ ዝዕንቅጽ ነገር የርእየና። ሕማቕ ነገረይ ኣይሓብእን እየ። ምኽንያቱ ዝሕባእ ኣበሳ የብለይን ክብል ከሎ እዩ። ካብ ሰባት ፍሉይ ምዃኑ እዩ ዝገልጽ። ንነፍሱ ቅኑዕ ገይሩ ይወስዳ። ሰባት ሓጢኣቶም እናሐበኡ ንሱ ግና ሓጢኣቱ ኣይሐብእን በለ። እዚ ከኣ ንነፍሱ ጻድቕ ይቖጽራ ስለዝነበረ እዩ።
2. ኣብ ሰባት ክትምርኮስ ከሎኻ።
እግዚኣብሔር፡ ቀናእ ኣምላኽ ስለዝኾነ: ኣብ ነፍስኻ፡ ኣብ ሰባት፡ ወይ ኣብ ዝኾነ ይኹን ክትምርኮስ ከሎኻ ክሕጐሰልካ ኣይክእልን። ኣብዚ እዋን’ዚ ነቶም ንስኻ ምርኩሰይ እዮም ኢልካ ዝኣመንካዮም ምስ ሰወሮም ወይ ዓቕሞም ብግቡእ ምስ በረሃልካ፡ ተስፋኻ እግዚኣብሔር ይኸውን። ዋሕስካን ምርኩስካን ምዃኑ ይርደኣካ።  > ክትብል ትጅምር።  > (እዮብ 29፡8-9) ክብል ከሎ ንዕዘብ። ኩሉ ሰብ ከኽብረካ ከሎ ኣብ ግዜ ሽግርካ ምሳኻ ጠጠው ዝብል ይመስለካ፡ ግና ከምኡ ኣይኮነን ዝጸንሖ ንእዮብ። ጻድቕ እዮብ በዚ ሓሊፉ ዝብሉ ዝነበሩ ሰባት፡ ሎሚ ክቕንዞ ከሎ፡ ሸለል ኢሎሞ። ሕማቕ ነገር እንተዘይነብሮ’ዶ እዚ ኩሉ ምወረዶ፤ ዓቢ ኾነ ንእሽቶ ዝብሎ ዝነበረ ባጫ እዩ። እቶም ንስኻ ትኣምኖም ዝነበርካ ሰባት ኣበይ ኣለው፤ ዝብል ሕቶ ምምላስ ኣድላዪ እዩ።
3. ሓይሊ ገንዘብ ወይ ንዋታዊ ዓቕሚ።
“እገለስ እኹል ገንዘብ ኣለዎ” ክብሃል ከሎ፡ ኩሉ ነገር ዝሓዘ ኮይኑ እዩ ዝስመዓና። እቲ ሓቂ ግና ከምኡ ኣይኮነን። ገንዘብ ሰላም ክህበና ኣይክእልን፡ ገንዘብ ጥዕና ከውህበና ኣይክእልን፡ ገንዘብ ቅሱን ናብራ ክንመርሕ ኣይገብረናን። እዚ ንዋታዊ ዓቕሚ ናብ ዘብጽሓና የብሉን። ምናልባት ሒደት መግቢ ከውሕሰልና ይኽእል። እዚ ከኣ ንቕሳነትን ሰላምን ዘለኣለማዊ ህይወትን ኣየውሕስን እዩ። እዚ ዓቕሚ’ዚ ንብዙሓት ሰባት ንኣምላኽ ዋሕስና ኢኻ ንኸይብሉ ዝዕንቅጾም ዘሎ እዩ።  > (እዮብ 29፡12) ። እወ! ጻድቕ እዮብ ርህሩህ፡ ከይመርመረ ሰናይ ነገር ክገብር እዩ ዝደሊ ዝነበረ። ክህብ ከሎ ሃብቱ ዘይነጽፍ (ወይ ዘይውዳእ) ኮይኑ ስለዝስምዖ ምሉእ ብምሉእ ኣባኻ ተዋሐሰኒ ክብል ዘይየኽእሎ ባእታ ነበሮ። እዚ ሓይሊ ንዋታዊ ዓቕሚ እዩ።
ስለዚ እዘን ኣብ ላዕሊ ዝተጠቕሳ ነገራት ምሉእ ብምሉእ ናብ ኣምላኽ ክንውከል ዝዕንቅጻና ነገራት እየን። ንኣብነት ሓደ ህጻን ኣብ ሑቕፊ ኣብኡ ተደርቢዩ ይድቅስ። እዚ ኸኣ ኣብ ጐኒ ኣብኡ ስለዘሎ እዩ። ብዛዕባ ገንዘብ ኣይሽገር፡ ብዛዕባ ዝብላዕ ዝስተ ኣይሽገር፡ ኩሉ ወላዲኡ ከማልኣሉ እዩ። ኣብ ገዛእ ርእሱ ኣይምርኮስን፡ ኣብ ካልኦት’ውን ከምኡ። መን ደኣ ወላዲኡ፡  > ። ኣምላኽ ከኣ ከምዚ ክንከውን እዩ ዝደልየና። ንመን ክንኣምን፤ ነቲ ወሃቢ ኩሉ፡ ፈጣሪ ኩሉ፡ ብኹሉ ምሉእ ዝኾነ ኣምላኽ እኳ ደኣ።
ኣብ መወዳእታ ድማ ከመይ ገይርና ናብ  > ። ክንበጽሕ ንኽእል፤
መጀመርያ መጀመርያ፡ ካብ ነፍስኻ ብዙሕ ኣይትጸበ።
ንኣብነት፡ ናይ ዓመት ውጥን ትሕንጽጽ። እዚ ከኣ ኣብ መንፈሳዊ ህይወትካ ለውጢ ከርኢ እየ ትብል። ማለት፡ እዛ ዓመት እዚኣ ኩሉ ሕማቕ ገዲፈ፡ ስሩዕ ዝኾነ ኣካይዳ ክኸይድ እየ ትብል። ብሉይ ኪዳንን ሓዲሽ ኪዳንን ክውድእ እየ፡ ቁርባን ክወስድ እየ፡ ናይ ዘውትር ጸሎት ክጽሊ እየ፡ ከገልግል እየ ኮታ ዘይተሰርዐ የለን ኩሉ ኣብ መደባትካ ተእትዎ። ሓደ ወርሒ ከይመላእካ፡ ካብቲ ዝወጠንካዮ ዋላሓንቲ ከምዘይገበርካ፡ ትዕዘብ። እቲ ምኽንያት ድማ ካብ ነፍስኻ ብዙሕ ትጽበ ስለዝነበርካ እዩ። ኩሉ እቲ ዝተባህለ ተባሂሉ ይተርፍ። ናይ ኣፍ ዘረባ ጥራይ ስለዝኾነ። “ኣነ ከምዚ ክገብር እየ” ክትብል ግዜኻ ኣብ ከንቱ ተጥፍእ። ኣብ ዝሓለፈ ዓመት ዝተጋገኹዎ ጌጋ እዛ ዓመት እዚኣ ኣይደግሞን እየ ኢልካ ነይርካ። እንተራእኻ ግና፡ ኩሉ ዘረባ ጥራይ። እዚ ኩሉ ካብ ትዕቢት ጥራይ ዝነቐለ እዩ። እቲ ጌጋ ድማ ንዓመታት ክሳብ ትሕለል ክትደጋግሞ ኢኻ። ኣብ መወዳእታ ናብ ኣምላኽ ተምበርኪኽካ፡ “ዋላሓንቲ ኣይክመባጽዕን እየ” ክሳዕ ትብል ትኸውን። ሽዑ ትሕት ምስ በልካ፡ ኦ ኣምላኸይ ለውጠኒ፡ ንነፍሰይ ባዕለይ ክልውጣ ኣይክእልን እየ። ንነፍሰይ ዋላሓንቲ ካልኢት’ኳ ክኣምና ኣይከኣልኩን። ሓንቲ መዓልቲ ብዘይሓጢኣት መብጽዓ ክኣትወልካ ኣይክእልን እየ። ኣብዚ ደረጃ እዚ ምስ በጻሕና ኢና ንእግዚኣብሔር ኩሉ ነገርና ንህቦ። ምኽንያቱ እግዚኣብሔር ዝኾነ ነገር ኣይከለኣናን። ንሕና ግና ብመብጽዓ ተሸፊና ክንስከሞ ዘይንኽእል ነገራት ብኣፍና ነውጽእ። ኣብ መወዳእትኡ ክትገብር እንተ መጻእካ ወይከ! የለን። ነዋየ ኅሩይ እንታይ ኢሉ ይምህረና፤  > (2 ቆሮ 12፡10) ድኹማት ምዃና ክርደኣና ምስ ጀመረ ኢና ውሕስነት ኣብ ሰማያት ክንተክል ንኽእል። እምበር ካብ ነፍስና ምጽባይ ድኻም ጥራይ እዩ። ቐጺሉ’ውን  > (2 ቆሮ 1፡9) ። ኣብ’ዚ ክንዕዘቦ ንኽእል፡ ሕሙም ናብ ኣምላኽ ቀሪቡ ንኽሓዊ ይልምን። ድኅነት ዝህብ እግዚኣብሔር ድማ የሕውዮ። ካብዚ ፍልይ ዝበለ ግና፡  > ዝብል ቓል፡ ዑምቀት ዘለዎ ቃል እዩ። ምውት እንታይ ክጽበ ይኽእል፤ ዋላሓንቲ! ክልምን ኣይክእል፡ ክጓዓዝ ኣይኽእል። ኣብ ነፍሱ ዝተረፎ ነገር የለን በቃ። በዚ ኣገባብ ምስ ተጸረብና ኢና ነፍስና ንኣምላኽ ንድርቢ። ምሉእ ብምሉእ ጐደሎ ዘይብሉ ኣብኡ ንምርኮስ።  > ። ምኽንያቱ ኣምላኽ ንዕኡ ንበይኑ ምስ ደለኹ እዩ ክመጻኒ ዝኽእል፡  > እትብል ቃል ወሳኒት ስለዝኾነት። ስርሑ፡ ዓቕሙ፡ ኩሉ ክህብ ዝኽእል ኣምላኽ ስለዝኾነ፡ ብዝኾነ ይኹን ንኣምላኽ ክንግምቶ ንኽእል ኣይኮናን። ነቲ ዝሞተ’ኳ ከተንስእ ዝኽእል። ፋሕ ዝበለ ሬሳ ከም ብሓድሽ ኣኪቡ ምሉእ ሰብ ክገብሮ ዝኽእል ኣምላኽ እዩ። ስለዝኾነ ድማ፡ ምሉእ ምርኩስ ይሓትት። ብመዝሙር ደስ ዘብል ትምህርቲ ዝምህረና፡ ከም ልበይ ዝተባህለ፡ ነቢይ ዳዊት፡  > (መዝ 43፡5) ። ካብ ነፍሱ ኣይተጸበየን።   ዝህብ ኣምላኽ ካብ ኮነ ክህበና እዩ። ምስ ሃበና ድማ ከነመስግኖ ኢና። ስለዚ ተስፋኺ ኣብ ኣምላኽ ግበሪ ይብላ ኣሎ። ምሉእ ተስፋ ዘይውዳእ ተስፋ ኣብ ኣምላኽ ምግባር ማለት እዩ።
ካልኣይ ድማ፡ ሓንጐልካ ጠጠው ምባል። ከመይ!
ምሉእ ብምሉእ ናብ እግዚኣብሔር ምእንቲ ክንውከል፡ ሓንጐል ዝበሃል ጠጠው ክብል ክኽእል ኣለዎ። ብዙሕ ዘሸግረና ነገራት ኣሎ። እዚ ከኣ ንእሙን ኣምላኽና ክነግሮ ይግባእ። ጽቡቕ! ፍቓድካ ደአ እምበር ፍቓድና ኣይኹን ኢልና ጸሎትና ንዓጹ። ተመሊስና ናብቲ ዝነበርናዮ ንሓስብ ንምንታይ፤ ፍቓድካ ይኹን ኢልና ከነብቅዕ መሊስና ኣብ ምጥርጣር ንኣቱ። ምኽንያቱ ኣብ ፍቓድ ኣምላኽ ንውከል ኣይንመስልን ኣሎና። ስለዚ ፍቓድካ ይኹን ምስ ተባህለ፡ ተወዲኡ። ዳግማይ ግምት ኣይትገብረሉን። ሰማይን ምድርን ዝፈጠረ፡ ንዓኻ፡ እሞ ኸኣ ነዚ ንእሽቶ ፍጥረት ክኣልየካን ሽግርካ ክፈትሓልካን ዘጸግሞ ኣይኮነን። እዚ ድማ ኣብ ፈተና ክንኣቱ ከሎና ሓንጐልና ጠጠው ነብሎ። ካብቲ ዘገርም ግን ኣብዚ እዋን’ዚ ኢና ብብዝሒ ንሓስብ። እቲ ትርጉም ተስፋ ንምቑራጽ ኣይኮነን። ክትሓስብ የብልካን። ኣይትሕሰብ ክትብል ከሎኻ ቀላል ትመስል ግና ኣብ ተግባር ቀላል ኣይኮነትን። ብርቱዕ ኲናት እዩ። ተስፋኻ ኣብ እግዚኣብሔር ኣትኪልካ ምስ ጠመትካ ምሕሳብ ትገድፎ። ሓንጐልካ ክትቕስን፡ ልብኻ ናብ እግዚኣብሔር ግበር።  > (ፊሊጲ 4፡5) ።   ማለት ንሓንጐልኩም ሰላም ሃብዎ ማለት እዩ። ልቢ ናብ እግዚኣብሔር ከንቃዕዱ ከሎ ሓንጐልካ ጠጠው ይብል። በዚ ድማ ሰላም ይህልወካ፡ ርጉእ መንፈስ ይዓስለካ፡ እምነትካ ይድልድል፡ ኩሉ ከኣ ትርከብ።   ኣብ ኣምላኽ ምስ ተፈልጠ እንታይ ክትውስኽ ትደሊ፤ ኣብ ኣምላኽ ምስ ተፈልጠ፡ ከመይ፤ መዓስ፤ ኣበይ፤ ናትካ ጉዳይ ኣይኮነን። ይኣክል ማለት እዩ።  > (ማቴ 9፡4) ይብል እቲ ቅዱስ። ብዛዕባ ጥዕናኻ ንምንታይ ትሻቐል፤ ምሉእ ጥዕና ንኽህልወካ ኣይሐለኹኻን ድየ፤ ወይ ጽባሕ እንታይ ከም ዘጓንፈካ ንምንታይ ሎሚ ትርበሸሉ ኣሎኻ፤ ብዛዕባ ደቕኻ ንምንታይ ኣመና ትጭነቕ ኣሎኻ፤ እዞም ውሉድካ ውሉደይ’ዶ ኣይኮኑን፤ ከይሓተትካኒ’ዶ ኣይኮንኩን ዝሃብኩኻ ይብለና እግዚኣብሔር።
ሳልሳይ፡ ጭንቀትን ጸገምን ናብ ጸሎት ለውጦ።
ኣብ ግዜ ሽግርናን ጭንቅናን ብዙሕ እንተሓሲብናን ናብቶም ኣብ ጐንና ንዘለው ባእታታት ኣብ ላዕሊ ከም ዝጠቐስናዮም እንተተሞርኲስና ኩሉ ሕፍረት እምበር ፍታሕ ከምዘይንረክብ ፈሊጥና ኢና። እቲ ቀንዲ ክንሰማምዓሉ ዝግባእ ኩሉ ዘሸግረና ዘበለ ናብ ጸሎት ንለውጦ። ንኣብነት ኣብታ ኣቐድም ኣቢልና ዝተዘራረብናላ ናይ ሓንጐል ጠጠው ምባል፡ ምሕሳብ ከተቋርጽ እንተኾንካ እቲ ትሓስቦ ዝነበርካ ናብ ጸሎት ክትቅይሮ ምስ ጀመርካ እዩ። ቀጻልነት ናይ ጸሎት፡ ይዕበ ይንኣስ ዘሕስበካ ንኣምላኽ ኣፍልጦ። እዚ እዮ እቲ ህይወት።  > (ማቴ 6፡31) ይብል ጐይታናን መድኃኒናን ኢየሱስ ክርስቶስ። ኣይትጨነቑ ውዱእ ቓል።  > (ማቴ 6፡32) ። መን፤  ። ስለዚ ብዘይምግናን፡ ክንጭነቕን ሸበድበድ ክንብልን ከሎና፡ ንነፍስና ክም ዘኽታማት ብዘይ ኣቦ ንቖጽራ ኣሎና። ክንደይ ግዜ ንኣምላኽ በዚ ጭንቐት ንብድሎ ከም ዘለና ይርደኣና ኣሎ’ዶ፤ ማለት ኣምላኽ ኣብ ዝፋን ክብሩ እንከሎ፡ “ዝወደይ ህሉው’ዶ ኣይኮንኩን’የ፤ ክትጭነቕ ከሎኻ እንታይ’ሞ ክትውስኽ ኢኻ፤ ክብልና እዩ።
> (መዝ. 142፡1-3) ። ከም ዝበለ ንብከ(ንንባዕ) ኣብ ቅድሚኡ ሽግርና ንኽዖ፡ እታ ንሕና ንኸዳ መንገዲ ድማ ንሱ ይፈልጣ እዩ እሞ ኣይንሸገር።
ራብዓይ፡ ብዛዕባ ጭንቅኻ ምስ ነፍስኻ ኣይትዛረብ ንሰብ’ውን ኣይትንገር። ንምንታይ፤
ብዛዕባ ሽግርካ ምስ ነፍስኻን ካልኦትን ክትነግር ከሎኻ፡ ነቲ ንእግዚኣብሔር ሂበዮ ኣረኪበዮ ኢልካ ዝረኸብካዮ ዕድል ተጥፍኦ። ክንዲ ትፈትሖ መሊሱ ይብእስ። እዚ ከኣ ብዙሕ ክትዛረበሉ ከሎኻ፡ ትቑጣዕ፡ ደምካ ይፈልሕ፡ ተስፋ ትቖርጽ እምበር ካልእ ተምጽኦ ልውጢ የለን። ገለና እንታይ ንገብር ይመስለኩም! ምስ ነፍሰይ ቁሩብ ኮፍ ክብል ደልየ ንብል፡ ንስኻ ገለ ትብል ነፍስኻ ከኣ ብካልእ ትምልሰልካ። ኣብ መወዳእትኡ ናብ ዝለዓለ ጥርዚ ናይ ጭንቒ ትበጽሕ እምበር ኣይትፈትሕን። እቲ እንኮ ኣማራጺ ምስ እግዚኣብሔር ኢኻ ኮፍ ክትብል ዝግባእ። ምስቲ ኩሉ ዝኽእል እግዚኣብሔር ምስ ትዘራረብ ዘሸግረካ ወሲዱ የናግፈካ፡ ዕረፍቲ ይእውጀልካ። ንበይንኻ ኮፍ ኢልካ ግና ወላሓንቲ ኣይትገብርን ብጄካ ጭንቒ። ስለዚ ብዙሕ ክንልፍልፍ እንተጀሚርና ፍቑራት ኣሕዋተይ ከምቲ ጻድቕ እዮብ ዝበሎ ይኸውን፡  > (እዮብ 16፡2) ። ንኣብነት ንሓደ ደሓን ዝበልካዮ ሽግር ክትዛረበሉ ምስ ጀመርካ፡ ይስምብድ፡ ገጹ ይልወጥ፡ በዚ ድማ ንስኻ ኣቕሊልካ ዝራእካዮ ዓቢ ኮይኑ ይጸንሓካ። ዓቢ ሽግር እንዲዩ ኢልካ መሊስካ ትጭነቕ። ከይተዛረብካ ኣብ ጽቡቕ ደረጃ ናይ ምጽዋር ነበርካ። ድሕሪ ምዝራብካ ግና ሐላሊኽካዮ፡ ካብ ዓቕምኻ ንላዕሊ ይኸውን። እቲ ዘዛረብካዮ ሰብ’ውን ካብ ገጹ ጥራይ ኢኻ ኣንቢብካዮ፡ እንተዝዛረብ ደኣ እንታይ ክትከውን ኢኻ፤ ተመሊሱ ንዓኻ ከጸናንዕ ይጅምር፡ ግና ብውሽጥኻ ኩሉ ተረዲኡካ ኣሎ፡ በቓ ከምዚ ዝኣመሰለ ኣባይ ንምንታይ ይወድቕ፡ እናበልካ ሓሳረ መከራኻ ተሰኪምካ ትኸይድ እምበር ዘምጻእካዮ ፍሉይ ፍታሕ ኣይነበረን። ስለዚ ሽግርካ ንዝኾነ ከይትነግር ብጄካ ንእግዚኣብሔር፡ እንተሓርበተካ “ንኣበነፍስኻ”። ምኽንያቱ ኣበነፍስኻ ጸሊ ክብለካ እዩ ኣብ ጸሎት’ውን ክሕግዘካ እዩ። እቲ ቀንዲ ዕላማ ምስ እግዚኣብሔር ምጽናሕ እዩ።
> (ኣሞጽ 5፡13) ። ይብል ቅዱስ ቃሉ። ገሌና እንታይ ክንብል ንኽእል፡ ንምንታይ ሱቕ ዝብል ክትኮስ እንድዩ። ከምኡ ኣይኮነን ምስ ዝዛረብ እዩ ዝትኮስ ዘሎ። ጸገም ከጓንፍ ከሎ ሱቕ በል፡ ጸሎት ድማ ጸሊ። ክትዛረብ ከሎኻ ብዙሕ ክትጕሂ ኢኻ። ንእግዚኣብሔር ነገርካ ምርካብ ምእንቲ ክትክእል ከምቲ እዮብ ዝበሎ በል፡  > ። መን እዩ ኣብ ሽግረይ ክሕግዘካ ዝብለኒ፤ ዋላ ሓደ። ስለዚ ብጄካ ሰማይን ምድርን ዝፈጠረ እምበር ካልእስ ኣይክሕግዘንን እዩ።
ኣብ መወዳእታ፡ ካብቲ ዘሻቕለካ ዘሎ ወጻኢ ጠቓሚ ዝኾነ ስራሕ ስራሕ።
ኣገልግል፡ ስራሕ፡ ብዛዕባ ኣሕዋትካ መእመናንን ጸገማቶምን ሕተት፡ ጾሮም ተሰከም። እሞ ጾርካ’ኸ፤ ንሱስ ኣብ እሙናት ኣእዳው ኣሎ። ክትሰርሕ እንተዘይክኢልካ ብዛዕባ ሽግርካ ምሕሳብ ኣይከተቋርጽን ኢኻ። ዘረባ ኣይከተቋርጽን ኢኻ ሰብ እንተዘይረኸብካ’ውን ምስ ነፍስኻ ክትዛረብ ኢኻ።  > (1፡4) ።
ኣምላከ ቅዱሳን ምስ ኩላትና ይኹን፡ ወላዲት ኣምላክ ቅዱስተ ቅዱሳን ድንግል ማርያም ብኣማላድነታ ተሓልወና።
ወስብሐት ለእግዚኣብሔር ወለወላዲቱ ድንግል ወለመስቀሉ ክቡር። ኣሜን!!!


text:
ኣብ ኢትዮጵያ ብሰንኪ ዝተኸሰተ ድርቂ በዝሒ ህፁፅ ረድኤት ምግቢ ዘድልዮም ብዝተወሰነ ምንካዩን ሕዚ እውን እንተኾነ ግን ልዕሊ 612 ሚሊዮን ዶላር ሓገዝ ትፅቢት ከምዝግበርን መንግስትን መሻርኽቱን ኣፍሊጦም።
ናይ በልጊ ዝናብ ኣብ ግምት ብምእታው ከም ብሓድሽ ዝተዳለወ ሰነድ ሰብኣዊ ረድኤት ሎማዕንቲ ዓርቢ ዕላዊ ኮይኑ’ሎ።
ኣብ ዝሓለፈ ዓመት ናይ በልጊን ክረምትን ዝናብ ብምጥፍኡን ብሰንኪ ክስተት ኤልኒኞን ሚሊዮናት ሰባት ተፀበይቲ ረድኤ ኮይኖም እዮም።ዝሓለፈ ለካቲት ብዝጀመረ ናይ በልጊ ዝናብ ምኽንያት 10.2 ሚሊዮን ዝነበረ በዝሒ ተሓገዛይ ናብ 9.7 ሚሊዮን ነኪዩ’ሎ።
ነቲ ከም ብሓድሽ ዝወፀ ሰነድ ብዝምልከት መግለፂ ዘውፅአ ናይ ሕቡራት መንግስታት ኣዋሃዲ ሰብኣዊ ረድኤት/ኦቻ/ ምንቅስቓስ ረድኤ ክሳብ ዝቕፅል ታሕሳስ ተጠናኺሩ ክቕፅል እዩ ኢሉ።ክሳብ ሎሚ ልዕሊ ሓደ ቢሊዮን ዶላር ከምዝተረኸበን ልዕሊ 612 ሚሊዮን ዶላር ገና ትፅቢት ከምዝግበርን ሓቢሩ’ሎ ይብል ፀብፃብ እስክንድር ፍሬው።
ብኻሊእ ዜና ዓለምለኸ ምትሕብባር ንመሰል ኢትዮጵያዊያን ዝተብሃለ ሰብኣዊ ትካላን ዎርልድ ቪዥን ዩናይትድ ስቴትስን ኣብ ኢትዮጵያ ብድርቂ ንዝተጠቕዑ ዝውዕል ፋይናንሳዊ ሓገዝ ብዝምልከት ናይ መረዳድኢ ስምምዕ ፈሪሞም።
ዓለምለኸ ምትሕብባር ንመሰል ኢትዮጵያዊያን ካብ ኢትዮጵያዊያን ዳያስፖራ ተወሳኺ 70 ሽሕ ዶላ ከምዝኣከበ ኣብዝለኣኾ መግለፂ ሓቢሩ።


text:
በስመ አብ ወወልድ ወመንፈስ ቅዱስ አሃዱ አምላክ አሜን!
ዮሴፍ ወማርያም ህጻኑ ወሴሎሜ፣በዛቲ ዕለት ሖሩ ብኄረ ግብፅ።
(Click For PDF) ኣብ ሃገርና መስከረም 25 ዘመነ ክረምቲ ሓሊፉ መስከረም 26 ዘመነ ጽጌ ይጅምር። ጽጌ ማለት ዕምበባ ማለት ክኸውን ከሎ ዘመኔ ጽጌ ማለት ናይ ዕንበባ ዘመን ማለት እዩ። ዘመኑ ዕንበባ ዝዕንብበሉ መሬት ብዕንበባ ትምዕርገሉ እዩ።
እዚ እዋን ብቅድስቲ ቤተክርስቲያና ናይ ፍቓድ ጾም ተባሂሉ ይጽዋዕ ። ካብቶም 7 ናይ ኣዋጅ ኣጽዋማት ወጻኢ ኮይኑ፣ ምእመናን ንበረከት ብፍቓዶም ዝጾምዎ ጾም ማለት እዩ። ብዙሓት ምእመናን'ውን በረከት ናይ ኣዴና ቅድስተ ቅዱሳን ድንግል ማርያም ንምርካብ ብጾምን ጸሎትን እዮም ዘሕልፍዎ ።
ዘመነ ጽጌ
ኣብ ሃገርና ወርሓ ኣብ መስከረምን ጥቅምትን ናይ ኣበባ ዕንበባ (ዘመነ ጽጌ) ወርሓት እዮም። እዚ እዋን ኣኽራናት ብዕንበባ ዝምዕርግሉ ንዓይንኻ ዝማርኹሉ እዋን እዩ። ኣብዚ ዘመን ጐይታና መድኃኒና ኢየሱስ ክርስቶስ  > ማቴ.5፣-28-33። ብምባል ዝተዛረቦ ቃል ብምዝካር ክንጭነቅ ዝግበኣና መንግስተ ሰማያት ንምእታው እምበር ኣብዚ ዓለም ብዘለዉ ነገራት ከምዘይኮነ ንዕንበባ መሮር ዘማዕረገ ኣምላኽ ብኣርኣያኡን ኣምሳሊኡን ዝፈጠረና፣ ንዓና ንናብራ ዘድልዩና መግብን ክዳንን ከምዘይከልኣና ንዝክረሉ እዋን እዩ።ቅዱስ ዳዊት  > መዝ.102 (103)፣14-16። ኢሉ ከምዝተዛረቦ ናይ ሰብ ሕይወት ብሳዕሪ ይምሰል። ሳዕሪ ምስ ዓበየ ይዕንብብ ድኅሪኡ ነቒጹ ምስ ረገፈ እቲ ርጋፉ ብንፋስ ይውሰድ ዝነበረሉ ቦታ እኳ ስጋብ ዝጥፍእ ይኸውን። ሰብ ድሕሪ ምዕባዩ ብሕማም ብጸሓይ ይነቕጽ ብሞተ ንፋስ ከኣ ይወሰድ። ድሕሪኡ ናብ መቓብር ምስ ወረደ ዝነበሮ ቦታ ይርሳዕ። ስለዚ ዘመኔ ጽጌ ሰብ ዘመኑ ከም ዕንባባ ቀልጢፉ ዝረግፍ ምዃኑ ብምሕሳብ፣ እዚ ዘመን ከይኃለፎ ንእግዚአብሔር ደስ ዘብል ጽቡቅ ግብሪ ብመንፈሳዊ ሕይወቱ ኮነ ሥጋዊ እንዳገበረ ትንሣኤ ኅሊና ዝትንሥኣሉ እዋን እዩ።
ማኅሌተ ጽጌ
ኣብ ቤተክርስቲያና ኣገልግሎት ካብ መስከረም 26 ስጋብ ሕዳር 5 ዘሎ ናይ ኣዴና ቅድስተ ቅዱሳን ድንግል ማርያም ምስ ወዳ ጐይታና መድኃኒና ኢየሱስ ክርስቶስ ንዝክረሉ ናይ ስደት ዘመን እዩ። ኣብዚ እዋን በብሰሙኑ ሰንበት ለይቲ ብሙሉእ ኣዴና ቅድስተ ቅዱሳን ድንግል ማርያም ምስ ወዳ ጐይታና መድኃኒና ኢየሱስ ክርስቶስ ናብ ግብጺ ምስዳዶም እንዳተዝክረ ዝግበር ጸሎት እዩ።
ዘመነ ጽጌ
ንዝተሰደ አዳም ናብ ገነት ንኽመልሶ፣ ካብቲ ዝቐደም ክብሩን መንበሩን ካብኡ ዝበልጽ ክብሪ ኂቡ ንኽመልሶ ዝተወልደ ጐይታና ኣምላኽናን መድኃኒና ኢየሱስ ክርስቶስ ገና ካብ ህጻንነቱ ጀሚሩ ስደትን መከራን ተቐቢሉ እዩ።
ጐይታና መድኃኒና ኢየሱስ ክርስቶስ ምስ ተወልደ ሰብአ ሰገል  > ማቴ.2፣1-2። እንዳበሉ ብኮኾብ እንዳተመርሑ ኣብ ዝመጽሉ እዋን ኣብ ይሁዳን ገሊላን ሰማርያን ናይ ሮማውያን ተወካሊ ዝነበረ ንጉሥ ሄሮድስ ናይ ጐይታና መድኃኒና ኢየሱስ ክርስቶስ ንግሥና ምድራዊ ንግሥና መሲልዎ መንግሥተይ ኪምንጥለኒ እዩ ኢሉ ሰንበደ። ፈሪሳውያንውን  > ኢሎም ይኣምኑ ከም ዝነበሩ ይፈልጥ ስለ ዝነበረ፣ እዚ ዝተፈጸመ መሲልዎ ጭንቀቱ ኣዝዩ ጥርዚ በጽሐ። ነዚ ዝተወለደ ህጻን'ውን ንኽቀትሎ ተበገሰ።
ንሰብኣ ሰገል ኣጸዊዑ  > ብምባል ናይ ምምሳል ቃል ተዛረቦም።
ሰብአ ሰገል'ውን ካብ ሄሮድስ ምስ ተፈለዩ ኮኾብ እንዳመርሖም ጉዕዞኦም ቀጺሎም ንጐይታና መድኃኒና ኢየሱስ ክርስቶስ ምስ ኣዲኡ ረኸብዎ፣ ተንበርኪኾም'ውን ሰገድሉ። ዕጣን፣ወርቂ፣ ከርቤውን ኣምኃ ኣቅረብሉ። ናይ እግዚአብሔር መልኣኽ ናብ ሄሮድስ ንኸይምለሱ፣ ብኻልእ መገዲ ቀይሮም ናብ ሃገሮም ክኸዱ ብዝነግሮም መሠረት በቲ ዝመጽዎ ዘይኮነ ብኻልእ መገዲ ናብ ሃገሮም ተኃቢኦም ተመልሱ።
> ማቴ.2፣13-14።
ዮሴፍ'ውን ተሢኡ፣ ንኣዴና ቅድስተ ቅዱሳን ድንግል ማርያምን ንህጻን ወዳ ጐይታና መድኃኒና ኢየሱስ ክርስቶስ ሓቒፋ ትቕመጠላ ኣድጊ ኣዳለወ። ብለይቲ ጉዕዞም'ውን ጀመሩ። ካብ እስራኤል ናብ ግብጺ ብእግሪ ንምዃድ ናይ ሲና ምድረበዳ ግድን ምሕላፍ ኔርዎም እዩ።
ኣብቲ እዋን ካብ እስራኤል ናብ ግብጺ ንምዃድ ሰለስተ ዝተፈላለዩ መንገድታት ነበሩ። ብሸፋቱ ንኸይጥቅዑ መንገደኛታት ብጉጅለ እንዳኾኑ በዚአን መገዲ ይኸዱ ኔሮም። ንሶም ግና ሄሮድስ ተኸታቲሉ ክሕዞም ስለ ዝኽእል፣ በቲ ኣዘውቲሩ ኩሉ ሰብ ዝጥቐመሉ መገዲ ምዃድ ከምዘይብሎም ግልጺ እዩ ኔሩ። ስለዚ ብናይ እግዚአብሔር መልኣኽ እንዳተመርኁ ብዘይፍለጥ መገዲ ክኸዱ ኔርዎም። ንብዙሕ መዓልታትን ሳምንታትን ኣብቲ በረኻ ርባታትን ጎቦታትን ላዕልን ታሕትን ኣጸጋሚ ጉዕዞ ተጋዕዙ። ኣረጋዊ ዮሴፍ ብቅድሚት ልጓም ኣድጊ ሒዙ ነቲ ዘይምቹእ ኣድካሚ ናይ በረኻ ጉዕዞ ይመርኅ ኔሩ። ሰሎሜ'ውን ስንቆም ሒዛ ድድሕሪኦም ትስዕብ ነበረት። ብጣዕሚ ኣሸጋርን ኣድካምን ጉዕዞ እዩ ኔሩ። ብመዓልቲ ዘቓጽል ጸሓይ ምስ ሃሩሩ፣ ብለይቲ ድማ ኣስሓይታ ዘለዎ ቁሪ በረኻ እንዳተጻወሩ መግቦም ብተኣምራት ጐይታና መድኃኒና ኢየሱስ ክርስቶስ እንዳተመገቡ ይጎዓዙ ነበሩ።
ኣብ መወዳእታ መጽሓፈ ስንክሳር ከም ዝነግረና ግንቦት 24 ኣብ ግብጺ በጽሑ። ኣብ ግብጺ'ውን ኣብ ዝተፈላለዩ ከተማታት ዞሩ። ጐይታና መድኃኒና ኢየሱስ ክርስቶስ'ውን ኣብ ዝተፈላለየ ቦታታት ዝተፈላለየ ተኣምራት ገበረ። ሓደሓደ ሰባት ብጽቡቅ ፍሕሹው ገጽ ተቐቢሎም ዘድሊ ክገብርሎም ከለዉ ካልኦት ከኣ የሳድድዎምን መከራ የብዝሕሎም ነበሩ። ኣብዚ እዋን ስደት ኣዴና ቅድስተ ቅዱሳን ድንግል ማርያም ምስ ወዳ ናብ ሃገርና ኤርትራ ብሙሉእ ምድረ ኣግኣዚ መጺኣ ባሪኻቶ እያ።
ንሰለስተ ዓመትን መንፈቅን ኣብ ስደት ድኅሪ ምንባሮም ሄሮድስ ሞተ። ሄሮድስ ድሕሪ ምማቱ እንኆ ናይ እግዚአብሔር መልኣኽ ንኣረጋዊ ዮሴፍ ብሕልሚ ተራእዮ።  > ማቴ.2፣19-21።
ቅዱስ ዮሴፍ እዚ  > ዝብል ናይ መልኣኽ ቃል ዝሰምዓሉ ቦታ ቁስቋም ትብሃል ኣብ ግብጺ ትርከብ እያ።
ዳኅራይ ኣብዚ ቦታ ናይ ኣዴና ቅድስተ ቅዱሳን ድንግል ማርያም ቤተክርስቲያን ተሰሪሑ ቅዳሴ ቤቱ ኣብ ዕለት ሕዳር 6 ኸቢሩ። መበል 23 ናይ እስክንድርያ ፓትርያርክ ቴዎፍሎስ (384-412 ዓ.ም ) ድማ ናይ ጐይታና መድኃኒና ኢየሱስ ክርስቶስን ኣዲኡ ቅድስተ ቅዱሳን ድንግል ማርያም ናይ ስደቶም እዋን ዝነበረ ንኽግለጸሉ ንብዙሕ እዋን ብጸሎት ድሕሪ ምልማን ሕዳር 6 ኣዴና ቅድስተ ቅዱሳን ድንግል ማርያም ተገሊጻ ኣብ እዋን ጉዕዞ ስደት ኩሉ ዝኾነ ነገር ነጊራቶ እያ። ስለዚ ሕዳር 6 ቅድስቲ ቤተክርስቲያናን ኩለን ኦርየንታል ምስራቅያውያን ቤተክርስቲያን ተዋህዶ ዝኾና ኣዴና ቅድስተ ቅዱሳን ድንግል ማርያም ምስ ወዳ ጐይታና መድኃኒና ኢየሱስ ክርስቶስን ጻድቅ ዮሴፍን ሰሎሜን ካብ ስደት ዝተመልስሉ ንዝክረሉ እዋን እዩ።
ኣምላከ ቅዱሳን እግዚአብሔር ምሕረቱን ሳህሉን የብዝሓልና። ናይ ወላዲተ ኣምላክ ቅድስተ ቅዱሳን ድንግል ማርያም በረከታን ረዴአታን ኣማላድነታን ኣይፈለየና።
ወስብሓት ለእግዚአብሔር!
ወለወላዲቱ ድንግል!
ወለመስቀሉ ክቡር!


text:
ብሃለፍታ ዝቐዝፋ… ሕጊ ኣልቦ ትካላት ፍሊጶስ
(ህልው ኩነታት ቤት ማእሰርቲ ዓላ)
1ይ ክፋል
ንዓና ንኤርትራውያን፡ ከምቲ ዛንታ ኩናትን ወረ ኩናትን ዘየሕድሰና፡ ዛንታት እሱርን ቤት ማእሰርታት’ውን ኣየሕድሰናን፡፡ እቲ ምንታይሲ! 27 ዓመታት ብጀካ ምእሳርን ምቕታልን ካልእ ታሪኽ ክነዘንቱ ስለ ዘይተዓደልና፡፡ ኣብ ዝሓለፉ ሰለስተ ኣርባዕተ ዓመታት፡ ማዕረ ማዕረ ኣብ ልዕሊ ስርዓት ኢሳይያስ ዝተኻየዱ ዘቤታዊን ግዳማዊን ጸቕጥታት፡ ኢሳይያስ ውን ኣብ ሃገርና ማእለያ ዘይብለን ቤት ማእሰርታት ክህነጻን ክሕደሳን ጌሩ እዩ፡፡ ብፍላይ፡ ጃምላዊ ማእሰርቲ ከም ልሙድ፡ ኣብ ዝሕሰበሉ ዘሎ እዋናት፡ ካብ ተቓዉሞታት ስርሒት ፎርቶ፡ 3 ሚያዝያ 2017ን ኣኽሪያን ዝተኣረዩ፡ ብዙሓት ዜጋታትና ብጃምላ ኣብ ዝተፈላለዩ ቤት ማሕቡሳት ተዳጊኖም ‘ዮም፡፡ እቶም ዕድል ዝገበሩ፡ ድሕሪ ኣሰቃቒ መግረፍቲ ክፍትሑ እንከለው፡ እቶም ዕደል ዘይገበሩ ድማ፡ ኣብ ውሽጢ እተን ቤት ማእሰርታት ይቕዘፉ ኣለው፡፡ ካብ’ቶም “ዕድል ዘይገበሩ” ሓደ ድማ፡ ኣብ ዝሓለፈ ሰሙን ኣብ 5ይ መደበር ህይወቶም ዝሰኣኑ ኣቦና ሓጂ ሙሳ መሓመድ ኑር ‘ዮም፡፡
ኣብ ታሪኽ ህዝባዊ ግንባር (ደሓር ህግደፍ)፡ ብዛዕባ ዛንታ ቤት ማእሰርትን ኣተሓሕዛ እሱራትን፡ ማዕረ ማዕረ’ቲ ታሪኽ ብረታዊ ቃልሲ ህዝቢ ኤርትራ ዝምዘዝ ታሪኽ ኣለዎ፡፡ ንሎሚ ካብ ሜዳ ጀሚሩ መዋእሎም “ሓዞ፡ እሰሮ፡ ህረሞ፡ ቅተሎ” ዝብሉ መምርሒታት፡ ካብ ዘውርዱ ጨካናት ሓለፍቲ፡ እቲ ብህዝቢ ዝተነጽገ ጀነራል ፍሊጶስ ወልደዮውሃንስ፡ ካብ ዘመሓድረን ቤት ማእሰርታት ሓደ ዝኾነ፡ ቤት ማእስርቲ ዓላ ዝምልከት እዋናዊ ሓበሬታ ክፍንወልኩም፡፡
ከም ናይ ታሪኽ ኣጋጣሚ ኮይኑ፡ ኣባጓይላ ኢሳይያስ “ሀ” ኢሉ ሰብ ምእሳርን ምቕታልን ዝጀመረሉ ቦታ”ውን፡ ከባቢ ዓላ እዩ ዝነበረ፡፡ ኣብ ፈለማ 1970ታት ንተጋዳላይ ኣብርሃም ተወልደ፡ ዘጥፍኣሉ ቦታ ዓላ ምንባሩ ይፍለጥ፡፡ “ራዛ ናይ ኣቡኡ ሓዛ” ከም ዝበሃል፡ ዓመታት ቆጺሩ እንሆ! እቲ ኣዚዩ ጨካንን ጎራሕን ጀነራል ፍሊጶስ ከኣ፡ ኣብ ዓላ ኣዚዩ ቤት ማእስርቲ ኣቑሙ ማእለያ ዘይብሎም ዜጋታት የሕቅቕን እቶት የኻዕብትን ኣሎ፡፡
ካብ መፋርቕ 2005 ጀሚሩ፡ ሻቡ ብሜጀር ጀነራል (ሕጂ ሙሉእ ብጀነራል) ፍሊጶስ ወልደዮውሃንስ፡ኣብ ትሕቲ ተወርዋሪ እዚ ዝመሓደራ ቤት ማእሰርታት፡ ዓዲ ኣቤቶ፡ ማይ ስርዋ፡ ማይሑጻ፡ ዓላ፡ ቀሓውታ፡ መትከል ኣብዮት እየን፡፡ ጀነራል ፍሊጶስ ሓለቓ ስታፍ ኮይኑ ምስተመዘ ውን፡ ነዘን ቤት ማእሰርታት ካብ ተውረዋሪ እዚ መንጢሉ፡ ኣብ ትሕቲ ቤት ጽሕፈት ጀነራል (ባለነኪ) ብምጽንባር “ምክትታልን ምጽራያትን ጉዳያት” ዝብል ስም ኣጠሚቑ፡ ብዙሓት ዜጋታትና ዝራሰዩለን ካሜራታርን ሸላታትን ቀጻሊ ይሃንጽ ኣሎ፡፡ ቤት ማእሰርቲ ዓላ ካብዚኣተን ሓንቲ ኮይና፡ ከም ጨንፈር ቤት ማእሰርቲ ዓዲ ኣቤቶ ብምኻን፡ ብዝተፈላለዩ “ገበናት” ዝተጠርጠሩ ዜጋታት፡ ዝእሰሩላ ቤት ማእሰርቲ’ያ፡፡ ነዛ ቤት ማእሰርቲ ከም ላዕላወይ ሓላፊ ኮይኑ፡ ካብ ኣስመራ እንዳተመላለሰ ዝእዝዝ፡ ሜጀር ብርሃነ ከበደ (ወዲ ከበደ) ኮይኑ፡ ኣብ ውሽጢ ዓላ ድማ ምክትል ኮፕራል ምሕረትኣብ (ወዲ ውጩ) ዝትበሃለ ኣባል ነቶም ሓለዋን እሱራትን ዕለታዊ ይኣሊ፡፡
ቅርጻዊ ኣቀማምጣ ቤት ማእሰርቲ ዓላ ምስ እንዕዘብ፡ ክሳብ 2014፡ ብዙሕ ዘይተጻፈፈ ካሜራታትን ሸላታትን ብምሓዝ ዝጸንሐ እዩ፡፡ ካብ 2015 ንነጀው ግን፡ ብናጻ ጉልበት እሱራት፡ ብዙሓት ሃንገራት፡ ካሜራታትን ሸላታትን ተሃኒጹ’ዩ፡፡ ብሓፈሻ ኣብ ዓላ፡ ኣብ ውሽጢ 2 መዓስከራት 5 ዓበይቲ ሃንገራት፡ 3 ዓበይቲ ካሜራታት፡ 4 ናእሽቱ ካሜራታት፡ 10 ሸላታትን ሓደ ተወሳኺ ብብላዕ ወይ ብዘመድ ዋሕስ ናይ ዝግበረሎም እሱራት ሸላ ኣሎ፡፡ ክሳብ ሎሚ ዕለት ኣብ ውሽጢ ዓላ ዝርከቡ ብዝሒ እሱራት፡ ዝስዕቡ’ዮም፡፡
ኣብ 1ይ መዓስከር
1ይ ካሜራ 471
2ይ ካሜራ 456
3ይ ካሜራ 473
4ይ ካሜራ 34 (መብዛሕትኦም ብነጻ ጉልበት ዝዓዩ ነዳቖ ዝርከብዎ)
5ይ ካሜራ 31 (መብዛሕትኦም መጋቦ መዓሰከር ተባሂሎም ዝተፈለዩ እሱራት ዝርከብዎ)
6ይ ካሜራ 69 (ብናጻ ጉልበት ኣብ ሚኒዋሎ ዝነጥፉ ንነዊሕ ዓመታት ዝተኣስሩ እሱራት ዝርከብዎም) ከምኡ ውን ኣብ 10 ሸላታት ኣብ ነፍሰ-ወከፍ ሸላ ካብ 20- 80 እሱራት ይርከቡ፡፡ ሎሚ ዕለት ናብ ማእከላይ ቤ/ጽ ቀሓውታ ዝተልኣኸ ጸብጻብ መሰረት ኣብ ቀዳማይ መዓስከር ቤት ማእሰርቲ ዓላ ብጠቕላላ 1,891 እሱራት ከምዝርከቡ ተፈሊጡ ኣሎ፡፡
ኣብ 2ይ መዓስከር ኣብ ዝርከባ 7 ካሜራታት ዝርከቡ እሱራት ድማ
1ይ ካሜራ 421
2ይ ካሜራ 453
3ይ ካሜራ 217
4ይ ካሜራ 286
5ይ ካሜራ 251
6ይ ካሜራ 25 (ኩላቶም ሕሙማት ቲቢ እዮም)
7ይ ካሜራ 75 (ንዋሕስ ዝተዳለው እሱራት ዝርከብዎ ኮይኖም) ብጠቕላላ 1728 እሱራት ኣብ ውሽጢ ካልኣይ መዓስከር ቤት ማእሰርቲ ዓላ ይርከቡ፡፡ (እዚ ሓበሬታ ቅድሚ ሰዓታት ዝተጸብጸበ ምኻኑ ክሕብረኩም እፈቱ)
ብመንጽር ሃገራዊ ቅዋም፡ ወዲ ሰብ ሰብኣዊን ዲሞክራሲያዊን መሰላቱ ክሕለውሉ ግቡእ እዩ፡፡ ሰብኣዊ መሰላት ማለት፡ ብሓጺሩ ወዲሰብ ሰብ ብምኻኑ ጥራይ፡ ብተፈጥሮ ዝተዓደሎ፡ ዘይሕደጉ፡ ዘይዕደሉን ዘይገሃሱን መሰረታዊ መሰላት’ዮም፡፡ እቲ ኣብ 1997 ዝጸደቐ ኣብ ግብሪ ዘይወዓለ ቅዋምና ከምዘነጽሮ ውን፡ ኣብ ዓንቀጽ 17 ብዛዕባ “ማእሰርቲ ቀይድን ፍትሓዊ ፍርድን” ኣብ ትሕቲ ዝብል ኣርእስቲ ብዙሕ ሓሳባት ሰፊሩ ኣሎ፡፡ ብርግጽ ነታ ኣብ ትሕቲ ጠላም ጉጅለ ኢሳይያስ ዝወደቐት ሃገርና ዘይፈልጣ ሰብ እንተዘይኮይኑ ኣብ ዝሓለፈ ርብዒ ዘመን መሰልን ግቡእን ዝበሃል ጉዳይ ኣብ ሃገርና ኣይተረኣየን፡፡ ካልእ ይትረፍ ንኣተሓሕዛ ገዳይም ተጋደልቲ “ጉጅለ-15” ዒራዒሮ ንዝተዓዘበ ሰብ፡ ብርግጽ ኣብ ካልእ ቤት ማእሰርታት ዝፍጸም ግህሰት መሰላትን ኣይክደንጽዎን፡፡ ብዝኾነ ቤት ማእሰርቲ ዓላ ውን ካልእ መርኣያ ግሉጽ ጥሕሰት ሰብኣዊን ዲሞክራሲያዊን መሰላት ዜጋታትና እዩ፡፡ ኣብ ዓላ ፍርዶም ከይተነግሮም፡ ንልዕሊ 5 ዓመታት ዝተሓየሩ ብዙሓት ዜጋታትና ኣለው፡፡ ገለ ንምጥቃስ፡
1. ሓድጉ ሃብተኣብ (ዓዱ ተሰነይ 10 ዓመት ዝተቐየደ)
2. ስቲፋኖስ መሓሪ (ዓዱ ገርሰት 10 ዓመት ዝተቐየደ)
3. ኣድሓኖም በርሀ (ዓዱ ተሰነይ 10 ዓመት ዝተቐየደ)
4. ሙሳ ኩቡብ (ነባሪ ዞባ ጋሽ ባርካ 10 ዓመት ዝተቐየደ) ከምኡ’ውን ዓማር፡ ዳውድ፡ ኣሮንን ዝተብሃሉ ምስኣቶም ን10 ዓመታት ዝተኣሰሩ ቅዩዳት ኣለው፡፡ ብጀካ እዞም ንልዕሊ 10 ዓመት ዝተኣሰሩ ቅዩዳት ካልኦት ፍርዶም ከይተሓበሮም ልዕሊ 5 ዓመት ካብ ዝተኣሰሩ እሱራት ንምጥቃስ
5. ሃይለ ግደ (ኩሕሊ ዝብኢ)
6. ኣማኒኤል ወልደጋብር (ከረን)
7. ተወልደ ዘወልዲ (ተኾምቢያ)
8. ገረዝጊሄር ዓንደማርያም (ኩዶሕምባሻ)
9. ብርሃነ ተስፋስላሰ (ዓዲሃብር)
10. ብርሃነ ተስፋሚካኤል (ገዛ ከረን)
11. ሰመረ ሓድጉ (ገርሰት)
12. ምሕረቱ ገብረመስቀል (ሙልቂ)
13. ናስር መርከ (ኮሰልዳ)
14. ክፍላይ ዕቑባዝጊ (ማይድማ)
15. ብርሃነ የውሃንስ (ዓዲ መኸዳ)
16. ሻም ምሕረትኣብ (ተኾምቢያ)
17. ኣውጻኣዮ ተኪአ (ገርገር)
18. ኣማኒኤል ብርሃነ (ኮኾባይ)
19. ኣብርሃም ሽመንዲ (ዓረዛ)
20. ፍሻለ ጎይተኦም (ማይድማ)
21. ገቢል ሱሌማን (ባጽዕ)
22. ርእሶም መሓሪ (ሙልቂ)
23. ዕቑባይ ግርማ (ጣፋንፋስ)
24. ተመስገን በርሀ (ተሰነይ)
25. መሓመድ ሽንብላይ (ታሕታይ ጋሽ)
26. ኣንገሶም ገብረማርያም (ዓዲባርእሶ)
27. ተስፋማርያም ብርሃነ (ክሳድ ዒቃ)
28. የሱፍ ዳዲ (ተሰነይ ናራ)
29. መብራህቶም ዕቑባይ (እንዳገርግስ)
30. ኣሸናፊ ሽመንዲ (ኣስመራ)
31. ሄርሞን ተወልደ (ተሰነይ)
32. ሃይለ ሃብተጋብር (እምባደርሆ)
33. ምሕረቱ ኣድሓኖም (ከረን)
34. ተኽላይ ግርማይ (ማይድማ)
35. ተኽሊት ግርም (ፍቕያጨቐንጠ)
36. ማሙ መሓሪ (ሕምብርቲ)
37. ዓሙ ሓሰን (ተሰነይ)
38. ኢብራሂም ኣቡሸብ (መንሱራ)
39. ጀማል መንሱር (ገለብ)
40. መለስ ሃብቶም (ተሰነይ)
41. ቢንያም ኣስመላሽ (ኣስመራ)
42. መሓሪ ወላይ …
43. ፍስሃጽዮን ሓዱሽ (ኣስመራ) ከምኡ’ውን ኣቡጁላ ዝትበሃለ ሱዳናዊን፡ ገረጅን ዳባናኮን ዝበሃሉ ካብ ብሄር ኩናማ ይርከብዎም፡፡
ብትእዛዛት ፍሊጶስ ኣብ ዝመሓደር ቤት ማእሰርቲ ዓላ፡ መስርሕን ሓላፍነትን ስርሓት መርመራ፡ ሕጋዊ ኣገባብ ዝበሃል የብሉን፡፡ ዋላ ገለ ብሰንኪ ገበኖም ዝተኣሰሩ እንተሃለው ብዙሓት ቅዩዳት ግን ብሰንኪ ማህረምትን መግረፍትን ዘይፈጸምዎ ገበናት ከምዝፈጸሙ “ኣሚኖም”፡ ንዓመታት ጨቐቕ ዝብሉ’ዮም፡፡ ኣብ እዋን መርመራ ካብ ዕቡይ ስምዒት ብምብጋስ፡ ኣብ ልዕሊ’ቶም ቅዩዳት ብማህረምቲ ዝተሰነየ ኣህላኺ ኣተኣላልያ ካብ ዘካይዱ ኣባላት ሓደ፡ ሓላፊ ቤት ማእሰርቲ ዓላ ኮይኑ ተመዚዙ ዘሎ፡ ምሕረትኣብ ወዲ ውጩ ‘ዩ፡፡ በዚ ኣጋጣሚ ናይዚ መጋበርያ ፍሊጶስ ዝኾነ ኣባል ምቁጽጻር ስነ-ስርዓት ቁጽሪ ቴሌፎን 07201952 ከምዝኾነት ክገልጸልኩም እፈቱ፡፡
ኣብ ውሽጢ ዓላ ካብ ዝርከቡ እሱራት፡ ኣብ ወርሒ 1/2018 ካብ ዝተፈላለዩ መደበራት ዝተኣኻኸቡ 237 እሱራት፡ እቶም ኣብ 3 ሚያዝያ 2017 ኣብ ምዕጋት በጣሓት ኣባላት 29 ዙርያ ኣብ “ኣስመራ ተሳቲፎም ኣእማን ደርቢዮም” ዝተብሃሉ እዮም፡፡ ካብዚኣቶም ብእንዳ ኩመል ዝፍለጡ፡ ኣብ ኣባሻውል እንዳስዋ ዝነበሮም ሰብኣይን ሰበይትን ምስ 8 ርእሶም ንሓደ ዓመትን ሽድሽተ ወርሕን ኣብ መደበራት ተኣሲሮም ድሕሪ ምጽናሖም ኣብ ወርሒ 1/2018 ድማ ናብ ዓላ ዝተዛወሩ እዮም፡፡
ኣብ ቀረባ በትእዛዝ ፍሊጶስ ብሓዋላን ብቅርሰናን ዝተጠርጠሩ 52 እሱራት ብሄረ ራሻይዳ ድማ ካብ ቤት ማእሰርቲ ዓላ ተፈቲሖም እዮም፡፡
ብጀካ ዉሑድ ሕክምናዊ ሓገዝ፡ ከም እሱር ዝኾነ ዓይነት “ክንክን” ዘይግበረሎም እሱራት ዓላ፡ ብጥሙይ ከብዶም፡ ብልዑል ሓለዋ፡ ኣብ ማእቶታዊ ንጥፈታት ብነጻ ጉልበት ክዓዩ’ውን ይግደዱ እዮም፡፡ ብፍላይ እቶም ንልዕሊ 5 ዓመታት ኣብ 6ይ ካሜራ ዝርከቡ 69 እሱራት፡ “ሓጀር” ዝብል ሳጓ ዝተዓደሎም ኮይኑ፡ ንሃንገራትን ሸላታትን ቤት ማእሰርቲ ዓላ ሓዊሱ፡ ኣብ ናይ ውልቀ ጀራዲን ከይተረፈ ብኣስገዳድ ዝነጥፉ እዮም፡፡ መብዛሕትኦም እሱራት ሰኣን ጽሬት፡ ተጻቓቒጥካ ምንባርን ስእነት ምንቅስቓስን፡ ግዳያት ሕማማት ሓኻኺን፡ ፈንገስን ሩጥባን ኮይኖም ‘ዮም፡፡
ክቡራት ተኸታተልቲ!
ኣብዚ ቅንያት ብዛዕባ ብፍሊጶስ ዝእዘዛ ኩለን ቤት ማእሰርታትን ህልው ኩነታት እቶም እሱራትን ዝምለከት ዝርዝራዊ ሓበሬታ ብጭብጥታት ኣሰኒየ ብተኸታተሊ ከምዝፍንወልኩም እንዳ ሓበርኩ ኣብ በዓል ዓዲ ኣቤቶን ማይ ስርዋን ናይ ዝርከቡ መርመርቲ ኣሳእል ዘለኩም ሰባት ብኢንቦክስ ክትሰድሉይ እላቦ፡፡
ብሩኽ ቅንያት!


text:
ልኡኽ ሰልፊ ዲሞክራሲ ህዝቢ ኤርትራ (ሰ.ዲ.ህ.ኤ.) ብዕለት 31 መጋቢት ናብ ሃገር እስራኤል ዝጀመሮ ዑደት ብዕለት 13 ሚያዝያ ብሰፊሕን ዕውትን ህዝባዊ ኣኼባ ተዛዚሙ።
እብዚ ብዝሓት መንእሰያት ዝዓሰሎ ህዝባዊ ኣኼባ ልኡኽ ሰ.ዲ.ህ.ኤ. ቅዋማዊ ኣሰራርሓ ሰልፍን፣ ፖለቲኣዊ ፕሮግራምን፣ ናይ ሓድነት እማሜን ብዑምቆት ገሊጹ። ኣብ ርእሲኡ ሰ.ዲ.ህ.ኤ. ንህዝቢ ዘበርክቶም ዘሎ ኣገልግሎት ከም በዓል ቤት ትምህርቲ ወዲ ሸሪፎይ፣ ናይ ማዕዶ ወላዲ …ወዘተ ዝኣመሰሉ ብሰፊሕ ኣብሪሁ። ኣኼበኛ ንገለጻ ልኡኽ ምስ ሰምዔ ኣድናቆቱን ደገፉን ንሰ.ዲ.ህ.ኤ. ገሊጹ።
ልኡኽ ሰ.ዲ.ህ.ኤ. ኣብዚ ታሪኻዊ ዑደቱ ንኤትራውያን ተቀማጦ ሃገር እስራኤል ኣብ ሓጺር ግዜ ብዞባ ድረጃ ክሰርዕ ምብቅዑ እዩ። ኣቦ መንበር ዞባ ከኣ ሓው ጸጋይ ተስፋይ እዩ። እዚ ተራእዮዚ ዝምስክሮ እንተሎ መንእሰይ ኤርትራዊ ጸበብኡ ብዘይገድሽ ንፍትሕን ራህዋን ክውፈ ድሉው ምዃኑ እዩ።
ልኡኽ ሰ.ዲ.ህ.ኤ. ኣብ እስራኤል ኣብ ዝጸአንሓሉ ግዜ ምስ ኤርትራውያን ዜጋታትን፣ ውድባትን፣ ማሕበራትን፣ ደቂ ኣንስትዮን ተራኺቡ ንኵነታቶም ዘርእዩ ኣርእስታት ተመያይጦም። ከምኡ’ውን ምስ እስራኤላውያን ዜጋታት ተጣበአቅቲ መሰል ደቂ ሰባት ተራኺቦም ብዛዕባ ህልው ኵነታት ኤርትራውያን ኣብ እስራኤል ተመያይጦም።
ኣብ መጨረሻ ኤትራውያን ተቀማጦ ሃገር እስራኤል ንልኡኽ ሰ.ዲ.ህ.ኤ ብድምቀት እዮም ተቀቢለሞም። ንሰ.ዲ.ህ.ኤ እውን ሓላይ ህዝቡን፣ ህዝባዊ መደባት ዝሓዘን፣ ንህዝቢ ዝውክልን ኢሎም ገሊጾሞ። ተልእኮ ሰ.ዲ.ህ.ኤ ንኣጽናቲ መደባት ህግደፍ ምስ ህዝብና ብሓደ ኢድን ጓንትን ኮይና ምፍሻሉ እዩ።
ተሳትፎ ናይ ኩሉ ህዝቢ ጥፍኣት ህግደፍ እዩ።


text:
- Startsida
- Kommun och politik
- Ny i kommunen
- ሕደሽቲ መጻእተኛታት ኣብ ሉማ ኮሙን
- ቆጠባን ምትካል እግርን
ቆጠባን ምትካል እግርን
ሓደ መንበሪ ፍቓድ ዘለዎ ሰብ ክሰርሕ ተኽእሎ ኣለዎ፥ እቲ ዕላማ ኻኣ ኩሉ ሰብ ነብሱ ባዕሉ ክኽእል`ዩ። ከም ሓደሽ መጻኢ ናብ ሽወደን ስራሕ ቅድሚ ምርካብካ ቁጠባዊ ሓገዝ ክትረክብ መሰል ኣለካ እንድሕር ኣብ ብቤት ጽሕፈት መራኸብቲ ስራሕ ዝተዳለወ ንጥፈታት ትሳተፍ ኮንካ። ክፍሊት ምትካል እግሪ ካኣ ይባሃል።
ከም ሓድሽ መጻእን ስራሕ ኣልቦን መጠን ቤት ጽሕፈት መራኸቢ ስራሕ እቲ ቀዳመይ ስራሕ ንኽትረክብ ሓገዝ ዥበካ መንግስታዊ ትካል`ዩ። ናብዚ ምስ መጻኻ ተሓጋጋዚ ምትካል እግሪ ናብ ቤት ጽሕፈት መራኸቢ ስራሕ ከተመልክት ይሕግዘካ።.
ብድሕሪኡ ቤት ጽሕፈት መራኸቢ ስራሕ ምሳኻ ኮይኑ ነተን ቀዳሞት ክልተ ዓመታት ኣብዚ ትቕመጠን መደብ የውጽእ፡ እቲ መደብ ምትካል እግሪ ተባሂሉ ዝጽዋዕ ማለት`ዩ። እተን ክልተ ዓመታት ምስ ሓለፋ ሰሪሕካ ነብስኻ ክትክእል ይግባኣካ። ኣብዚ ውሽጢ ክልተ ዓመት እንድሕር ስራሕ ረኺብካ ግን ነቲ መደብ ምትካል እግሪ ምኽታል ኣየድልየካን`ዩ። ኩሉ ግዜ እቲ ዕላማ ነቲ መድብ ንባዕሉ ዘይኮነስ ንስራሕ`ዩ።
ዝቐረበ ቤት ጽሕፈት መራኸቢ ስራሓት ኣብ ሉንድ ይርከብ፡ መዓልታዊ ናብኡ ዝወስዳኻ ኣውቶቡሳት ኣለዋ፡ እቲ ጉዕዞ ካኣ ኣስታት 30 ደቓይቕ ይወስድ።
ኣውቶቡስ፡ ባቡርን ጉዕዞን
ምስ ቁልዑ ኣብ ገዛ ዶ? መደብ መትከሊ፡እግሪ ከይ ስሕተካ
ኣብ ገዛ ንኣሽቱ ቁልዑ ኣሎዎካ ዶ? ቤት ጽሕፈት መራኸብቲ ስራሕ ደገፍ ንናይ መደብ መትከሊ፡እግሪ መፈለምታ ክልተ ዓማት ጥራሕ እዩም ዝዕድሙካ።. ወለድ ዕርፍቲ ወለድ ወሲዶም ምስ ቆልዑቶም ገዛ ንምጽናሕ መሰል ኣሎዎም፣ ስለዚ ክልተኦም ወለድ ንዚ መሰልዚ ምፍላጦም ጽቡቕ እዩ፡ ንኽትማሃርን ስራሕ ክትደልን ምእንቲ ሓገዝ ይግበረልካ። ኣብ ሽወደን ክልቴኦም ወለዲ ንውላዶም ንምእላይ ዕረፍቲ ክወስዱ ነተባብዕ።
ህጻናት ካብ ሓደ ዓመት ኣትሒዞም ንመዋእለ ህጻናት ክወፍሩ ይፍቀዶም፡ ከም ወላዲ ንኽትመሃርን ስራሕ ክትደልን ግዜ መታን ክትረክብ።
ኣብቲ መደብ መትካል እግሪ ትኽተለሉ እዋን ካብ ፎርሼክሪንካሳ ወይ ድማ ውሕስነት ካሳ ክፍሊት ክትወስድ መሰል ኣለካ፡ ክፍሊት ምትካል እግሪ ካኣ ተባሂሉ ይጽዋዕ። ሽዑ ግን ነቲ መደብ ክትክተልን ኣብ ዝተፈላለዩ ንጥፈታት ክትሳተፍን ግዴታኻ`ዩ፡ ንኣብነት ብመገዲ ቋንቋ ሽወደን ንስደተኛን ማለት (SFI) ከምኡ`ውን ስልጠና ኣብ ማሕበራዊ ትምህርቲ (SO)ን ልምምድ ስራሕ ምግባርን። እቲ ኮሙን ወይ ውን ምምሕዳር ከባቢ ን ቋንቋ ሽወደን ንስደተኛታትን ማሕበራዊ ትምህርትን ሓላፍነት ይወስድ።.
እቶም ዝበዘሑ ዕዳታት ብፋክቱራ`ዮም ዝኽፈሉ። መብዛሕትኡ እዋን ብመግዲ ዌብሳይት ናይ ባንክኻ ወይ ውን ኣፕ ጌርካ`ዩ ዝኽፈል። ከመይ ከም ዝግበር ክትማሃር እንተ ደሊኻ ምስ ናይ ምትካል እግሪ ተሓጋጋዚኻ ተዛረብ።
ኣብ ቦታ ተረኺብካ ኣብቲ ንጥፈታት መደብ ምትካል እግሪ ክትሳተፍ ኣገዳሲ`ዩ። ክትመጽእ ዘይትኽእለሉ መዓልቲ እንተ ዳኣ ኮይኑ ንኣብነት ቆልዓኻ ወይ ንባዕልኻ እንተ ሓሚምካ፡ ነታ ተብኩራ ዘልኻ ንጥፈት ተሓታቲ ዝኾነ ሰብ ክትረኽቦ ኣለካ፡ ንኣብነት ጽፍዒ፡ ጽዖ ወይ ካኣ ቦታ ልምምድ ስራሕ። ደዊልካ ስለምንታይ ከምዘብኮርካ እንተ ዘይሓቢርካ ናይተን ዘብኮርካየን መዓልታት ክፍሊት ኣይወሃበካን`ዩ። አንድሕር ቆልዓ ክትከናኸን ኣብ ገዛ ሃሊኻ ካኣ ንፎርሼክሪንካሳ ከተመልክት ኣለካ። ተሓጋጋዚ መደብ ምትካል እግሪ ናትካ ከመይ ከምትገብር ከርእየካ`ዩ።
ከም ሓድሽ መጻኢ መጠን ስራሕ ንኽትረክብ ቡዙሕ ተኽእሎታት ኣለካ። ሓታቲ ዑቅባ ከለኻ ስራሕ ክትረክብ እንተ ደሊኻ ዓጥ፡ዑኝዽ የድልየካ፡ ማለት ሰነድ ፍቓድ ስራሕ ከምዘየድልየካ ዘረኢ። ከም ሓታቲ ዑቕባ ስራሕ ክትሰርሕ እንተ ደሊኻ ኩሉ ግዜ ምስ ቤት ጽሕፈት ሚግሬሽን ተዛራራብ።
ኣብ ምምሕዳር ከባቢ ሉማ “ምትካል እግሪ ብመልክዕ ምጽማድ ኣብ ንጥፈት” ዝባሃል ኣሎ፡ ከም ሓድሽ መጻኢ ናብ ስራሕ ዓለም ቀልጢፍካ ንኽትኣቱ ዝሕግዝ። ብንእስ ዝበለ ፕሮጀክት ዝኸይድ ኮይኑ ብፊንሳም ዝባሃል ትካል ካኣ ይካየድ። ካብ ዝተፈላለዩ መንግስታውያን ትካላት ሓገዝ ንኽትረክብ ይሰርሑ።
ኣብ ውሽጢ ክልተ ወርሒ ናብዚ ምስ መጻኻ “ምትካል እግሪ ብመልክዕ ምጽማድ ኣብ ንጥፈት” ክዛራረቡኻዮም። ምስታፍ ወለንታዊ`ዩ ግን ናይ ስራሕ ምርካብ ዕድላትካ ተዕብየሉ ጽቡቕ መገዲ`ዩ፡ ነቲ ሕብረተሰብ ክትላለዮ ከምኡ ውን ቋንቋ ሽወደን ክተማዕብል።
እንድሕር ኣብ ምምሕዳር ከባቢ ሉማ እንዳ ተቐመጥካ ነብስኻ ባዕልኻ ዘይትኽእል ኮንካ፡ ከምኡ ውን ካሊእ ቂጠባዊ ቀረብ እንተ ዘይብልካ፡ ብመልክዕ ቁጠባዊ ሓገዝ ካብ ኮሙን ዝበሃል ቁጠባዊ ሓገዝ ይግበረልካ። ነዚ ምምልካት ማለት መሰልን ግዴታን`ዩ።
ቅድሚ ቁጠባዊ ሓገዝ ምምልካትካ ነብስኻ ንኽትክእል ዝካኣለካ ዘበለ ኩሉ ጌርካ ክትከውን ኣለካ። ንኣብነት ንጡፍ ደላዪ ስራሕ ጸኒሕካ ክትከውን ኣለካ። ኩሎም እቶም ብመኽን ያት ስራሕ ኣልቦ እዚ ሓገዝ እዚ ዝዋሃቦም ሰባት ኣብ ቤት ጽሕፈት መራኸቢ ስራሕ ምዝጉባት ክኾኑ ኣለዎም፡ ከምኡ ውን ስራሕ ንኽሰርሑን ነቲ ዝቕረበሎም ስልጠናታትን ንጥፈታትን ክወስዱ ድልዋት ክኾኑ ኣለዎም። ንኸተመልክት ሓገዝ እንተ ደሊኻ ምስ ሉማ ኮሙን ወይ ናትካ ተሓጋጋዚ መደብ ምትካል እግሪ ተዘራረብ ።
እቲ ክትሓስበሉ ዝግባኣካ ሕቶ ናይ ቆጥባዊ ሓገዝ ካብ ሓደ ሰብ ናብ ካልእ ይፈኣለ እዩ፣ ስለዚ ጸሓፊ ማሕበራዊ ቤት ጽሕፈት ዝሓትለን ኩነታት ብዘተኻእለ መጠን ኣቅሪብካ ክትጻንሕ ይግባእ።
Sidansvarig: Felicia Mellgren
Senast uppdaterad: 2017-12-08


text:
ኣብ መንጎ መንግስቲ ሱዳንን ተቓወምቱን ዘሎ ፖለቲካዊ ዘይምርድዳእ ንምፍታሕ ፈረንሳ ፍሉይ ጻዕርታት ከተካይድ’ያ
Radio Erena: 11 March 2018
ኣብ መንጎ መንግስቲ ሱዳንን ተቓወምቱን ዘሎ ዘሎ ፖለቲካዊ ዘይምርድዳእ ንምፍታሕ ፈረንሳ ፍሉይ ጻዕርታት ከተካይድ ምዃና ገሊጻ።
ኣምባሳደር ፈረንሳ ኣብ ሱዳን ኢማኑወል ብላትማን ትማሊ 10 መጋቢት ኣብ ዝሃበቶ መግለጺ፣ ምምሕዳር ፓሪስ ካብ መንግስቲ ሱዳን ብዝተገብረሉ ጻውዒት መሰረት፣ ነቲ ክጅምር ክቋረጽ ዝጸንሐ ዘተ ሰላም ሱዳን ምስ ሕብረት ኣፍሪቃ ብምትሕብባር ኣብ ምፍትሑ ጻዕርታት ክገብር ምዃኑ ሓቢራ።
ዝሓለፈ ሰሙን ላዕለዋይ በዓልስልጣን መንግስቲ ሱዳን ሓሚድ ሙምታዝ፣ መንግስቲ ፈረንሳ ተቓወምቲ ሓይልታት ሱዳን ዕጥቆም ከውርዱን ናብ መኣዲ ዘተ ክቐርቡን ከገድዶም ጻውዒት ኣቕሪቡ’ዩ።
መንግስቲ ሱዳንን ተቓወምቲ ሓይልታትን ካብ ዕለት 13 ናይዚ ወርሒ’ዚ ጀሚሩ ንሳልስቲ ዝጸንሕ ዘተ ሰላም ኣብ ከተማ ፓሪስ ከካዪዱ ምዃኖም’ዩ ዝግለጽ።
ኣብቲ ዘተ ብኣላዪነት ሕብረት ኣፍሪቃ ዝጀመረ ዘተ ሰላም 2016 ቅርጺ ንምትሓዝን መርሓ ሕንጻጽ ንምውጻእን ክስርሓሉ ምዃኑ ዝሓበረት ኣምባሳደር ኢማኑወል፣ መንግስቲ ፈረንሳ’ውን ክሳተፎ ምዃኑ ኣፍሊጣ።
መንግስቲ ሱዳን፣ ፈረንሳ ንዕጡቓት ተቓወምቱ ትድግፍ እያ ዝብል ክሲ ብምቕራብ ምስታ ሃገር ዘለዎ ዝምድና ኣዛሕቲሉዎ ድሕሪ ምጽናሕ፣ ካብዚ ዝሓለፈ ሒደት እዋን ግና ነቲ ዝምድና ንምምሕያሽ ዲፕሎማስያዊ ጻዕርታት ክገብር ምጽንሑ ይግለጽ።
ፈረንሳ ነቲ ብመንግስቲ ሱዳን ክቐርብ ዝጸንሐ ክሲ ናይ ኣሉታ መልሲ’ያ ክትህበሉ ጸንሓ።
===========================


text:
እዋናዊ ዜናታት
- ልዕሊ 11 ዓመት ኣብ ቤት ማእሰርቲ ክሳቐዩ ዝጸንሑ፡ ፓስተር ዕቑባ ሚካኤል ተኽለ ሃይማኖት ዝተባህሉ መራሒ ሃይማኖት ተፈቲሖም
- ኣብ ፖለቲካ ኤርትራ ካብ ስነ-ሓሳባዊ ፖለቲካዊ ፍሕፍሕ፡ ድሑር ስምዒታት ዝፈጥሮ ምፍልላይ ይዓቢ
- ነጻነት መራኸቢ ብዙሓን ካብ ግዜ ናብ ግዜ ኣብ ሓደጋ ይወድቕ
- ሰብ ክጨውዩ ናብ ሱዳን ዝተላእኩ ኣባላት ጸጥታ ህግደፍ፡ ብኣባላት ጸጥታ ሱዳን ኣብ ቀይዲ ኣትዮም።
- መንግስቲ ኣሜሪካ፡ ኣብ ኤርትራ ሰባት ብናይ መንግስቲ ተኲስካ ቅተል ፖሊሲ ከም ዝቕተሉ ገሊጹ
- መንግስቲ እስራኤል ኣሲርዎም ዝነበረ መብዛሕቲኦም ኤርትራውያን ከም ዝኾኑ ዝተነግረሎም ልዕሊ 200 ስደተኛታት ከም ዝፈትሐ ተገሊጹ።
- ኣባላት ጸጥታ ጉጅለ ህግደፍ ቤተ-ሰቦም ናብ ወጻኢ ካብ ዘህደሙ ኤርትራውያን ዝተፈላለየ ተጽዕኖ ብምግባር ገንዘብ ይዘምቱ ከም ዘለው ተፈሊጡ።
- ብዓሰርተታት ዝቑጸሩ ኤርትራውያን ብሓደጋ መኪና ህይወቶም ስኢኖም።
- ንግስነት ቀጠር ኣብ ስዋኪን ሱዳን ሓድሽ ወደብ ክሰርሕ ኣብ ስምምዕ ከም ዝበጽሐ ይግለጽ ኣሎ
- መንግስቲ ሱዳን ኣባላት ህግደፍ ዝርከብዎም ሒዝዎም ዝጸንሐ 27 ኤርትራውያን ካብ ሃገሩ ኣባሪሩ
- ህግደፋዊ ዓፈና ኣብ መደብ ሽንግርዋ ብግልጺ ተነጸባሪቑ፡-
- ማሕበር ረድኤትን ምዕባለን ኤርትራ ሓገዝ ንምርካብ ትነጥፍ ኣላ።
- ዑደት ንረድኤት ብማሕበር ረድኤትን ምዕባሌን ኤርትራ
- The Afar cultural genocide in Eritrea prompts new united efforts against Eritrean government
- ደምዳሚ መግለጺ ደሞክራስያዊ ግንባር ሓድነት ኤርትራ (ደግሓኤ) ዞባ ሕቡራት መንግስታት ኣመሪካ
ኣብ መርበብ ዘለዉ
We have 46 guests and no members online
- Details
- Written by ድምጺ ሰላምን ደሞክራስን ኤርትራ
- Published: 31 January 2018
ህግደፍ ዙረት ባጤራ ናቕፋ ብምቁጽጻሩ ንህዝቢ ጎዲኡ ‘ምበር ፍታሕ ከምዘይምጸአ ተፈሊጡ።
ሃገር ብበይናዊ ድሌትን ውሳነን ዝመርሕ ዘሎ ኢሳያስ ኣፈወርቂ፡ ክብሪ ሃገራዊ ባጤራ ናቕፋ ንምሕላው ናይ ወጻኢ ሸርፊ ገዲብናዮ፡ እቲ ንሰራሕተኛታት መንግስቲ ብመልክዕ ደሞዝ ዝወሃብ ገንዘብ፡ ናይ ዕድጊ ዓቕሚ መታን ክህልዎ ድማ ዕዳጋ ምስኡ ከምዝመጣጠን ገይርና ንሰርሓሉ ኣለና፡ ሳላ ከምኡ ዝገበርና ሃገራዊ ቁጠባ ካብ ውድቀት ኣድሒና ህዝቢ ጽቡቕ ናብራ ይነብር ኣሎ ኢሉ’ኳ ክጀሃር እንተፈተነ፡ ኣብ ባይታ ዘሎ ሓቂ ብኣንጻር’ቲ ዝብሎ ዘሎ’ዩ ክብሉ ኣብ ዝሓለፈ ሰሙን ካብ ኤርትራ ዝወጽኡ ናይ ዓይኒ መሰኻኽር ኣረጋጊጾም።
ንኣብነት ዋጋታት ናይ’ቶም መሰረታውያን ነገራት ዝበሃሉ፡ ዝበሓ ህዝቢ ዕለታዊ ዝጥቀመሎም ከም ሽጉርቲ፣ ኮሚደረ፣ ድንሽ፣ ዓይነታት ኣሕምልቲ፣ እኽሊ ኣዝዩ ክቡር ምዃኑ፡ እቲ ሓረስታይ ብዙሕ ርሒጹ ዘፍርዮ እንስሳን ውጽኢት እንስሳን ከኣ ወዲቑ፡ ሓረስቶት ዘንጸርጽርሉ ሽሞኛታት ህግደፍን ነጋዶን ብዝሓሰረ ዋጋ ስጋ ጸባን መዓርን ዝጠቀምሉ ዘለዎ ወቕቲ’ዩ ክብሉ ኣረዲኦም።
መራሒ ህግደፍ ኣብ እስራኤል ንዝርከቡ ስደተኛታት ነስፍ ወከፎም 50 ሽሕ ዶላር ካሕሳ ክወሃቦም ሓቲትና ምባሉ፡ ብተዘዋዋሪ ንምሻጦም ታዋጊዩ ከም ዝነበረ ዘመልክት ምዃኑ ተገሊጹ።
ብ20 ጥሪ 2018 ኣብ መስኮት ቴልቪዥን ቀሪቡ፡ ብትዕቢት ተነፊሑ ብትሕዝቶ ኮነ ብኣቀራርባ ሚዛን ዘይብሉ መደረ ከዝሩ ዘምሰየ ሕግን መራሕን ህግደፍ መላኺ ኢሳያስ ኣፈወርቂ፡ ንፍልሰት ኤርትራውያን ብሓፈሻ፡ ብፍላይ ከኣ ኣብ እስራኤል ንዝርከቡ ስደተኛታት፡ ብመንግስቲ እስራኤል ንዝወርዶም ዘሎ ግፍዒ ኣመልኪቱ፡ ንሕና ዜጋታና ክንቅበል ጸገም የብልናን፡ እንተኾነ ግን እቶም ስደተኛታት ናብ ሃገሮም ክምለሱ እንተኾይኖም ኣብ’ዚ መጺኦም ህይወቶም ዝመርሕሉ ሞያን ነፍስ ወከፎም 50 ሽሕ ዶላርን ክወሃቦም ኣለዎ ኢልና ሓቲትና፡ ሕቶና ተነጺጉ ምባሉ፡ ሓላፍነት ተሰሚዕዎ እቶም ስደተኛታት መታን ክርብሑ ዘይኮነ፡ ብተዘዋዋሪ ብስሞም ካብ መንግስቲ እስራኤል ገንዘብ ክቕበል መደብ ከም ዝነበሮ ዘመልክት ዝመሎቐ ሓበሬታ’ዩ ክብሉ ነቲ ጉዳይ ዝተኸታተሉ ኤርትራውያን ትዕዝብቶም ገሊጾም።
ሓንሳብ ብግዳም ኣንጻር ህዝብን መንግስትን ብዝካየድ ዘሎ ዝተወደበ ወፍሪ ጸለመን ኣብ ኣሜሪካን ኤውሮጳን እንተኸይድኩም ኣብ ገነት ክትነብሩ ኢኹም ጎስጓሳትን ተደናጊሮም፡ ጸኒሑ ከኣ ብወለዶም ተደፋፊኦም ዝተሰዱ ደቂ ርኹባት’ዮም ዝበለ ውልቀ መላኺ ኢሳያስ፡ መንግስቲ እስራኤል 3500 ዶላር ሂበ ናብ ሃገሮም ክመልሶም ኢሉና፡ መሳለጥያ ኣባኹም ስለዝሓይሽ ኣስልጢንኩም ነብስ ወከፎም 50 ሽሕ ዶላር ካሕሳ ሂብኩም መልስዎም ኢልናዮም ምባሉ፡ ምስ ጸረ-ህዝቢ ባህሪኡን ካብ ስድራ ቤት ስውኣት ዝሰርቕ ፋሽሽታዊ ተግባሩን ኣዛሚድካ ክረአ እንከሎ፡ ፈጺሙ ዘይእመን ብግልባጡ ብተዘዋዋሪ ብዶላር ክሸጦም መደብ ከም ዝነበሮ ግን ከኣ ከም ዝፈሸሎ ከይተፈለጦ ምስጢር ዘውጸኣሉ’ዩ ክብሉ ሓቢሮም።
ኣብ ሃገሮም ብሰላም ሰሪሖም ንምንባር ስለዘይከኣሉን ህይወቶም ከድሕኑን ናብ ሃገረ እስራኤል ዝኣተወ ኤርትራውያን ስደተኛታት፡ ብመሰረት ኣድማሳዊ ቻርተር ውድብ ሕቡራት ሃገራት ንስደተኛታት ዝምልከት ኣስፊርዎ ዘሎ ዓንቀጽ ናይ ምንባርን ስራሕን ፍቓድ ንምርካብ ደኣዮም ክሓቱ ዘለዎም ‘ምበር፡ ንመንግስቲ እስራኤል ካብ ሰናይ ፍቓዱ ወጻኢ ካሕሳ ዝሓትሉ ሕጋዊ ኮነ ፖለቲካዊ ደገፍ ከም ዘይብሎም፡ ኢሳያስ 3500 ዶላር ውሒዱ 50 ሽሕ ዶላር ካሕሳ ሃብዎም ኢልና ክብል ዘስመዖ መደረ ግን፡ ቅድሚ ሎሚ ኣብ ልዕሊ ተመለስቲ ማልጣ ዝፈጸሞ ክሕደት እኹል መረጋገጺ’ዩ ኢሎም።
መንግስቲ ሆላንድ ኣብ ሃገሩ ኣብዘይሕጋዊ ተግባር ክነጥፍ ዝጸንሐ ሓላፊ ፈጻሚ ጉዳያት ኢምባሲ ህግደፍ ካብ ሃገሩ ክባረር ወሲኑ።
ሕጊ ተኸቲለን ኣብ ዝኸዳ ሃገራት፡ ኣብ ልዕሊ ኤርትራውያን ዘይሕጋዊ 2% ግብሪ የኽፍል ኣሎ ዝብል ብኤርትራውያን ብጭብጢ ተደጊፉ ብዝቐረበ ክሲ ዝተፈላለያ ሃገራት እዚ ጉዳይ ደው ክብል፡ ኩሉ ነገር ብስርዓትን ብሕግን ክስራሕ መጠንቀቕታ ኣቕሪበን ብህግደፍ ሰማዒ ካብ ዝሰኣና ሓንቲ ዝኾነት ሃገረ ሆላንድ፡ ኣቶ ተኸስተ ገብረመድህን ዘሙይ ዝተባህለ ፈጻሚ ጉዳያት ናይ’ቲ ኣብ ሆላንድ ዝርከብ ኢምባሲ ህግደፍ ብወግዒ ካብ’ታ ሃገር ክባረር መንግስቲ ከም ዝወሰነ ማዕከናት እታ ሃገር ክጽብጽባ ቀኒየን ኣለዋ።
እቲ እሙን ኣገልጋሊ ስርዓት ህግደፍ ብምዃን ንኤርትራውያን ብዝተፈላለያ ጸቕጢ 2% ከምዘኽፍል ብጭብጢ ዝተረጋገጸ ኣቶ ተኸስተ ብመንግስቲ ሆላንድ ክባረር ምስተወሰነ መንግስቲ ህግደፍ ብወግዒ ተቓውሞ ከምዘየስመዐ፡ ስቕታ ምምራጹ ከኣ ኣብዘይ ሕጋዊ ተግባር ተዋፊሩ ምንባሩ ምእማኑ ከምዘመልክት፡ እዚ ከም’ዚ ዓይነት ስጉምቲ ኣብ ካልኦት ሃገራት’ውን ክውሰድ መጽናዕቲ ይካየድ ምህላውን እተን ማዕከናት ዜና ወሲኸን ሓቢረን ይብል ካብ ሆላንድ ዝመጽአና ሓበሬታ።
መንግስቲ እስራኤል ኣፍሪቃውያን ስደተኛታት ንምብራር ይሕንሕን
ኤርትራውያን ድማ ተቓውሞኦም የስምዑ።
መንግስቲ እስራኤል ኣብ ዝተሓተ ኣብያተ ዕዮታት ተዋፋሮም ብረሃጾም ዝነበሩ መሳኪን ኣፍሪቃውያን ስደተኛታት፡ ካብ ዓሌታውያነት ተበጊሱ ዝተፈላለ ስጉምቲ ከም ዝወሰደ፡ ዛጊት ሕጂ’ውን ኣብ’ቶም ተሪፎም ዘለው ተሪር ስጉምቲ ክወስድ ምዃኑ ኣብ ዝሕንሕነሎ ዘሎ ወቕቲ፡ ኣብ እስራኤልን ካብ እስራኤል ወጻእን ዝርከቡ ኤርትራውያን ንሕና ካብ ሕግን ስርዓትን ወጻኢ ከም ባሮት ኣይንሽየጥን ዝብል ተቓውሞ የስምዑ ኣለው።
ይኹን ‘ምበር፡ ንምሕጽንታ ኤርትራውያን ተጣበቕቲ ሰብኣዊ መሰል ዝኾኑ እስራኤላውያንን ኣህጉራውያን ትካላትን ከም ቁም-ነገር ከይቆጸረ፡ ብዘይድሌት እቶም ስደተኛታትን ኣፍልጦ ጉዳይ ስደተኛታት ውድብ ሕቡራት ሃገራትን ብምስጢር ናብ ሩዋንዳን ኡጋንዳን ከባርሮም ይቀራረብ ከም ዘሎ፡ ኤርትራውያን ስደተኛታት ድማ ንውሳነ መንግስቲ እስራኤል ብሰንጠቕ ብምጽራር፡ መንግስቲ ሩዋንዳ ነቲ ተግባር እንተደኣ ተግቢርዎ፡ ኣብ ህዝቢ ኤርትራ ኮነ ኣፍሪቃ ጸሊም ታሪኽ ይስንድ ከም ዘሎ ከፈልጥ ይግባእ ክብሉ ብፍላይ ብ22 ጥሪ 2018 ኣብ ቴልኣቪቭ ኣብ ዘካየድዎ ሰላማዊ ከም ዝገለጹ ምንጭታትና ካብ’ቲ ቦታ ሓቢሮም።
ብካልእ ዜና መንግስታት ፈረንሳን ዓባይ ብሪጣኒያን ካብ ፈረንሳዊት ወደብ ካለ ብዘይሕጋዊ ኣገባብ ናብ ብሪጣኒያን ንዝሰግሩ ኣፍሪቃውያን ስደተኛታት ንምቁጽጻር ዘኽእል ስምምዕ ከም ዝገበሩ፡ ዓባይ ብሪጣኒያ 60 ሚሊዮን ዶላር ንፈረንሳ ከም ዝሃበታን ክፍለጥ ተኻኢሉ ኣሎ።
ብሓልዮት ደሞክራስያዊ ግንባር ሓድነት ኤርትራ ዝፍኖ ድምጺ ሰላምን ደሞክራስን ኤርትራ፡ 24-01-2018
ኣገዳሲ ቆጸራታት
- ዝኽሪ ንፈላሚት ባሕቲ መስከረም ሰውራ ኤርትራ ኣብ ሽቱትጋርት
- ጻውዕት ንሰፊሕ ልዝብ ደቂ-ኣንስትዮ ኤርትራ ኤውሮፓ/ኸ ኣብ ጀርመን
- በዓል 8 መጋቢት 2017
- በዓል 8 መጋቢት 2017
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
እድሪስ መሓመድ ዓሊን ብጾቱን —ኣብ ጸላም ዝጸልመቱ ከዋኽብቲ
ካልኣይ ክፋል
መርድእ ብዜና ኣይንገርን .. ባህልናን ያታናን’ውን ኣይኮነን፡፡ ሚስጢር ቀታሊ ሰብ ብሃበ ተረኸበ ኣይትድሕደሖን፡፡ እቲ ምንታይሲ ሳዕቤናት ስለ ዘለዎ፡፡ ንሎሚ ግን ንዘመናት ውሽጠይ ከጨንቐኒ ዝጸንሐን ድቃስ ዝኸልኣኒን ሚስጢር ነባህልን ያታን ጥሒሰ ክገልጾ ክግደድ’የ፡፡ ቀተልቲ ሰባት ብስሞም ክረቑሖም’የ፡፡ ኣብ ኣጻምእ ማይኣጣል (ከባቢ ጋሕቴላይ) ብትእዛዝ ቤ/ጽ ፕረሲዳንት ኣብ ጸላም ዝጸልመቱ ሕቡእ ዛንታ ሸውዓተ ዜጋታትና ብግቡእ መረዳእታ ከቃልዖ’የ፡፡
ኣብ ዕብየት ባህሊ፡ ያታን ቋንቋ ትግረን ዓረብን ልዑል ተራ ካብ ዝነበሮም ገዳይም ስነ-ጥበባውያን ሃገርና ሓደ እዩ – ባህር ስነ-ጥበባዊ እድሪስ መሓመድ ዓሊ፡፡ መብዛሕትኡ ህዝብና “ሆይ ሆይ መርዓዊ” ትብል ደርፉ ኣይርስዖን፡፡ ነዛ ደርፊ ኣመልኪቱ ሓደ እዋን ኣብ ሓደ ሚዲያ “ንኢሳይያስ ዲኻ ደሪፍካያ?” ተባሂሉ ምስ ተሓተተ “ኣነ ነዛ ሓዳስ ሃገር ዝተረከበ ህዝቢ ኤርትራ ከም መርዓዊ ስለዝሓሰብኩዎን ደኣ`ምበር ንውልቀ ሰብ ኣይደረፍኩዋን፡፡” ክብል መሊሱ፡፡
ልስልስ ኢሉ ከም ናይ ወጋሕታ ዜማ ኣዕዋፍ ናብ ውሽጥኻ ዝሰርጽ እቲ ጥዑም ድምጹ መብዛሕትና ኤርትራውያን ወትሩ ኣይንርስዖን፡፡ ብቋንቋ ዓረብ ደርፍታቱ’ውን ሱዳናውያን ይፍትውዎን የድንቕዎን’ዮም፡፡ በዓል ብዙሕ ቅያን ፈታዊ ሃገሩን ባህር ስነ-ጥበባዊ እድሪስ መሓመድ ዓሊን ብጾቱን ብስርዓት ኢሳይያስ ተጨውዮም ደሃይ ካብዘጥፍኡ እንሆ 10 ዓመታት ኣሕሊፎም፡፡ እድሪስ መሓመድ ዓሊ ዝርከቦም ኣብ ልዕሊ ሸውዓተ ዜጋታትና ብወኪል ሃገራዊ ድሕነት ዝተፈጸመ ጭውያ፡ ማእሰርትን ቅትለትን ብኽፋላት ይቐርብ፡፡
ኩነታት ማእሰርቲ እድሪስን ብጾቱን
ሕዳር 15/2005 ቅ.ፋዱስ ሰዓት 10፡00 ብ/ጀነራል ኣብርሃ ካሳ (ወዲ ካሳ) ንብ/ጀ (በቲ እዋን ኮሎኔል) ስምኦን ገብረድንግል፡ ኮ/ል የማነ ኣፈወርቂን ሜጀር ካሕሳይ በየነን ኣስዒቡ ናብ ቤ/ጽ ፕረዚዳንት ከይዱ፡፡ ብካልእ ወገን ጀነራል ስብሓት ኤፍረም፡ ጀነራል (በቲ እዋን ሜ/ጀ) ፍሊጶስ ወልደዮውሃንስ፡ ሜ/ጀ ገረዝጊሄር ዓንደማርያም (ውጩ) ብተመሳሳሊ ሰዓት ኣብ ቤ/ጽ ፕረሲደንት በጽሑ፡፡ ብዙሕ ከይጸንሑ ብ/ጀ ተኽለ ክፍላይ (ማንጁስ)፡ ብ/ጀ (ኣብቲ እዋን ኮ/ል) ጠዓመ ጎይቶኦም ክንፉ (መቐለ)ን ሌ/ኮ ፍጹም ኢሳቕ (ለኒን) ተጸንቢሮምዎም፡፡ ሰዓት 10፡30 ከባቢ ኣብ ውሽጢ ቤ/ጽ፡ ኢሳይያስ ዝመርሖ ንኮ/ል ተስፋልደት ሃብተስላሰ ኣብ ጎኑ ኣንቢሩ ኣኼባ ተጀመረ፡፡ ኣብ ሓደ ጸግዒ እቲ ኣደራሽ ከኣ ሓደ ንግዚኡ ስሙ ክረቑሖ ዘይደሊ ደቓይቕ ኣኼባ ይጽሕፍ ነይሩ፡፡ ብፕረሲደንት ዝቐረበ ኣጀንዳ ኣኼባ “ህልው ኩነታት ጸጥታ ሃገርን፡ ምድላዋት ንመጻኢ ምርጫ ኢትዮጵያን” ዝብል ነበረ፡፡ ኣብዚ ኣጀንዳ ንኢሳይያስ ሓዊሱ ኩሎም ተኣከብቲ ሕጂ ክገልጾ ዘይደሊ ብዙሕ ዘዝመስሎም ርእይቶታት ኣቕረቡ፡፡ ልዑል ኣድህቦ ዝተገብረሉን ቀዲሙ ዝተሰርዐ ኣጀንዳ “ኩነታት ምርጫ ኢትዮጵያን ብወገና እንታይ ንግበር?” ዝብል ነይሩ፡፡ ኣብዚ ኣርእስቲ ንኣስታት ክልተ ሰዓታት ድሕሪ ምምይያጥ ፕረሲደንት ኢሳይያስ ኣስዒቡ “ንህልው ኩነታት ውሽጣዊ ጸጥታ ሃገር” ዝምልከት ብወዲ ካሳ ጀሚሩ ኩሎም ጸብጻባቶም ከቕርቡ ዕድል ሃበ፡፡ ድሕሪ ፋዱስ እውን ሰፊሕ ዘተ ቀጺሉ ኣስታት ሰዓት 3፡45 እቲ ኣኼባ ተዓጽወ፡፡ ድሕሪ ኣኼባ ፕረሲደንት ወዲ ካሳን ኣባላቱን ክጸንሑ ሓበሮም፡፡
ንኣስታት 20 ደቓይቕ ኣብ ዝጸንሐ ሓጺር ኣኼባ ዝተለዓለ ካልእ ኣጀንዳ ከኣ ብወዲ ካሳ ኣቢሉ ዝቐረበ ጉዳይ “እስላማዊ ጥሩፉነትን ጀሃዳዊ ተርእዮታትን” ዝምለከት እዩ፡፡ ወዲ ካሳ ብቓሉ ኣብ ዘቕረቦ ጸብጻብ ከምዚ ክብል ተስምዐ “ነገሩ ጸወታ ቆልዓ ዝመስል እዞም ብጀብሃዊ ስሚዒት ዝህመሉ ከም በዓል እድሪስ መርዓዊ ዝኣመሰሉ ዘለውዎ ናይ እስላማዊ ጥሩፉነት ተርእዮታት ይንጸባረቑ ኣለው፡፡ ኣብ ቀይዲ ዘእተናዮ ሓደ ለኽባጥ ሱዳናዊ እውን ነዚ እዩ ዝሕብር፡፡ ገና ኣብ መስርሕ እዩ ዘሎ ግን እቲ ሱዳናዊ ዝሕብሮም ዘሎ መብዛሕትኦም ዕባይ ሱዳን ስለዝኾኑ ገለ ስክፍታታት ኣለኒ፡፡” ምስ በለ ኢሳይያስ ኣስዒቡ “ወዲ ካሳ! ብዛዕባ’ዚ ባዶ ተጻዋርነት ከምዘለና ትፈልጥ ኢኻ፡፡ ስለዚ ብዘይ ንሕስያ ዝመስለኩም ግበሩ፡፡” ብምባል ነቲ ጻኒሒት ደምደሞ፡፡
ሓሙስ ሕዳር 24/ 2005 እቲ ህቡብ ስነ-ጥበባዊ እድሪስ መሓመድ ዓሊ ዝርከቦም 13 ዜጋታት ብሜጀር ካሕሳይ በየነ (ሓላፊ ኣካል መርመራን ምጽራይን ወኪል ሃገራዊ ድሕነት) ዝምርሑ ኣባላት ክፍሊ ዓፈናን ስጉምትን ከካብ ዝጸንሕዎ ብጸላም እንዳኣረዩ ኣብ ካርሸሊ ዳጊኖምዎም፡፡
ኣብ ማእከላይ ቤ/ጽ ወ/ሃ/ድሕነት – ውሽጣዊ ጸጥታ ብብ/ጀ ወዲ ካሳን ብ/ጀ ስምኦንን ንጉዳይ እድሪስን ብጾቱን ዝምልከት መርመራ ክገብሩን ክከታተሉን ክልተ ሓለፍቲ ተመዲቦም፡፡
1. ሜጀር ካሕሳይ በየነ (ወዲ በየነ)፡ ሓላፊ ኣካል ምጽራይን መርመራን ወ/ሃ/ድሕነት ውሽጣዊ ጸጥታ፡፡ ከም ላዕለዋይ መርማሪ ጉዳይ እድሪስን ብጾቱን
2. ሜጀር ፍስሃጽዮን ኣባል ኣካል ምጽራይን መርመራን ወ/ሃ/ድሕነት ከም ምክትል፡ ቋንቋ ትግረ ዝኽእል ኣብ ናጽነት ወኪል እንዳዜና ሳሕል ነይሩ፡፡
ኣብ ትሕቲ ሜጀር ካሕሳይ በየነ ዝእለዩ 6 ኣባላት ክፍሊ ዓፈናን ስጉምትን ከም ሓለውቲ ተመዚዞም ናይ ነፍሰ ወከፍ እሱር ሸላ መፍቱሕ ካብ ሓላፊ ቤት ማእሰርቲ ካርሸሊ ሜጀር ኣቶብርሃን ተረኪቦም፡፡ እቶም ሓለውቲ፡
1. ሰርጌንቲ ዓንዳይ መንግስትኣብ
2. ሰርጌንቲ ሃብተኣብ ኣዋጁ (ወዲ ኣዋጁ)
3. እዝጊሕሽ ኣብርሃ (ከኾብ)
4. ተለንተ በረኸት ሃብተ
5. ሜጀር ዓብዱሰላም ጌቱ
6. ግርማይ ሓጎስ (ናይ 1990 ተጋዳላይ)
……….ይቕጽል……….
(ቤተ ሰብ፡ ዘመድ ኣዝማድ፡ ዓርኪ መሓዛ ምስ እድሪስ መሓመድ ዓሊ ናይ ዝተኣስሩ ኣሕዋት ብ Inbox ክትረኽቡኒ ትኽእሉ ኢኹም)


text:
ኣባል ማእኸላይ ኮሚቴ ህወሓትን ዋና ኣመሓዳሪት
ዞባ ምብራቕን ወ/ሮ ያለም ፀጋይ
ኣብ ዘበነ መህርቲ 2007/2008 ዓ.ም ብምኽንያት ድርቂ ዝተስኣነ ፍርያት ኣብ ዘበነ ምህርቲ 2008/2009 ንምክሕሓስ ኣበርቲዑ ይሰርሕ ከም ዘሎ ምምሕዳር ዞባ ምብራቕ ትግራይ ኣፍሊጡ።
ዋና ኣመሓዳሪት እቲ ዞባ ወ/ሮ ያለም ፀጋይ ኩነታት ስራሕቲ መፍረይነት ዞብአን ኣመልኪተን ብፍሉይ ንጋዜጣ ወይን ኣብ ዝሃበኦ መግለፂ፣ 91 ሽሕ ሄክታር ተሓራሲ መሬት ዞባ ምብራቕ ኣብ ዘበነ ምህርቲ 2008/2009 ብዝተፈላለዩ ዝራእቲ ክራማት ብምሽፋን ክልተ ነጥቢ ትሽዓተ ሚሊዮን ኩንታል ፍርያት ንምርካብ ትልሚ ተታሒዙ ምህላውን ካብ ሓደ ሄከታር 32 ኩንታል ንምርካብ ዝተፈላለዩ ቅድመ ምድላዋት ከምዝተገበሩን ተዛሪበን።
ድሕሪ ስራሕቲ ወፍሪ ነፃ ዕቀባ ማይን ሓመድን ናብ ናይ መፍረይነት መደባት ከም ዝተኣተወ ዝገለፃ እተን ኣመሓዳሪት፣ ፍርያት ንምስሳን ከም ዞባ እቲ ወሳኒ ጉዳይ ማይ ምሓዝ ምዃኑ ድማ ኣብሪሀን።ንዕውትነት ሸቶ እቶም መደባት ካብ ዞባ ጀሚሩ ክሳብ ቁሸት ሰፋሕቲ መድረኻት ምትእምማን ከም ዝተሳለጡ እውን ሓቢረን።
ብፍላይ ኣብ ዘበነ ምህርቲ 2007/2008 ዓ.ም ኣጋጢሙ ብዝነበረ ድርቂ ዝተስኣነ ፍርያት ንምክሕሓስ ኣብዚ ሒዝናዮ ዘለና ዘበነ ምህርቲ ሓረስታይ ብኣግኡ እታዎታት ክጠልብ ናይ ምግባርን ነዚ ዘድሊ ገንዘብ ናይ ምዕቛርን ስራሕቲ ኣብ ወርሒ ጥሪ 2008 ዓ.ም ዝርዝር ፅንዓት ተገይሩ ከም ዝተኣተወ እውን ኣገንዚበን።
ነቶም ዝተገበሩ ምርድዳኣት መሰረት ብምግባር ድማ ናይ ተግባር ምዕራፍ ተነፂሩ እታዎታት ኢድ ብኢድ ናብ ምጥላብ ክሰጋገር ከም ዝተገበረን ክሳብ ወርሒ ሚያዝያ 2008 ዓ.ም ጥራሕ 72 ሚሊዮን ብር ንጠለብ ኢድ ብኢድ እታዎታት ከም ዝተዓቖረን ኣብሪሀን።በዚ እውን ኣብቲ ዞባ ክጥለብ ካብ ዝተተለመ 81 ሽሕን 735 ኩንታል ዘበናዊ ድኹዒ እቲ 75 ሽሕን 975 ኩንታል /92 ነጥቢ 9 ምኢታዊ/ ኣብ ኢድ ሓረስታይ ክበፅሕ ከምዝኸኣለ ኣረዲአን።ካብዚ ብኣባል ክጥለብ ካብ ዝተተለመ 28 ሽሕን 417 ኩንታል ዘበናዊ ድኹዒ እቲ 28 ሽሕን 350 ኩንታል ከም ዝተጠለበ ድማ ንምፍላጥ ተኻኢሉ ኣሎ። ብተመሳሳሊ ኣብቲ ዞባ ካብ ዘለዋ 127 ጣብያታት እተን 56 ጣብያታት 100 ምኢታዊ ኢድ ብኢድ ጠለብ ዘበናዊ ድኹዒ ከም ዝዛዘማ እውን ወ/ሮ ያለም ገሊፀን።
እዚ ከምዚ እናሃለወ ከም ዞባ ክጥለብ ካብ ዝተተለመ 13 ሽሕን 300 ኩንታል ምሩፅ ዘርኢ ዛጊድ እቲ 13 ሽሕን 394 ኩንታል ምሩፅ ዘርኢ ክጥለብ ከም ዝተኽኣለ ዝሓበራ እተን ዋና ኣመሓዳሪት ካብዚ ናይቲ መሪሕ ዝኾነ ኣባል ውድብ ብፅሒት ምሩፅ ዘርኢ 4829 ኩንታል ክውሰድ ብዝወፀ ትልሚ መሰረት ፍፃምኡ ብዝተገበረ ሰፊሕ ናይ ምትእምማን ስራሕትን ምውሳኽ ጠለብ እታዎታትን ልዕሊ ትልሚ 104 ምኢታዊ ክፍፀም ከም ዝኽኣለ ገሊፀን።ምስ ባህላዊ ድኹዒ ተዛሚዱ ክዳሎ ካብ ዝነበሮ ኣርባዕተ ነጥቢ ባዶ ሓሙሽተ ሚሊዮን ኩንታል እቲ ሰለስተ ሚሊዮንን 969 ሽሕን 489 ኩንታል /96 ነጥቢ ሰለስተ ምኢታዊ/ ክዳሎ ከም ዝተገበረ እውን ገሊፀን።ብተመሳሳሊ መንገዲ ክልተ ነጥቢ ክልተ ሚሊዮን ኩንታል ኮምፖስት ንምድላው ከም ዝተተለመን ክልተ ነጥቢ ባዶ ሸሞንተ ሚሊዮን ኩንታል ኮምፖስት ከም ዝተዳለወን ወ/ሮ ያለም ኣመልኪተን።
እዚ ከምዚ ኢሉ እንተሎ ኣብ ሽዱሽተ ወረዳታትን 24 ጣብያታትን እቲ ዞባ ክላስተር ስርናይ ተነፂሩ ይስራሕ ምህላው እተን ዋና ኣመሓዳሪት ኣብሪሀን እየን።ኣብዚ ፍሉይ ደገፍን ክትትልን ብምግባርን ግቡእ እታዎታት ሕርሻ ብምጥቃምን ዝለዓለ ፍርያት ንምርካብ ይስራሕ ምህላው እውን ኣረዲአን።
ብተዛማዲ ዜና ኣብ ልዕሊ 85 ሽሕን 81 ሄክታር ተሓራስን ዘይተሓራስን መሬት ዝተዋደደ ስራሕቲ ምዕቃብ ጠሊ ንምስላጥ ትልሚ ተታሒዙ ኣብ 78 ሽሕን 470 ሄክታር መሬት ምዕቃብ ጠሊ ክሳለጥ ከም ዝኽኣለ እውን ተገሊፁ።
ወ/ሮ ያለም ወሲኸን ከም ዝገለፅኦ፣ ሓረስቶት እቲ ዞባ ኣብ ዘበነ ምህርቲ 2007/2008 ዓ.ም ብምኽንያት ድርቂ ዝስኣንዎ ፍርያት ኣብ ዘበነ ምህርቲ 2008/2009 ዓ.ም ንምክሕሓስ ሰፊሕ ርብርብ ይገብሩ ምህላዎም እዩ። እተን ዋና ኣመሓዳሪት መፍረይነት ንምስሳን ዛጊድ ኣብ ዝተገበረ ምንቅስቓስ ወረዳታት ጉለመኸዳ፣ ጋንታ ኣፈሹም፣ ሓውዜን፣ ክልተ ኣውላዕሎን ሳዕሲዕ ፃዕዳ እምባን ዝሓሸ ኣፈፃፅማ ዘመዝገባ ከም ዝኾናን ወረዳታት ኣፅቢ ወንበርታን ኢሮብን ድማ ድሕር ዝበለ ኣፈፃፅማ ዘለወን ብምዃነን ኣብ መንጎ ወረዳታት ተመጣጣኒ ኣፈፃፅማ ንክህሉ ይስራሕ ምህላው ኣብሪሀን።
ብድምር እቲ ቅድመ ግምባር ዝኾነ ኣባል ውድብን ውዳበታቱን መሪሕ ኮይኑ ይረባረብ ብምህላውን ነቲ መላእ ሓረስታይ መሪሕ ኮይኑ ኣብ ምኻድ እወንታዊ ስራሕቲ ይሰርሕ ከም ዘሎን ድማ ምምሕዳር ዞባ ምብራቕ ኣፍሊጡ።
ዜና ዕረፍቲ
ሓላፊት ቢሮ ጉዳይ ደቂ ኣንስትዮ ትግራይ ዝነበራ ወ/ሮ ሙሉ ካሕሳይ
ኣባል ማእኸላይ ኮሚቴ ህወሓትን ሓላፊት ቢሮ ጉዳይ ደቂ ኣንስትዮ ክልል ትግራይን ዝነበራ ወ/ሮ ሙሉ ካሕሳይ 21 ሰነ 2008 ዓ.ም ብዘጋጠመን ሃንደበታዊ ሓደጋ መኪና ተሰዊአን።
ወ/ሮ ሙሉ፣ ካብ ኣቦአን ኣይተ ካሕሳይ ሂበን ካብ ኣዲአን ወ/ሮ ህይወት በርሀን ኣብ ዞባ ምበራቕ ፣ ወረዳ ሳዕሲዕ ፃዕዳ እምባ ከተማ ዕዳጋ ሓሙስ ወርሒ ሰነ 1975 ዓ.ም ከም ዝተወለዳ ታሪኽ ህይወተን ይገልፅ። ኣብታ ተወሊደን ዝዓበያላ ከተማ ዕዳጋ ሓሙስ ቀዳማይን ካልኣይን ብርኪ ትምህርተን ዝተኸታተላ ወ/ሮ ሙሉ፣ ቀዳማይ ዲግሪ ኣብ ዩኒቨርሲቲ ጂማ ብትምህርቲ ስነ ዜጋ፣ ካልኣይ ዲግሪ ድማ ኣብ ዩኒቨርሲቲ ሲቪል ሰርቪስ ተኸታቲለን እየን። ድሕሪ እዚ ኣብ ከተማ ሽረ እንዳስላሰ ኣብ ዝተፈላለዩ ሞያታት ዝሰርሓ ኮይነን ብዝነበረን ዝለዓለ መንፈስ መገልገላይነትን ጥንካረን ተሓርየን ድማ ኣብ ቤት ፅሕፈት ማእኸላይ ኮሚቴ ህወሓት ተመዲበን ብስራሕቲ ደገፍን ክትትልን ይሰርሓ ምንባረን ታሪኽ ህይወተን የመላኽት።
ኣብ ቢሮ ጉዳይ ደቂ ኣንስትዮ ብደረጃ ምክትል ንልዕሊ ክልተ ዓመት እናሰርሓ ዝፀንሓ ወ/ሮ ሙሉ ኣብ መበል 12 ውድባዊ ጉባኤ ህወሓት ኣባል ማእኸላይ ኮሚቴ ኮይነን ድሕሪ ምምራፀን ሓላፊት ቢሮ ጉዳይ ደቂ ኣንስትዮ ክልል ትግራይን ኮይነን ተመዚዘን ክሳብ ዕለተ መስዋእተን ብዝለዓለ ትግሃትን ህዝባዊ ሓላፍነትን እናመርሓ ፀኒሐን እየን። ምስ መሳርሕተን ብዝለዓለ መንፈስ ምርድዳእ ዝፍለጣ ዝነበራ ወ/ሮ ሙሉ ኣብ መንግስታዊ ዕማም ዉዒለን ካብ ከተማ ውቕሮ ናብ ከተማ መቐለ ይጓዓዛ ኣብ ዝነበራሉ 21 ሰነ 2008 ዓ.ም ብዘጋጠመ ሓደጋ መኪና ምስ ካልኦት ኣርባዕተ መሳርሕተን ካብዛ ዓለም ብሞት ተፈልየን። ኣብቲ ሓደጋ ህይወቶም ዝሰኣኑ ካልኦት መሳርሕተን ድማ ወ/ሮ ንግስቲ ሓለፎም፣ ኣይተ ዮርዳኖስ ዱጉማ፣ ኣይተ ገብረኣምላኽ ብርሃነ ከምኡ እውን ገናሒ መኪና ዝነበረ ኣይተ ዳኒኤል ግርማይ እዮም።
ወ/ሮ ሙሉ በዓልቲ ሓዳርን ኣዶ ሰለስተ ቆልዑን ዝነበራ እንትኾና ስነ ስርዓት ቀብረን ኣብታ ተወሊደን ዝዓበያላ ከተማ ዕዳጋ ሓሙስ ቤተ ክርስትያን እንዳ ማርያም ፅዮን ተፈፂሙ። ቤት ፅሕፈት ምስንዳእ ጋዜጣ ወይን በቲ ዘጋጠመ ሓደጋ ግዳይ ሞት ንዝኾኑ ወገናት ዝተሰምዖ ዓሙቕ ሓዘን እናገለፀ ንኩሎም ስድራ ስውኣት ፅንዓት ይምነ።


text:
ነዳዲ ዘይብሉ ፋኑስን ግብሪ ዘይብሉ መንግስትን ሓደ እዩ። ምኽንያቱ እቲ ፋኑስ ኣየብርህ፣ እቲ መንግስቲ ድማ ዘየልምዕ ግኡዛት ነገራት ኮይኖም ደው ስለዝብሉ እዩ። ኣብዚ ሐዚ እዋን “ቅልጡፍ ግልጋሎት ብምስኣንን ብምጉታት መሰረተ ልምዓትን ጠንቂ ሰናይ ምምሕዳር ኮይኑ ኣሎ” እናበልና ንዛረብ ኣለና። በቲ ኩነታት ህዝቢ ከፊእዎ ከም ዘማርር ዘሎ ብተደጋጋሚ ክግለፅ ንዕዘብ ኣለና። ስርዓት ግብሪ ብዝግባእ እንተዘይተኣታትዩ ግን ይትረፍ ክመሓየሽስ እቲ ነማርረሉ ዘለና ኣዋህባ ግልጋሎትን መሰረተ ልምዓትን እውን ዘዕግብ ለውጢ ኣየምፅእን። እቲ ምንታይ ሰራሕተኛ ቆፂርካ እኹል ግልጋሎት ዝወሃብን መሰረተ ልምዓት ብምምላእ ፀገም ሕብረተሰብ ዝፍታሕን በጀት እንትህሉ ጥራሕ እዩ። እቲ በጀት ዝርከቦ ድማ ካብ እቶት እዩ። ነዚ እውን እዩ ግብሪ ማለት መትኒ ደም ሓንቲ ሃገር እዩ ዝበሃል።
“ግብሪ መትኒ ደም ህልውና ሓንቲ ሃገር እዩ” እንትብሃል ግብሪ እንትእከብ ህልውና ከፋሊ ግብሪ ናብ ሓደጋ እናእተኻ ዘይኮነስ ቀፃላይ ህይወቱ ብሩህን ድሙቕን ክኾን ብዘኽእል መልክዑ ባይታ እንትንፀፍ እዩ። እቲ ምንታይ ህልውና እቶት ውሑስ ዝኾን ህልውና እቲ ከፋሊ ግብሪ ዘላቒ እንትኾን ጥራሕ እዩ። ብመሰረቱ እቲ ከፋሊ ግብሪ ካብ ትርፉ ግብሪ እንትኸፍል በቲ ዝእከብ ግብሪ መሰረተ ልምዓታት ብምጥንኻር ስሉጥ ግልጋሎት እናረኸበ ብዝበለፀ ሃፍቲ ንከዋህልል ዝሕግዞ እዩ። ንኣብነት ከም መብራህቲ፣ መንገድታት፣ ትካላት ትምህርትን ጥዕናን ዝኣመሰሉ ዓበይቲ መሰረተ ልምዓታት ይፅንሑ እሞ ምንፃፍ እምኒ ፈሊና ንረአ። ኣብ ሓደ ከባቢ እምኒ ምንፃፍ እንትስራሕ እቲ ከባቢ ከመይ ኢሉ ንግዳዊ ስራሕቱ ከም ዝዕምር በቢ ግዚኡ እንዕዘቦ ጉዳይ እዩ። ንግዳዊ ስራሕቲ ከምኡ እንትዕምር ድማ ካብ መካረይቲ ገዛ ጀሚሮም ኩሎም ነጋዶ እቶቶም ንክብርክት ምኽንያታት ይኸውን። ነዚ እውን እዩ “እቶት ማለት ተመሊሱ ዘልመዐካ ክፍፍል ሃፍቲ እዩ” ዝበሃል።
እዚ ማለት እቲ ከፋሊ ግብሪ ካብ ትርፉ ዝኸፍሎን ኣብ ጉዕዞ ህይወቱ ልምዓት እምበር ጉድኣት ከም ዘየብፀሓሉ እናተረጋገፀ ስለዝትግበር እዩ። መንግስቲ ንዝውግኖም መሰረተ ልምዓታት ንምቅልጣፍ ይኹን ብቑዕ ግልጋሎት ንምሃብ እቶት ስለ ዘድልዮ ሱቕ ኢሉ ገንዘብ ካብ ከፈልቲ ግብሪ ክምንጭት ኣይኽእልን። ምኽምያቱ ሓደ ነጋዳይ ግብሪ ክኸፍል ዝግበር ካብ ክራይ ገዛ፣ ካብ መሃያ ሰራሕተኛታትን ካልኦት ወፃኢታትን እናተነከየ እዩ። እዚ ፍትሓዊ ንክኾን ድማ ኣዋጅ ግብሪ ክልልና ይኹን ሃገርና መንግስቲ ነቲ ነጋዳይ “ባዕልኻ ተኣማኒ ኮይንካ ግብሪ ክፈል” ኢሉ እምነት ከም ዝሃቦ ምክትል ዋና ዳይሬክተር በዓል መዚ ልምዓት እቶት ክልልና ኣይተ ወ/ገብርኤል ኣፅብሃ ይገልፁ።
እቲ ከፋሊ ግብሪ ሕብረተሰብና ባዕሉ ተኣማኒ ኮይኑ ካብታ ዘላቶ ትርፊ ብመምርሒ መሰረት ንክኸፍል ስርዓት እንተቐምጥ ዝተውሃቦም እምነት ንዘጉደሉ ድማ ዝሕተትሉ ስርዓት ተነፂሩ እዩ። እቲ ስርዓት ድማ “ስትራቴጂ ኦዲት” ይበሃል። እዚ ስትራተጂ ኣርባዕተ ብርክታት ኣለዉዎ። ንሳቶም እውን ቀሊል ኦዲት፣ ውሱን ኦዲት፣ ምሉእ ኦዲትን ፍሉይ ኦዲትን ይበሃሉ። ኣብዚ ቀሊል ኦዲት እንትብሃል፣ እቲ ነጋዳይ ሒሳብ መዝገቡ ኣስሪሑ ዘምፅኦ ብውሱን መልክዑ ፈቲሽካ ንደቓይቕ ወይ ሰዓታት ርኢኻ ዘምፀአልካ ግብሪ እተፅድቐሉ ከይዲ እዩ። ኣብዚ ብርኪ ዝረአ ሒሳብ መዛግብቲ ካብቲ ጠቕላላ ድምር 50 ምኢታዊ ሽፋን ኣለዎ።
ውሱን ኦዲት ዝበሃል እውን፣ ኣብ ውሱናት ነገራት ማለት እውን ወፃእን ኣታውን፣ ተኸፋሊ ድዩ ዘለዎ ወይስ ተመላሲ ዝብሉ ርኢኻ ክሳብ ክልተ መዓልቲ ዝወስድ ጊዘ ፈቲሽካ ውሱን ዝመሓየሽ እንተሃልዩዎ ኣመሓይሽካ ቅቡል እትገብሮ እዩ። እዚ እውን ካብቲ ድምር ሒሳብ መዝገብ ዘለዎ ላዕለዋይን ማእኸላይን ነጋዳይ 35 ምኢታዊ ሽፋን ዝሕዝ እዩ። እቶም ዝተረፉ ምሉእን ፍሉይን ኦዲት ዝበሃሉ ድማ ኣብቲ ምንቅስቓስ ኣብ ጥርጣረ ስለ ዘለኻ ካብ ቅብሊት ምቁራፅን ሕጋውነት መረዳእታን ጀሚርካ ንሕድሕድ ነገር እትፍትሾ እዩ። ኣፈላላዮም እንትንርኢ እውን ፍሉይ ኦዲት ምስ ምጭብርባር ግብሪ ተዛሚዱ ብሕጊ ንምሕታት እውን ዓሊምካ እትሰርሖ እዩ። ሙሉእ ኦዲት ግን እቲ ዝስወር ግብሪ ብምሉእነት ንክኸፈል ኣብ ግምት ኣእቲኻ እትሰርሖ ኮይኑ ክልቲኦም ብርክታት ኦዲት ዘለዎም ሽፋን ድማ 15 ምኢታዊ ከም ዝኾነ መተሓባበሪ ኣተኣኻኽባን ኣወሳስናን ግብሪ በዓል መዚ ልምዓት እቶት ክልልና ኣይተ ግደይ ናይዝጊ የረድኡ።
ስትራተጂ ኦዲት ክልልና ነቲ ልዕል ክብል ዝተገለፀ ሓሳብ ትኹረት ሂቡ ዝንቀሳቐሰሉ ቀንዲ ምኽንያት ንክልተ ዕላማ እዩ። እቲ ሓደ ዘላቕነት ዘለዎ እቶት ክህሉ ዝኽእል እቲ ከፋሊ ግብሪ ካብ ዘለዎ ምንቅስቓስ እናተበገሰ ብዓርሰ ተበግሶ ዝኸፍለሉ ኩነታት እንትፍጠር እምበር ከም ኣንጭዋን ድሙን እናተሓላለኻ ስለ ዘይኮነ እዩ። ምእንተ እዚ እውን እቲ ነጋዳይ ብዓርሰ ተበግሶ ንክኸፍል በቢ እዋኑ መድረኻት ብምድላው ይኹን መራኸብቲ ሓፋሽ ብምጥቃም ስራሕቲ ምዕባይ ግንዛበ ይፍጠር ኣሎ። ስለ ዝኾነ እውን እቲ ብብርኪ ቀሊልን ውሱንን ኦዲት ዝረአ 85 ምኢታዊ ሽፋን ዘለዎ ሒሳብ መዝገብ ውሱን ምምዕርራይ ዘለዎም ከይህልው እናረጋገፅና እቲ ነጋዳይ ባዕሉ ኣሚኑ ዘምፀኦ “ንቀበሎ” እናተብሃለ ብእምነት ዝቕበልሉ ከይዲ እዩ። እቶም ዝተረፉ 15 ምኢታዊ ግን ሕድሕድ ነገር ፈቲሽካ ግብሪ እተኽፍሎም እዮም።
እቲ ካሊእ ነቲ ስትራተጂ ኦዲት ንምትግባር ምኽንያት ዝኾነ ንኩሎም ሒሳብ መዛግብቲ ንምፍታሽ እውን ምስ ሓይሊ ሰብ ተዛሚዱ ስለ ዘይከኣል እዩ። እቲ ምንታይ ኣብዚ ሕዚ እዋን ካብ ፀሓፊትን ዋርድያን ጀሚሩ ኣብ በዓል መዚ ልምዓት እቶት ክልልና ዘሎ በዝሒ ሰራሕተኛ 1297 እዩ። ኣብዚ ሕዚ እዋን ዘለዉ ሒሳብ መዛግብቲ ድማ 19 ሽሕ እዮም። ቀንዲ ዕማም በዓል መዚ ልምዓት እቶት ከዓ ነተን ሒሳብ መዛግብቲ እናፈተሽካ እቶት ምእካብ ጥራሕ ኣይኮነን። ኣብ ውልቀ ትካላት ዝሰርሑ ሰራሕተኛታት ይኹን እቶም ታሕተዎት ነጋዶ ብድምር ንልዕሊ 200 ሽሕ ከፋሊ ግብሪ እናተኸታተልካን ግንዛበ እናፈጠርካን ግብሪ እትእክቦ ከይዲ እዩ። ነዚ ድማ በቲ ዘሎ ሓይሊ ሰብ እውን ስለ ዘይከኣል ስትራተጂ ኦዲት ንክተኣታቶ ምኽንያት ኮይኑ።
ኣብዚ በቶም ኣብ ላዕሊ ዝረኣናዮም መነፀሪታት ስትራተጂ ኦዲት ሕድሕድ ሒሳብ መዝገብ ኣብ ቀሊል ኦዲት፣ ውሱን ኦዲት፣ ምሉእ ኦዲትን ፍሉይ ኦዲትን ተባሂሉ ዝፍለ ብግምት ወይ ድማ ብዕጫ ዘይኮነስ ብመሰረት ረቋሒ እዩ። ሒሳብ መዝገብ ንምፍላይ ዝጥቀሙሎም 10 ረቋሒታት ድማ ኣለዉ። እቶም 10 ረቋሒታት እውን እንተኾነ ኣብ ዝነበርካ ነይርካ ኣብ መወረዳእታ ዓመት ሃንደፍደፍ ኢልካ እናረኣኻ እትውስኖ ዘይኮነስ ንሕድሕድ ሒሳብ መዝገብ ዘለዎ ነጋዳይ ዓመት ምሉእ ብእትህቦ ደገፍን ክትትልን ነጥቢ እናሃብካዮ ብምፅናሕ ዝውሰን ከም ዝኾነ ታክስ ኦዲተር በዓል መዚ ክልልና ኣይተ ሸዊት ሓጎስ ይገልፁ።
ካብቶም መምርሒታት ንውሱናት ንምርኣይ ሓደ ማእኸላይ ወይ ላዕለዋይ ነጋዳይ ብዘይቅብሊት ምሻጥ ዝተርኣየ ድግግምን ብዘይቅብሊት ዝተሸጠ መጠን ገንዘብን ኣብ ግምት ብምእታው፣ ፀብፃባት ቫት (ተወሳኺ እሴት ታክስ)፣ ቲኦትን ስራሕ ግብርን ብእዋኑን ብፅሬትን ኣብ ምፅብፃብ ዘለዎ ኩነታት፣ ግብሪ ከፋሊ ባዕሉ ካብ ዘፍለጦ ኣታዊ ብተወሳኺ ዝተረኸበ መጠን መረዳእታ ዝብሉ ዝርከብዎም እዮም።
በዓል መዚ ልምዓት እቶት ክልልና ብኸምዚ መልክዕ ሒሳብ መዛግብቲ እናመርመረ ግብሪ እንትእክብ ብኣንፃሩ ዝኸሰሩ ነጋዶ እንትረክብ ድማ ካብ ስረዛ ግብሪ ክሳብ ተመላሲ ገንዘብ ብምሃብ ዘተባብዕ እዩ። ንኣብነት ኣብ ዝሓለፈ ዓመት 40 ሚልዮን ውዙፍ ግብሪ እንትስረዝ 60 ሚልዮን ድማ ተመላሲ ገንዘብ ተኸፊሉ እዩ። ብድምሩ ኣብቶም ዝሓለፉ ክልተ ሰለስተ ዓመታት ልዕሊ 260 ሚልዮን ውዙፋት ግብሪ ተሰሪዞም እዮም። ኣብዚ ዓመት እውን እንተኾነ 20 ሚልዮን ተመላሲ ንምኽፋል ዝተዳለወ ከም ዘሎ ኣይተ ሸዊት የረድኡ። እዚ ድማ እቲ ልምዓታዊ መንግስቲ ሓደ ካብቶም ልምዓታዊ ዘብልዎ ባህርያት ሓደ እዩ።
ኣብዚ ስረዛ ውዙፍ ግብሪ ይኹን ተመላሲ ዝትግበር ጉዳይ ብሃበ ተረኽበ ዘይኮነስ ናይ ባዕሉ መምርሕን ኣሰራርሓን ዝወፀሉ ንፁር ኣካይዳ ዘለዎ እዩ። እዚ እውን ኣብ ሓደ ከባቢ ተፈጥሮኣዊ ሓደጋታት ከም ድርቂ፣ ባርዕ ሓዊ፣ በረድ፣ ውሕጅ ዝኣመሳሰሉ እንተጋጥሙ እሞ እቲ ከፋሊ ግብሪ ክኸፍል ዘይኽእል ምዃኑ እንትረጋገፅ እዩ። ብተወሳኺ ምስ ሕማምን ሞትን ተዛሚዱ እቲ ትካል ተቐቢሉ ዝሰርሓሉ ብምስኣን ንነዊሕ እዋናት ስራሕቱ ምትእጉጓሉ እንትፍለጥ እዩ። እዞም ምኽንያታት ካብ ጉጅለ ልምዓት ጀሚሩ ክሳብ ካቢኔ ወረዳ በቢ ብርኩ እናተገምገሙን ርኢቶ እናተውሃቦምን ብምፅናሕ ዝፍፀሙ ከም ዝኾኑ እዮም እቶም ምክትል ዋና ዳይሬክተር ዝገልፁ።
በዓል መዚ ልምዓት እቶት ክልልና ብኸምዚ መልክዑ ፅፉፍ ዝኾነ ኣካይዳ ተኸቲሉ ስለ ዝኸድ ነዛ ክልል ዝምደብ በጀት ልዕሊ 40 ምኢታዊ ሽፋን ዘለዎ እቶት እናኣከበ ይርከብ። ንኣብነት ኣብ 2007 ዓ/ም 2 ነጥቢ 85 ቢልዮን ብር ዝእክብ ዝነበረ እንትኾን ኣብ 2009 ዓ/ም ናብ 3 ነጥቢ 92 ቢልዮን ብር ከዕብዩ ክኢሉ እዩ። ኣብዚ ዓመት ድማ 4 ነጥቢ 33 ቢልዮን ብር ንምእካብ ተሊሙ ኣብዚ ሸሞንተ ወርሒ ጥራሕ 3 ነጥቢ 10 ቢልዮን ብር ተኣኪቡ ኣሎ። እቲ ኣፈፃፅማ ብምኢታዊ እንትዕቀን 71 ነጥቢ 25 ዝሽፍን ኮይኑ ኣብ ተመሳሳሊ እዋን ምስ ኣብ ዝሓለፈ ዓመት ዝነበረ እንትነፃፀር ናይ 482 ሚልዮን ብር ሓለፋ ዘለዎ እዩ።
ዋላእኳ ኣብ ስርዓትን ኣታውን ግብሪ ካብ ዓመት ናብ ዓመት ዕብየት እንተርእየ ግን እቶት ብዝግባእ ይእከብ ኣሎ ኢልካ ዝዝረብ ኣይኮነን። ምኽንያቱ ካብ ንግዲ ትርፊ፣ ስራሕ ግብሪ፣ ወለድ ዝኣመሳሰሉ ቀጥታ ኣታውታት 65 ምኢታዊ እንትሽፍኑ ካብ ከም ተወሳኺ እሴት ታክሲ፣ ቲኦቲ፣ ቴምብርን ቀረፅን ዝመሰሉ ቀጥታ ዘይኮነ ታክሲ ዝርከብ እቶት ግን 27 ምኢታዊ እዩ ሽፋን ዘለዎ። እዚ ዘርኢ ድማ ስርዓት ግብሪ ብዝግባእ ዘይምንጋሱ እዩ ዘርኢ። እቲ ምንታይ ስርዓት ግብሪ ብዝግባእ እንትነግስ እዩ እቲ ውፅኢት ብግልባጡ ክኾን ዝኽእል።
“ስርዓት ግብሪ እንትነግስ ዝለዓለ እቶት ካብ ቀጥታ ዘይኮነ ታክስ ምተረኸበ” ንብለሉ ዘለና ቀንዲ ምኽንያት እቲ ሰራሕተኛ መንግስትን ውልቀ ትካላትን፣ እቲ ሓረስታይ ይኹን ነባሪ ከተማ ዘዋህልሎ ሃፍቲ ንመነባብሮኡ ዘድልይዎ ካብ ነጋዳይ እዩ ዝሽምት። እቲ ነጋዳይ እውን እንተኾነ ኩሉ ነገር ኣብ ኢዱ ስለ ዘይኮነ ንሱ እውን ዘድልይዎ ነገራት ካብቲ ካሊእ ነጋዳይ ስለ ዝጠልብ ንዓርሱ እውን ሸማታይ እዩ። ስለ ዝኾነ ጠቕላላ ህዝቢ ንመነባብሮኡ ዘድልይዎ ኣብ ነጋዳይ ስለ ዘውዕሎ ዝለዓለ ምንቅስቓስ ገንዘብ ምህላዉ ይግመት። እዚ ልዑል ምንቅስቓስ ዘለዎ ዘርፊ ስራሕ ትሑት እቶት ዝርከበሉ ቀንዲ ምኽንያት ቅብሊት ስለ ዘይቁረፅ እዩ። ቅብሊት እንድሕር ዘይተቀሪፁ ድማ ብመልክዕ ተወሳኺ እሴት ታክስን ቲኦቲን ናብ ካዝና መንግስቲ ዝኣቱ ዝነበረ ገንዘብ ንውራሪ ይሕደግ ኣሎ ማለት እዩ። እዚ ብዘይምዃኑ ድማ እቲ ገንዘብ ነቶም ኩሉ ግዘ ዝዝረበሎም መሰረተ ልምዓት መስርሒ ከይኾኑ ንሃፍታም ይምፅወት እዩ ዘሎ። ስለዚ እቲ ተጠቃማይ ይኹን ነጋዳይ ጉዳይ ግብሪ ተረዲእዎ ቅብሊት ክህብን ልዕሊ ኩሉ ድማ ባዕሉ ተኣማኒ ኮይኑ ግብሩ ንክኸፍል ክለዓዓል ኣለዎ ንብል።


text:
Il blog di Gabriele Del Grande. Sei anni di viaggi nel Mediterraneo lungo i confini dell'Europa. Alla ricerca delle storie che fanno la storia. La storia che studieranno i nostri figli, quando nei testi di scuola si leggerà che negli anni duemila morirono a migliaia nei mari d'Italia e a migliaia vennero arrestati e deportati dalle nostre città. Mentre tutti fingevano di non vedere.
29 July 2010
74 ኤርትራውያን ኣብ መንጎ እቶም ብ ሓደ ሓምለ ናብ ሊብያ ዝተመልሱ 89 ስደተኛታን
ድሕሪ’ዚ ኩሉ ከኣ ሮበርቶ ማሮኒ፡ ናይ ኢጣልያ ሚኒስሪ ውሽጣዊ ጉዳያት ብተኣማንነት፡ “ኣብ ሊብያ UNHCR ኣሎ፡ ጉዳዮም ሪእኡ ከኣ ዑቅባ ክህቦም ይኽእል’ዩ” ይብል። እቲ ጉዳይ ግን ገና ዕጹው’ዩ ዘሎ። ሓደ ሰደተኛ ኣብ ሊብያ ብቀሊል ዑቅባ ክረክብ ዝኽእል ነይሩ እንተዝኸውን ስለምንታይ ህይወቱ ኣብ ሓደጋ የእትዩ ኣብ ኤውሮጳ ዑቕባ ክሓትት ኣድልይዎ? መን ይፈልጥ እዞም ናብ ሊብያ ዝተጠረዙ 75 ኤርትራውያን ሓተቲ ዑቕባ ነዚ ሓሳባት ይሰማመዕሉ እንተኮይኖም? ላዕለዋይ ተጸዋዒ ኣብ ጉዳይ ስደተኛታት ብዛዕባ እዚ ጉዳይ እዚ ብዙሕ ግዜ ተነጊርዎ’ዩ። እቲ ጉዳይ እንተተዓዊቱ ከኣ እቲ ናብ ሃገሮም ምጥራዝ ተሪፉ ከምቶም ካብ 2006 ኣትሒዞም ኣብ ምስራታ ከባቢ 200ኪ.ሜ. ምብራቕ ካብ ትሪፖሊ ርሒቆም ተዳጉኖም ፍታሕ ዝጽበዩ ዘለዉ ኤርትራውያን ኣሕዋቶም ክእሰሩ ኢዮም። ከም ኣበሃህላ ማሮኒ እቲ ፍታሕ፡ ነቶም ፖሊቲካዊ ዑቕባ ዝሓቱ ሰባት ናብ ሳልሳይ ሃገር ምስግጋር ኢዩ፡ ስለዚ ከኣ ፍቃደኛታት ሃገራት ምንዳይ። ኢጣልያ ከኣ ኣብ 2007 ከባቢ 60 ኤርትዋይዋን ደቂንስትዮ ከባቢ ሓደ ዓመት ኣብ ምስራታ ተኣሲረን ዝጸንሓ ወሲዳ። ኣብዚ እሱር-ቤት አዚ ከባቢ ሰለስተ ዓመታት ዝተኣስሩ ሰባት እውን ኣለዉ። ናብ ኤርትራ ተመሊስካ ናብ እሱር-ቤታት ካብ ምእታው፡ ወይ ከኣ ናብ ድፋዓት ናይ ዶባት ኢትዮጵያ ካብ ምሕላው ኣብዚ ተዓጽዮም ክጸንሑ ይመርጺ፡ ነቲ ዝበለጸ ክፋል ዕድሚኦም ብዘይ ፍረ እንዳኣሓለፉ። እዚ ከኣ ናብ ኢጣልያ እንዳጠመትካ፡ ወይ ከኣ ኤውሮጳ ወላ ቁሩብ ካብ ማዕጾታተን ክኸፍታ እንዳተተስፈካ’ዩ።
ኣብዚ ሕጂ እዋን ቀንዲ ዕንቅፋት ነቲ መሰረታዊ መሰል ደቂ-ሰባት ኮይኑ ዘሎ ጉዳይ ናይ ምምላስ ስደተኛታት ኢዩ። እዚ ምምላስ ሰደተኛታት ናብ ሊብያ ኣብዚ ሕጂ እዋን ጉዳይ ዑቕባኦም ከይመመኻ ይካየድ ስለዘሎ ኣዝዩ እሻቃሊ ጉዳይ ኮይኑ ኣሎ። ሰብኣዊ መሰላት ናይዞም ሰባት ብጉዳይ መክሰባት ተሸይጦም ይርከቡ። ግን ከኣ ሓያሎ ተዓዘብቲ ዘየስተብሃልሉ ነገር እንተልዩ፡ ኩላቶም እዞም 74 ናብ ሊብያ ዝተመልሱ ኣብ ናይ ኤውሮጳ ቤት-ፍርዲ ናይ ዑቅባ ጥርዓኖም ከብጽሑ ይኽእሉ ኢዮም። ጉዳይ ምግሃስ መሰል ናይ ዑቅባ ከኣ ክሲ ከቅርቡ ይኽእሉ ኢዮም፡ ናይ ምዕዋቶም ዕድል ከኣ ኣዝዩ ሰፊሕ’ዩ፡ ምኽንያቱ እዞም ሰባት ናይ ካብ ግፍዒ ምህዳም፡ ካብ መቕጻዕቲ ምህዳምን መሰል ስልዘዘለዎም፡ ስለዚ ከኣ መሰል ሚዛናዊ ፍርዲ የድልዮም። ኣብ ተመሳሳሊ ጉዳይ ኣብ ዝሓለፈ እዋን 24 ሶማላውያንን ኤርትራውያንን ስደተኛታት ናብ ኢጣልያ ምእታው ዝተኸልከሉ፡ ጉዳዮም ናብ ቤት ፍርዲ ኤውሮጳ ብ ጠበቃ ጊዩሎ ላና ካብ ሮማ ተሓጊዞም ኣቅሪቦም ኣለዉ። እቶም ናብ ሊብያ ዝተመልሱ 74 ሓተቲ ዑቅባ እውን መሰል ኣለዎም፡ ግና ክሳብ ሕጂ ጠበቃ ኣይረኸቡን። ኣብዚ ቀረባ እዋን ድማ ጉዳይ ምምላስ ስደተኛታት ብዝተወሃሃደ ኣገባብ’ዩ ዝካየድ ዘሎ። ክልተ ካብቶም ዝተመልሱ ስደተኛታት (ሕጂ እውን ብርዱእ ምኽንያት እሽማቶም ኣይነውጽኦን ኢና) ብዙሕ ከቢድ በገር ኣጋጢምዎም። መርከብ ሓይሊ ባሕሪ ኢጣልያ ማለት Orione ናብ ሊብያ ገጻ ተምርሕ ምህላዋ ምስኣረጋገጹ ብብርቱዕ ተቃዊሞም። ናይ ዓይኒ መሰካኽር ከም ዝሕብርዎ ከኣ ኣብ መንጎ እቶም ወተሃደራትን ኣብ መንጎ ስደተኛታትን ግጭት ኮይኑ። ሕጂ ዘፈርሕ ነገር የለን ማለት’ዩ፡ ኢጣልያውያን ብዘይ ስክፍታ ክድቅሱ ኢዮም። ከም ኣበሃህላ ጭርሖታት ጎስጓስ ምርጫ Norhthern League Party “አቲ ወራር ኣቋሪጽናዮ ኣሎና”።


text:
ዚምባብወ ኣብ ዘይተረጋገጸ ኩነታት ትርከብ። ወተሃደራዊ ሓይሊ`ዚምባብወ ነታ ሃገር ከምዝተቖጻጸረ ብመንግስታዊ መራኸቢ ብዙሃን ኣፍሊጡ`ሎ: እንተኾነ፡ እቲ ተግባር ንዝተወሰኑ ኣብ ሓላፍነት ዘለዉ ሰባት ዒላማ ዝግበረ`ምበር፡ ዕልዋ መንግስቲ ኣይኮነን ክብል ኣሰሚዑ`ሎ። ፕረዚደንት ሙጋበን ቤተሰቦምን ኣብ ደሓን ከምዘለዉ`ውን እቲ ወተሃደራዊ ሓይሊ ወሲኹ ኣፍሊጡ`ሎ።
ብወተሃደራዊ ኣዛዚ ሓይልታት ምክልኻል ዚምባብወ ጀነራል ኮንስታንቲኖ ቺወንጋ ዝምራሕ ሰራዊት፡ ብታንክታትን ድሩዓት መካይንን ተዓጂቡ ንከተማ ሃራረ ይቆጻጸር። ንዋና መንግስታዊ ተሌቪዥን`ታ ሃገር ድሕሪ ምቁጽጻር ድማ ብወሃቢ-ቃሉ ጀነራል ማዮ ጌሩ ከምዚ ዝስዕብ ክብል ኣዊጁ።
“ፕረዚደንት ሮበርት ሙጋበን ስድርኦምን ሰላም`ዮም ዘለዉ። ውሕስነት ጸጥትኦም`ውን ዝተረጋገጸ`ዩ። እዚ ጌርናዮ ዘለና ነቶም ኣብ ዙርያኦም ዘለዉ ገበነኛታትን፡ ኣብ`ዛ ሃገር ፡ ማሕበራውን ኤኮኖሚያውን ስቓይ ዝውስኹን ዘለዉ ጥራሕ ናብ ፍትሒ ንምቕራብ ዝዓለመ`ዩ። ተልእኮና ምስ ፈጸምና፡ እቲ ኩነታት ናብ ንቡር ክምለስ`ዩ ድልየትና”።
ትማሊ ኣብ ተመሳሳሊ ሰዓት ወተሃደራት ኣብ`ታ ኸተማ ብብዝሒ ይርኣዩ ኔሮም-ገለ ሰለስተ ዝኸውን ፍንጀራታትን ከቢድ ተኹስን`ውን ተሰሚዑ`ዩ። ህዝቢ ኣገዳሲ እንተዘይኮይኑ ንደገ ከይወጽእ`ውን ብተለቪዥን ተነጊሩዎ`ሎ። ኤምባሲታት ኣሜሪካን ብሪጣንያን፡ ዜጋተተን ካብ ገዝኦም ከይወጹ መኺረን ኣለዋ።
እዚ ዳሕራዋይ ምዕባለ ዝስማዕ ዘሎ፡ ፕረዚደንት ሙጋበ ንምኽትሎም ንኤመርሰን ምናንጋዋ ድሕሪ ምብራሮም`ዩ። ናቶም ምብራር ከኣ ንበዓልቲ ቤት ሙጋቤ፡ ንግሬስ ሙጋበ ቦታ ምሃብ ኮይኑ ተራእዩ። ጀነራል ኮንስታንትኖ ድማ፡ ንምብራር ገዳይም ተጋደልቲ ሓርነታዊ ቃልሲ ክቃወም ጸኒሑ`ሎ። ኣቐድም ኣቢሉ`ውን፡ ፕረዚደንት ሙጋበ ንገዳይም መራሕቲ ምብራር ደው እንተዘየቢሎም፡ስልጣነይ ከረክብ`የ ክብል ኣጠንቂቑ ኔሩ`ዩ። ገዛኢ ፓርቲ ዛኑ-ፒ ኤፍ ግን፡ ነቲ ጀነራል ብክድዓታዊ ባህርያት ነቒፍዎ።
ሕጂ እቲ ተዋስኦ ኣብ ምጅማር`ዩ ዘሎ ይብሉ ገለ ነቲ ኩነታት ዝከታተሉ ተዓዘብቲ። ገዛኢ ፓርቲ`ውን እቲ ዝተባረረ ምኽትል ፕረሲደንት- ኤመርሰን ምናንጋዋ -ናብ ቦትኡ ክምለስ`ዩ ዝብል ብማሕበራዊ መዲያ ኣመሓላሊፉ`ሎ፡-
ምስ ኣህጉራዊ ጉጅለ ቅልውላው ዝሰርሕ ፔየርስ ፒጎ ዝተባህለ ተንታኒ፡ ኣብ መሪሕነት ለውጢ ምግባር ንሽግራት ዚምባብወ ኣይፈትሕን`ዩ ዝብል እምነት ኣለዎ።
“ኣየናይ ፖሊቲካዊ ሓይሊ ናብ ስልጣን ይመጽእ ዝብል`ዩ ዘገድስ። ከም እምነተይ ድማ ዝተባረረ ምኽትል ፕረዚደንት ምናንጋዋ፡ ናብ ስልጣን ክምለስ`ዩ። ግን ንሱ’ኸ ንኣሳታፊ ዝኾነ ፖሊቲካዊ ሃዋህው ማዕጾ ይኸፍት `ዶ ዝብል ሕቶ ኣብ ቦትኡ `ዩ ዘሎ። ኣብ ዚምባብወ ዘሎ ኤኮኖሚያውን ማሕበራዊን ኩነታት ኣዚዩ ከቢድ ካብ ምዃኑ ዝተላዕለ፡ ካብ ንቡር ፖሊቲካዊ ሃዋህው ንላዕሊ ምትእትታው ዝሓትት`ዩ”።
ዚምባብወ ድሕሪ ናጽነታ ካልእ ፕረዚደንት ኣይትፈልጥን ። ንዳርጋ ፍርቂ ክፍለ-ዘመን፡ ምስ`ታ ደቡባዊት ሃገር ዘይነጻጸል መራሒ ኮይኑ`ዩ ጸኒሑ። ኣብ ለካቲት 21 ,1924 ኣብ`ታ ናይ ሽዕኡ ሮዶሺያ ዝተወልደ ሮበርት ሙጋበ፡ ኣንጻር ጸዓዱ ገዛእቲ ሓርነታዊ ቃልሲ ድሕሪ ምክያድ፡ ኣብ 1980 ናጽነት ዚምባብወ ኣረጋጊጹ።
ዝተፈላለየ ፓርላመንታዊን ፕረዚደንታዊን ምርጫታት እናካየደ መጺኡ፡ ድሓር ግን ስልጣን ኣብ ምምርቓሕ ተገዳስነት እናጉደለ መጺኡ። ዝቕባበ ገንዝበ ሰማይ ዓሪጉ፡ ሰራሕተኛታት መንግስቲ ኣድማ ኣዘውቲሮም።
ወዲ 93 ዓመት ሙጋበ፡ ሕጂ`ውን ንዝመጽእ ዓመት ዝካየድ ምርጫ ክወዳደር መደብ ኔርዎ`ዩ። ሕጂ ግን እቲ ዘይድፈር ዝብሃል መራሒ ሃንደበት ጸጥ ኢሉ፡ ካብ ገዝኡ ኸይወጽእ`ውን ተሓጺሩ`ሎ። መልሲ ዝጠልቡ ሕቶታት`ውን ቀጺሎም` ኣለዉ።


text:
Menu
ዘኤርትራ ኦርቶዶክስ ተዋሕዶ መድሃኔ ኣለም ቤ/ክ ማኀበረ ማርያም እስራኤል
30/፴ ሚያዝያ ዕረፍቱ ለማርቆስ ወንጌላዊ
በስመኣብ ወወልድ ወመንፈስ ቅዱስ ኣሃዱ ኣምላክ ኣሜን!
ማርቆስ ማለት ማሳ፡ ንህቢ፡ ኣንበሳ፡ ካህን፡ ልኡኽ ማለት እዩ።
ቅዱስ ማርቆስ ቁጽሩ ካብቶም 72 ኣርድእቲ ኮይኑ፡ ሃገር ስብከቱ ድማ ግብጺ እዩ። ዝሰብከሉ ዝነበረ ቋንቋ ድማ ሮማይስጥ እዩ።
ቅዱስ ማርቆስ ናብታ ሃገረ ስብከቱ ዝኾነት ግብጺ ምስከደ፡ ኣብታ ዝኸዳ ሃገር ማለት ግብጺ ዝቕመጡ ዝነበሩ ሰባት ኣብቶም ኣፍ እንከለዎም ዘይዛረቡ፡ እዝኒ እንከለዎም ዘይሰምዑ፡ ኣፍንጫ እንከለዎም ዘይሽትቱ፡ ኢድ እንከለዎም ከኣ ዘይድህስሱ፡ ስርሓት ኣእዳው ደቂ ሰባት ዝኾኑ ጣኦታት ከምልኹ ምስረኣየ ኣዝዩ ጎሃየ። ናብቲ ህያው ዝኾነ ቅዱስ እግዚኣብሔር ኣምላኽ ሓይልን ጥበብን ክህቦ ጸልዩ ከኣ፡ ነቶም ኣምለኽቲ ጣኦት ብትብዓት ቃል ወንጌል ሰበኸሎም። ኣብ ቕድሚኦም’ውን ብዙሕ ተኣምራት ገበረ፡ ንብዙሓት ሕሙማት ፈወሰ፡ ንብዙሓት ኣጋንንቲ ዝሓደርዎም ሰባት’ውን ብስም እግዚኣብሔር ነቶም ኣጋንንቲ ብምግሳጽ ኣሕወየ። በዚ መንክራት እዚ ድማ እቶም ንጣኦት ዘምልኹ ዝነበሩ ምስልታቶም እናሰባበሩ ብጎይታናን ኣምላኽናን መድሓኒናን ኢየሱስ ክርስቶስ ኣሚኖም ብኢድ ቅዱስ ማርቆስ ተጠመቑ። መንፈስ ቅዱስ ድማ ካብታ ኣቐዲሙ ወንጌል ዝሰበኸላ ባርቃ እተባህለት ዓዲ ናብ እስክንድርያ ከይዱ ውንጌል ክሰብኽ ሓበሮ። ንሱ ድማ ከምቲ መንፈስ ቅዱስ ዝገለጸሉ ገበረ። ናብ እስክንድርያ ምስከደ ንቕድም ሓደ ሰፋይ ኣሳእን ሰብ ረኺቡ ምሂሩ ምስ ኩሎም ቤተሰቡ ኣእሚኑ ኣጠመቖም። ኣመንቲ ስለዝበዝሑ ከኣ እቶም ሰብ እታ ሃገር “እዚ ናብ ዓድና መጺኡ ዘሎ ገሊላዊ ነዞም ኣማልኽትና ሞባእ ከይወሃቡ ይኽልክል፡ ንኸይምለኹ’ውን እምህር ኣሎ” ኢሎም ክሲ መስረትሉ። ቅዱስ ማርቆስ ግና ምኽሮም ፈሊጡ ንኣትያናስ ዝተባህለ ኤጲስቆጶስ፡ ንምልዮስን ቆርዮስን ሞሪስን ዝተባህሉ ድማ ካህናት ሸይሙ ካልኦት 7 መዓርገ ዲቁና ሂቡ 12 ኣገልገልቲ ቤተ ክርስቲያን ሸመሎም እሞ ናብታ ቅድም ዝነበራ በርቃ እትበሃል ዓዲ ተመሊሱ ኤጲስቆጶሳት ሸመሎም። እንደገና ንእስክንድርያ ምስ ተመልሰ ኣመንቲ በዚሖምን በርቲዖምን ጸንሕዎ እሞ፡ ኣብ ወሰን ባሕሪ ቤተ ክርስቲያን ኣስርሓሎም። እቶም መመለኽቲ ጣኦት ድማ ቅዱስ ማርቆስ ናብ እስክንድርያ ምምላሱ ሰሚዖም ሓዝዎ ፈቀዶ መንገዲ ከም ሰራው ኣጓሰስዎ። መሊሶም ከኣ ኣብ ቤት ማእሰርቲ ኣእተውዎ፡ ኣብቲ ቤት ማእሰርቲ ከኣ መልኣከ እግዚኣብሔር እንዳመጽአ የጸናንዖ ነበረ። ቤት ማእሰርቲ ከምዘየዳኸሞ ዝረኣዩ መምለኽቲ ጣኦት፡ ከም እንደገና ካብ ቤት ማእሰርቲ ኣውጺኦም ፈቐዶ መንገዲ ኣጓሰስዎ እሞ ደሙ ወዲኡ ብ30 ሚያዝያ ኣዕረፈ።እቶም ዝጓስስዎ ዝነበሩ ከኣ ሙማቱ ምስፈለጡ “ምእመናን መጺኦም መታን ከይቀብርዎ (ኣሰሩ ከይርከብ) ሓዊ ነንድዶ” ኢሎም መደብ ምስ ኣውጽኡ፡ ካብ እታ ዝዓረፈላ ሰዓት ጀሚሩ ወጊሓ ክሳብ እትዓርብ ብርቱዕ ቁርን በረድን ነጉድን ክወርድ ወዓለ። በቲ ዝወረደ መዓት ድማ ብዙሓት ዓበይቲ ዓዲ ዝርከብዎም ኣዝዮም ብዙሓት ሰባት ሞቱ፡ እቶም ካብ ሞት ዝተረፉ ከኣ ተበታቲኖም ጠፍኡ። እዚ ኩሉ መንክራት ክግበር ከሎ ብወሰን ኮይኖም ዝርእዩ ዝነበሩ ምእመናን ግና ንስጋ ቅዱስ ማርቆስ ግቡእ ጸሎት ገይሮም ብንጹህ ዓለባ ገኒዞም ኣብ መቓብር እታ ዓዲ ቀበርዎ።
በረኸቱን ረድኤቱን ምስ ኩልና ህዝበ ክርስቲያን ይኹን ። ኣሜን!!
ስብሃት ለእግዚኣብሔር
ወለወላዲቱ ድንግል’
ወለመስቀሉ ክቡር
ኣሜን!
Share this:
TwitterFacebook18
Related
መጋቢት ፰- ዕረፍቱ ለማትያስ ሓዋርያ
In “ነገረ ቅዱሳን”
ትንሳኤ ክርስቶስ
In “ስብከት”
፲፭/15 ግንቦት ዕረፍቱ ለናትናኤል ሓዋርያ
In “ነገረ ቅዱሳን”
May 8, 2014Leave a reply
« Previous
Next »
Leave a Reply
Your email address will not be published. Required fields are marked *
Name *
Email *
Website
Comment
Notify me of new comments via email.
Recent Posts
፳፮/26 ሓምለ ዕረፍቱ ለኣቡነ ሰላማ ከሳቴ ብርሃን/26th july the death of st.Aba Selama Kesatiebrhan August 2, 2014
፳፭/25 ዕረፍቱ ለሓዋርያ ይሁዳ July 2, 2014
፲፯/17 ዕለተ ዝክሩ ለኣባገሪማ/ 17th June The Commemoration Day of Aba Gerima June 24, 2014
፳፭/25 ግንቦት ዕረፍታ ለቅድስት ሰሎሜ June 2, 2014
ዕርገት እግዚእነ ወመድኃኒነ ኢየሱስ ክርስቶ (ቀዳማይ ክፋል) May 28, 2014
ዓውደ ኣዋርኅ
MAY 2014
M T W T F S S
« Apr Jun »
1 2 3 4
5 6 7 8 9 10 11
12 13 14 15 16 17 18
19 20 21 22 23 24 25
26 27 28 29 30 31
Archives
August 2014
July 2014
June 2014
May 2014
April 2014
March 2014
February 2014
January 2014
December 2013
November 2013
October 2013
September 2013
August 2013
July 2013
June 2013
May 2013
April 2013
March 2013
February 2013
January 2013
Categories
ስብከት
ትምህርቲ ሃይማኖት
ነገረ ማርያም
ነገረ ቅዱሳን
ነገረ ክርስቶስ
ኪነ-ጥበብ
Uncategorized
View Full Site
Blog at WordPress.com.
Now Available! Download WordPress for Android


text:
ኣብ ር.ሊ.ጵጵስና ቅዱስ ዮሓንስ ጳውሎስ ዳግማዊ ናይ ቅድስቲ መንበር ዜናን ክፍሊ ማሕተን ሓላፊ ኰይኖም ዘገልገሉ ተወላዲ ስፐይን ዦኣኪን ናቫሮ ቫልስ ኣብ መበል 80 ዓመት ዕድሜኦም ዕለት 5 ሓምለ 2017 ዓ.ም. ኣብ ሮማ ካብዚ ዓለም ብሞት ከምእተፈልዩ ልኡኽ ጋዜጠይና ራዲዮ ቫቲካን ኣለሳንድሮ ጂሶቲ ሓቢሮም።
ኣብ 1984 ዓ.ም. ብቅዱስ ዮሓንስ ጳውሎስ ዳግማዊ ናይ ቅድስቲ መንበር ዜናን ክፍሊ ማሕተምን ሓላፊ ንኽዀኑ ተሰምዮም ናይ ቅድስቲ መንበር ዜናን ክፍሊ ማሕተምን ማሕበራዊ ተራኽቦ ቅርጺ ዘትሓዙን ዘይርስዑ በሊሕን መስተውዓልን ኣማንን ኣገልጋሊ ተኸታሊ ቅዱስ ጴጥሮስን ቤተ ክርስቲያንን ከምዝነበሩን ድሕሪ ዮሓንስ ጳውልስ ዳግማዊ ኣውን ኣብ እዋን ቅዱስነቶም ልሂቅ ር.ሊ.ጳ. በነዲክቶስ መበል 16 ቀዳማይ ዓመት ርእሰ ሊቃነን ጵጵስናኦን ኣገልግሎቶም እውን ናይ ቅድስቲ መንበር ዜናን ክፍሊ ማሕተምን ሓላፊ ኰይኖም ብጠቕላላ ካብ 1984 ክሳብ 2006 ዓ.ም. በዚ ሓላፍነ’ዚ ዘገልገሉ ከምዝዀኑን ናቫሮ ቫልስ እቲ ዘወፈይዎ ኣገልግሎት ኣብ ቤተ ክርስቲያን ክርስትያናዊ ምስክርነቶም ዝደገፎ ሙያዊ ብቕዓት ዝዓሰሎ ከም ወሃቢ ቃልን ዝነበርዎ ሕይውት ጸጋ ኣብ ትሕቲ ጸቕጢ ብዝብል ሓረግ ዕለት 6 ሓምሌ 2017 ዓ.ም. ናይ ቅድስቲ መንበር ዜናን ክፍሊ ማሕተምን ሓላፊ ግረግ ቡርከ በቲ ትዊተር እተሰምየ ማሕበራዊ መረብት ብዘሎ ኣድራሻኦም ኣቢሎም ኣብ ዘመሓላለፍዎ መልእኽቲ ከምዝገለጽዎም ጂሶቲ የመልክቱ።
ናቫሮ ቫልስ ብስነ ሕክምና ሊቕነት ዘመስከሩ ክነሶም ናብ ጋዜጠይናነት ሙያ ብምእታው ከም ልኡኽ ጋዜጠይና ኰይኖም ንናይ ሃገሮም አይቢሲ እተሰምየ ዕለታዊ ጋዜጣ ካብ ማእከላይ ምብራቕን ውግእን ውጥረትን ካብ ዝነበረሎም ከባብታት ኰይኖም ኣብ ምግልጋል እንከለዉ ድማ ዮሓንስ ጳውሎስ ዳግማዊ ኣብ 1984 ዓ.ም. ናይ ቅድስቲ መንበር ዜናን ክፍሊ ማሕተምን ሓላፊ ንኽዀኑ ምስ ሰመይዎም ባዕሎም ናቫሮ ቫልስ ነዚ ኣገልግሎት’ዚ ከም እተሓርዩ ምስ ተነግሮም ተኸታሊ ቅዱስ ጴጥሮስ ምስ ዝጽውዓካ ከመይ ገርካ ሕራይ ዘይበሃል ብዝብል ቃል ገሊጾም ነቲ ዝተውሃቦም ሓላፍነት ተቐቢሎም ናይ ቅድስቲ መንበር ዜናን ክፍሊ ማሕተምን ቀዳማይ ዓለማዊ ምእመን ሓላፊ ንምዃን ዝበቕዑ ምንባሮም ጂሶቲ ካብ ዘመሓላለፍዎ ጸብጻብ ክፍለጥ ተኻኢሉ ኣሎ።
ናቫሮ ቫልስ ናይ Opus Dei -ስራሕ እግዚኣብሔር ብዝብል ስም ናይ ዝጽዋዕ መንፈሳዊ ማሕበር ኣባል ዓለማዊ ምእመን ዝዀኑን ነቶም ዓቢይ ናይ ምራኻብ ብቕዓትን ተውህቦን ዝነበሮም ዮሓንስ ጳውሎስ ዳግማዊ ክሳብ ኣብ ሰማያዊ ቤት ዝተወልዱላ ዕለትን ኣብ ቀዳማይ ዓመት ር.ሊ.ጵጵስና ቅዱስነቶም ልሂቅ ር.ሊ.ጳ. በነዲክቶስ መበል 16 ዘገልገሉ ከምዝነበሩን ከም ወሃቢ ቃል ጥራሕ ዘይኰነ ኣብ ዝተፈላለየ እዋን ናይ ቅድስቲ መንበር ኣብ ዓለማዊ ርባት ከይዲ እውን ዘገልግለሉ ንኣብነት ኣብ ዝተፈላለዩ ዓለም ሓቆፍ ዓውደ ጉባኤታትን ኣብ ዝተፈላለዩ ብሕቡራት መንግስታት ዓለም ደረጃ ዝጥለቡ ኣብ ዝነበሩ ዓውደ ጉባኤታት እውን ናይ ቅድስቲ መንበር ልኡኽ ኰይኖም ንኽሳተፉ ብቅድስቲ መንበር ዝተላእኩን ናይ ዮሓንስ ጵውልስ ዳግማዊ ዓለም ሓቆፍ ሐዋርያዊ ምብጻሕ ኣብ ኵባ ኣብ ምስንዳውን ኣብ ፍጻሜ ንኽበጽሕ መሰረታዊ ጻዕሪ ካብ ዘካየዱ ሓደን ኣብ ዓለም ሓቆፍን ብሔራውን ሓዋርያዊ መገሻ ዮሓንስ ጳውሎስ ዳግማዊ ከም ወሃቢ ቃል ብምስታፍ እውን ኵላዊት ቤተ ክርስቲያንን ተኸታሊ ቅዱስ ጴጥሮስን ዘገልገሉ ወዲ ቤተ ክርስቲያን እዮም።
ናቫሮ ቫልስ ዕለት 16 ሕዳር 1936 ዓ.ም. ኣብ ስፐይን ከተማ ካራጀና ዝተወልዱን ኣብ ግራናዳን ባርቸሎናን ስነ ሕክምና ትምህርቲ ዘጽንዑን ከም ሓኪም እውን ከምዘገልገሉን ናይ ኦፑስ ደይ ኣባል ኰይኖም ድማ ኣብ ዝተፈላለዩ ሓላፍነታት ዘገልገሉን ዝብልዎ ዝነበረን ብዛዕባ ቤተ ክርስቲያንን ቅድስቲ መንበርን ኣደጊፎም ዝህብዎ ዝነበሩ መግለጽታት ኩሉ ሰብ ትኽክል ቢሉ ይፈርዶ ከምዝነበረን እዚ ድማ ስለ እቲ ጽቡቕ ድምጾም ዘይኰነስ ብሓቂ ተልእዀ ቤተ ክርስቲያን ኣብ ኣገልግሎት ሓቂ ምዃኑ ካብ ዝምስክር ካብ ዝነበሮም እምነት ዝምንጭው ብምንባሩ እዩ። ብትኽክል ስለ ናይ መራኸቢ ብዙሃን ጉዳይ ዝምልከትን ብዛዕባ ተራኻብነት ዝነበሮም ብቕዓት ብኽሉ ዝንገረሎም በዓል ዓቢይ ሙያ እዮም፡ ካብዚ ሓሊፉ እቲ ዓንዲ ኣገልግሎት ዝነበሮም እምነት ምዃኑ ጂሶቲ ኣብ ዘመሓላለፍዎ ጸብጻብ ኣጽኒዕም የመልክቱ።


text:
ፖሊቲካ ማሕበራዊ ጥቕሚ ዝደልይን ብፍላይ ስለ ነዳያን ዝሓልይ እዩ ዝበሉ ናይ ቅድስቲ መንበር ዋና ጸሓፊ ብፁዕ ካርዲናል ፓሮሊን ዕለት 20 ታሕሳስ 2017 ዓ.ም. ንናይ ኢጣሊያ ናይ ሕዝባዊ ባይቶን ላዕለዋይ ሓጋጊ ቤት ምኽሪ ኣባላት ብምኽንያት በዓለ ልደት ዘእግዚእነ ኣብ ባሲሊካ ቅድስተ ማርያም ላእለ ሚነቭራ መስዋዕተ ቅዳሴ ኣዕሪጎም ኣብ ዝለገስዎ ስብከት ከምዝዀነ ልኡኽ ጋዜጠይና ራዲዮ ቫቲካን ኣለሳንድሮ ጂሶቲ ሓቢሮም።
ሓቀይናን እሙንን ስልጣን ኣገልግሎት እዩ
ናይዚ እዋን’ዚ ኣህላቕነትን ቀጥዒ ዓልቦ ምሽብሻብን ብዘየገድስ እውነተይና ትርጉም በዓለ ልደት፥ “ኢየሱስ ኣብ መብልዒ ማል ቤተ ልሔም እቲ ዓቢይን ልዑልን ስልጣን ኣገልግሎት ማለት ምዃኑ ብግብሪ ዝነገርን እቲ ሓቀይና ውዳሰን ዝናን ልዕሊ ውልቃውያን ሸቶታትን ኣድህቦታትን ኩሉ ናይ ሓባር ጥቕሚ ዘማእከለ ተግባር ኵሉ ሳዕ ዝብል እዩ። ስለዚህ ፖለቲካ ንኹሉን ስለ ኹሉን ብፍላይ ንድኻታትን ነዳያንን ሓልዮትን ዝፍጸመሉ ናይ ኣገልግሎት ሓለፋዊ ስፍራ እዩ” ከምዝበሉ ዝሓበሩ ልኡኽ ጋዜጠይና ራዲዮ ቫቲካን ጂሶቲ ኣስዒቦም፥
ፖሊቲካ ካብ ናይ ሕዝቢ ጸገም ዝረሓቐ ክኸውን የብሉን
ዝተዓደለኩምዎ ጥበብን ብልሓትን መጋበርያን ስልጣንን ኩሉ ንናይ ሓባራዊ ረብሓ ንኸተውዕልዎ እዩ። ኣብ ገለ ገለ እዋን ግና ናይ ፖሊቲካ ተግባራዊ ከይዲ ህጹጽ መፍትሒ ዘድልዮም ናይ ሕዝቢ ጸገማትን ማእከል ገርካ መፍትሒ ኣክንዲ ምቕራብ ኣብ ርእሰ ውከሳ ቆይሙ ካብ ፍርያማ ምትሕብባር ወጻኢ ኰይኑ ይርአይ ከምዝበሉ ኣፍሊጦም።
ውልቃዊ ረብሓን ህንጥይናን ገማማዒ ሓይልን ኣይፋል ምባል
ኣብ ቀረባ እዋን ከምቲ ቅዱስ ኣቦና ር.ሊ.ጳ. ፍራንቸስኮ ኣብ ኢጣሊያ ሰበኻ ቸዘና ምብጻሕ ኣካይዶም፥ “ግዙእን ገዛእን ዘይኰነ በንጻሩ ብጻይን ተሓባባርን ዘይረዓድን ዘይርበጽን ሓላፍነት ዝስምዖ ተባዕን መስተውዓልን ናይ ሕዝቢ ተሳትፎ ዘዕብይ ሕዝቢ ዝሓቁፍ ሰናይ ፖለቲካ የድሊ” ዝበልዎ ቃል ዝጠቐሱ ብፁዕ ካርዲናል ፓሮሊን፥ እዚ ዓይነት ፖለቲካ ካብ ርእሰ ውከሳን ንዓይነትን የድሕን ቢሎም፥
እምነት ንፖሊቲካ የማእዝን (ይምስርቕ)
እምነት ፖሊቲካ ደው ዝብለሉ መትከልን ትግባሬን የማእዝን፡ ናይ ወንጌል ጥዑም ቃል ብስራት፡ እግዚኣብሔር ኣብ ሕጻን ኢየሱስ እቲ ናይ ስነ ሰብእ ማእከላዊ ትርጉም ክለልይን ክስተውዓልን እውነተይና ናይ ሰብኣዊ ክብሪ እንታይነቱ ዘነጽር ሰብኣዊ ባህርይ ለበሰ፡ ስለዚህ ሰብኣዊ ክብሪ ንነፍሲ ወከፍ ሰብ ዳግም ክጽግው እግዚኣብሔር ኣብ ኢየሱስን ብኢየሱስን ሓደ ከማናን ካባናን ኰነ ዝብል ምዃኑ የረጋግጸልና
ሰብኣዊ ክብሪ ምክልኻል ክበሃል እንከሎ ኣብ ዕሴታት ንቑጽ ተላግቦ ምግባር ማለት ኣይኰነ
ክርስቲያን እቲ ብወልደ እግዚኣብሔርን ብናይ ክርስቶስ ክብሪ ዝተዓደሎ ሰብኣዊ ክብሪ ዝፈልጥ እዩ። ስለዚህ ነዚ ሰብኣዊ ክብሩ ድማ ኣብ ኩሉ ስፍራን ህሞት ህልውናን ዋላ’ኳ ሰብኣዊ ክብሪ ኣብ ምክልኻል ዘርእዮ ጻዕሪ ኣብ ዕሴታት ንቑጽ ምልጋብ ተመሲሉ ብኻልኦት ክሕሰብ ዝክእል እውን እንተዀነ፡ ክከላኸሎ ይግባእ እንክብሉ ዝለገስዎ ስብከት ከምዘጠቓለሉ ልኡኽ ጋዜጠይና ራዲዮ ቫቲካን ኣለሳንድሮ ጂሶቲ ገሊጾም።


text:
ናይ ሎም-ዘበን ፅዋዕ ዓለም ኣገራሚት ጋንታ ኮስታሪካ ንጣልያን ሓደ ንዜሮ ብምስዓር ድሙቅ ዓወት ኣመዝጊባ።
ንእንግሊዝ ክልተ ንሓደ ዝሳዓረት ጣልያን፣ንኡሩጓይ ሰለስተ ንሓደ ዝሳዓረት ኮስታሪካ እየን ቀዲመን ናብ ሜዳ ዝኣተዋ ሎሚ ዓርቢ።
እቲ ፀወታ ክሳብ ሰላሳ ደቃይቅ ብዘይፈተነን ዝማርኽን ቅላዕን ቀፂሉ።ማርዮ ቫላቶሊ ኣብ ውዱእ ኩነታት ንሓላዊ ማዕፆ ኣስጊሩ ሸቶ ክትከውን ንዝግባኣ ኩዕሶ ክሳብ ዘምከነሉ ሰዓት።እቲ ተታኺሱ ዝነበረ ግጥም’ውን ኣበራቢሩዎ።
ጋንታ ጣልያን እንደገና ብቫላቶሊ ኣዝያ ትናኣድ ፈተነ ገይራ።ሓላዊ ማዕፆ ኮስታሪካ ብቀሊሉ ኣድሒኑዋ።ሞተር ጋንታ ጣልያን ፒሮሊ ንኣዝየን ውፅኢታዊ ክኾና ዝኽእላ ኩዓሳሱ ብምቅባል ሓላፍነቱ ተዋፂኡ‘ዩ።
ኮስታሪካ ብቁፅሪ ሸውዓተ ኣቢላ ኣብ መበል 36 ደቃይቅ ግርም ፈተነ ገይራ።ሓላዊ ማዕፆ ጣልያን ቡፎን ኣድሒንዋ።ተራ ናይ ኮስታሪካ ኮይኑ መጥቃዕቲ ኣሓይሎም።ግን ኣብ ረብሐኦም ትውዕል ኩዕሶ ኣይሰርሑን።
ኣብ መበል 41 ደቃይቅ ንኮስታሪካ ፍፁም ቅላዕ መቅፃዕቲ ክዋሃብ ነይሩዎ ሞንጎኛ ግና ኣይግባኣኩምን ኢሉ ሓሊፉዎ።ከምኡ ኮይኑ‘ውን ድሕሪ ክልተ ደቃይቅ ካብ ፀጋማይ ክንፊ ንዝሐፈት ኩዕሶ ቁፅሪ ዓሰርተ ሩኢዝ ብርእሱ ገጭዩ ኣቁፂሩዋ።ኮስታሪካ ሓደ ጣልያን ዜሮ።ዕረፍቲ ኮይኑ።
ድሕሪ ካምቢያ‘ውን እንተኾነ ጋንታ ጣልያን ተጠናኺራ ክትኣቱ ኣይካኣለት።ተሰለፍቲ ጋንታ ጣልያን ኩነታት ኣየር ድዩ ከቢድዎም ወይ ብርኪ ሒዛ ማዕረ ንእትገብሮም ሸቶ ምምዝጋብ ኣዝዩ ከቢድዎም‘ዩ ውዒሉ። ብኣንፃሩ ተፃወቲ ኮስታሪካ ካብ ደቂቃ ናብ ደቂቃ እናተሃደሱ‘ዮም ተራእዮም።ኮስታሪካ ፀብለልታ ብዘለዎ ኣገባብ ንጣልያን ስዒራ ናብ ቀፃላይ ምዕራፍ ንምሕላፍ ዘኽእላ ሽዱሽተ ነጥቢታት ሒዛ‘ላ።እዛ ጋንታ‘ዚኣ ኣብ ቀዳማይ ፀወታኣ ንኡሩጓይ ሰለስተ ንዜሮ ከምዝሳዓረታ ዝዝከር‘ዩ።ኮስታሪካ ነገር ኣለዋ‘ዶ ክንብል?
ካልኣይ ናይ‘ዚ ዕለት‘ዚ ግጥም ኣብ ሞንጎ ስዊዘርላንድን ፈረንሳይን‘ዩ። ኣብ‘ዚ ሰዓት‘ዚ ይካየድ‘ሎ።
ፈረንሳይ ብፀብላላይ ምንቅስቃስ ንስዊዘርላንድ ሓሙሽተ ንክልተ ኣፋንያታ። ሽዱሽተ ነጥቢታት ኣዋህሊላ‘ላ ፈረንሳ።ተስፋ ስዊዘርላንድ ገና ኣይፀልመተን ዘሎ።


text:
በስመኣብ ወወልድ ወመንፈስ ቅዱስ ኣሃዱ ኣምላክ ኣሜን!
ወላዲት ኣምላክ ብዘመነ ኦሪት ሳልሳይን መወዳእታን ክፋል
ኣብ መጽሓፍ ቅዱስ ስለ ድንግል ማርያም ምዝራቡ ኣብ ዘመነ ኣበው ጥራሕ ዝተሓዝአ ኣይነበረን። ብዘመነ ኦሪት ማለት ብዘመነ ሕጊ ልቦና ንደሓር እውን እንተኾነ እግዚኣብሔር በብዘመኑ ዘተንስኦም ሰባት ብዛዕባ ናይ ቅድስት ድንግል ማርያም ነገር ብብዙሕ ምሳሌታት ገሊጾም እዮም። ነዚ ውን ከምዚ ዝስዕብ ከነቕርቦ ኢና፥
ሀ) ናይ ሲና ሓመልማል/ዕጸ ጳጦስ ዘሲና
ሊቀ ነቢያት ሙሴ ናይ ምድያን ካህን ኣባጊዕ እና ሓለወ ከሎ ኣባጊዑ ሒዙ ናብቲ ናይ እግዚኣብሔር እምባ ተባሂሉ ዝጽዋዕ እምባ ኮሬብ መጸ። እንሆ ከኣ ቆጥቋጥ ብሓዊ ክነድድ ከሎ እቲ ቆጥቋጥ ከይተቓጸለ ረኣየ። ሙሴ ናይቲ ቆጥቋጥ ዘይምቕጻልን እቲ ሓዊ ከኣ በቲ ቆጥቋጥ ዘይምጥፍኡን እና ተገረመ እቲ ዝኾነ ምእንቲ ክርኢ ናብታ ቆጥቋጥ ቀረበ። እግዚኣብሔር ከኣ ካብቲ ውሽጢ እቲ ቆጥቋጥ ሙሴ እና በለ ጸውዖ ቀጺሉ ከኣ “ናብዚ ኣይትቕረብ ዘለኻዮ ቅዱስ ቦታ ኢዩ እሞ ኣሳእንካ ካብ ኣእጋርካ ኣውጽኣዮ” ከምኡ’ውን “ኣምላኽ ኣቦታትካ ኣምላኽ ኣብርሃም ኣምላኽ ይስሃቅ ኣምላክ ያዕቆብ ኢየ” ብምባል ተዛረቦ፡ በዚ ነገር እዚ ዝፈርሐ ሙሴ ገጹ ሸፈነ(ዘጽ፫፡፩-፮/3፡1-6)፡ ተባሂሉ ከም ዝተጻሕፈ ሙሴ ዝረኣያ ዕጽ ናይ ናይ ኣዴና ቅድስት ድንግል ማርያም ምሳሌ ኢያ። እቲ ነበልባል ናይ መለኮት ሓመልማል ከኣ ናይ ትስብእቱ ምሳሌ ክኸውን ከሎ ሙሴ ዝገረሞ እቲ ነበልባል ነቲ ሓመልማል ስለ ዘየቃጸሎ እቲ ሓመልማል(ርሑስ ቆጽሊ) ነቲ ሓዊ ከየጥፍኦ ተወሃሂድዎ ምርኣዩ ኢዩ። ኣዴና ቅድስት ድንግል ማርያም’ውን ንጎይታና ኢየሱስ ክርስቶስ ክትጠንስ ከላ ናይ መለኮቱ ባህርይ ከየቃጸላ ትስብእትን መለኮትን ኣብ ማህጸና ተዋሃሂዱ ኢዩ።በዚ ከኣ ድንግል ማርያም ዕጸ ጳጦስ ዘሲና ትበሃል።
ለ) ናይ ቃል ኪዳኑ ታቦት
ናይ ቃል ኪዳኑ ታቦት ብዘይ ነቅዝ ዕንጸይቲ ዝተሰርሐ ብውሽጥን ብደገን ብወርቂ ዝተለበጠት ምዃና ካብ ቅዱሳት መጻሕፍቲ ንርዳእ(ዘጽ፳፭፡፲-፳፪/25፡10-22)።
ካብቲ ዘይነቅዝ ዕንጸይቲ ምስርሑ ዘለኣለማዊ ቅድስንኣ ከመልክት ከሎ ብውሽጥን ብደገን ብወርቂ ምልባጡ ከኣ ናይ ኣዴና ቅድስት ድንግል ማርያም ክብርን ንጽህናን ዘመልክት ኢዩ። ብነቢብ፡ብገቢር፡ብሃልዮ ብነፍሲ ብስጋ ንጽህቲ ኢያ።
ካብ ሰማይ ዝወረደ መና ኣብ ታቦት ምቕማጡ ኣብ ናይ ኣዴና ቅድስት ድንግል ማርያም ማህጸን ብተዋህዶ ሰብ ዝኾነ ኣማናዊ መና መድኃኒኣለም ዘመልክት ኢዩ። ከምኡ’ውን ኣብ ብሽጢ’ቲ ታቦት ቃል እግዚኣብሔር ዝተጻሕፈሉ ጽላት ምንባሩ ብማሕጸን ድንግል ማርያም ቃል እግዚኣብሔር (ኣካላዊ ቃል) ናይ ምሕዳሩ ምሳሌ ኢዩ(ውዳሴ ማርያም ዘሰንበተ ክርስቲያን)።
ሐ) ናይ ኣሮን በትሪ
ኣብ ኦሪት ዘኁልቅ፲፯፡፰-፲፩ ዘሎ ናይ ዓሰርተ ክልተ ነገድ እስራኤል ወከልቲ ካብ ዝነበሩ ኣባትር ማእከል ናይ ኣሮን በትሪ ጥራይ ከይተኸልዋ ተተኺላ ማይ ከየስተይዋ ቆጽሊ ኣውጺኣ፡ ጠጢዓ፡ ዓንቢባ፡ ብሱል ካዕካዕ ምፍራያ ተገሊጹ ኣሎ። በዚ ከኣ ናይ ኣሮን በትሪ ናይ ቅድስት ድንግል ማርያም፡ ካዕካዕ ናይ ጎይታና ምሳሌ ኢዩ። ናይ ኣሮን በትሪ ከይተኸልዋን ማይ ከየስተይዋን ፈርያ ከም ዝተረኽበት ኣዴና ቅድስት ድንግል ማርያም’ውን ብዘይ ዘርኢ ሰብኣይ ብዘይ ምርመር ምስጢር ብሕቱም ድንግልና ንጎይታና ወሊዳ ኢያ።
እቲ ዓቢ ናይ ቤተ ክርስቲያን ሊቅ ዝኾነ ቅዱስ ኤፍሬም ንኣዴና ቅድስት ድንግል ማርያም ኣብ ዘመስገነሉ ድርሰቱ “ንክርስቶስ ኣምላኽና ዝወለድክልና ንስኺ ከምቲ ከይተኸልዋ ዝበቖለት ማይ ከየስተይዋ ካኣ ዓንቢባ ዘፍረየት ናይ ኣሮን በትሪ ኢኺ”ብምባል ምሳሌኣ ገሊጽዎ ኣሎ(ውዳሴ ማርያም ዘሰንበተ ክርስቲያን ቅድስት)።
መ)ናይ ጌደዎን ጸምሪ
ጊዴዎን ድማ ንኣምላኽ “ንእስራኤል ብኢደይ ክተድሕኖም ኣተስፊኻ ኣለኻ እንሆ እምበኣር ነዚ ቆራጽ ጸምሪ ኣብ ዓውዲ የንብሮ ኣለኹ ኩላ ምድሪ ንቕጽቲ ኣብዛ ጸምሪ እዚኣ ጥራሕ ዛዕዛዕታ እንተኾነ ሽዑ ከምቲ ዝበልካዮ ንእስራኤል ብኢደይ ከም እተድሕኖ ይፈልጥ” በሎ። እግዚኣብሔር ድማ በታ ለይቲ እቲኣ ከምኡ ገበሮ ብምባል መጽሓፍ ቅዱስ የረድኣና(መጽ መሳ፮፡፴፮-፵፱/6፡36-49)።
እቲ ጸምሪ ናይ ኣዴና ቅድስት ድንግል ማርያም ምሳሌ ኢዩ። እቲ ጠሊ ከኣ ናይ ጎይታና ምሳሌ ኢዩ፡ እቲ ጠሊ ኣብቲ ጸምሪ ምውራዱ ካብ ሰለስተ ኣካላት እቲ ሓደ እግዚኣብሔር ወልድ ካብ ሰማየ ሰማያት ወሪዱ ካብ ቅድስት ድንግል ማርያም ካብ ስጋኣ ስጋ ካብ ነፍሳ ነፍሲ ወሲዱ ኣብ ማህጸና ምሕዳሩ ስጋ ተወሃሂዱ ሰብ ምዃኑ ይገልጸልና።
እቲ ጠሊ ኣብ ምድሪ ዘይምውራዱ ካልኦት ኣንስቲ ነዚ ዓቢ ክብሪ ዘይምብቅዔን ዘርኢ ኢዩ። ካልኣይ’ውን እቲ ጠሊ ኣብ ጸምሪ ከይወረደ ኣብ ምድሪ ምርኣዩ ቅድስት ድንግል ማርያም ካብ ካልኦት ኣንስቲ ፍልይ ኢላ መርገምን ሓጢኣትን ዘይብላ ዝተፈለየትን ዝተባረኸትን ምዃና የረድኣና።
ረ) ደበና ኤልያስ(ናይ ኤልያስ ደበና)
ነቢይ ኤልያስ ንጉስ ኣክኣብ ንጣዖታት ብምምላኹ ንህዝቢ እስርኤል ከኣ ናብቲ መገዲ ብምምርሑ ተቛዊምዎ ነበረ። በዚ ከኣ ንጉስ ኣክኣብ ንነቢይ ኤልያስ ኣሳደዶ። በዚ ናይ ኣምልኾ ጣዖት ዝተቖጥዐ ኤልያስ ናብ እግዚኣብሔር ለሚኑ ሰማይ ዝናብ ከይህብ ምድሪ ኻኣ ፍሬ ከይትህብ ሰለሰተ ዓመትን ሹዱሽተ ወርሕን ንሰማያት ዓጸዎ። ብድሕሪ’ዚ ምስ ኣክኣብ ብዝተገብረ ስምምዕ ናብ እምባ ቀርሜሎስ ደይቡ ነቶም 250 ዝኾኑ ኣገልገልቲ ጣዖት ቀተለ። እንሆ ከኣ ኣብ መንጎ ኣብራኹ ተደፊኡ ብግንባሩ ክሰግድ ከሎ፡ ክንዲ ናይ ሰብ ኢድ ትኣክል ደመና ካብ ባሕሪ ወጺኣ ብዙሕ ዝናብ ከምዝሃበት መጽሓፍ ቅዱስ ይነግረና(1ነገ፲፰፡፵፩-፵፬/18፡41-44)።
እታ ንእሽተይ ደመና ናይ ኣዴና ቅድስት ድንግል ማርያም ምሳሌ ክትከውን ከላ ዝናብ ናይ ጎይታናን መድሓኒናን ኢየሱስ ክርስቶስ ምሳሌ ኢዩ።
እታ ንእሽተይ ደመና ንምድሪ ዘዕግብ ዝናብ ከም ዝተረኽበላ ካብ ሰብወገን ኩሉ ተፈልያ ዝተመርጸት ኣዴና ቅድስት ድንግል ማርያም ድማ ዝናብ ምሕረት ኢየሱስ ክርስቶስ ብምውላድ ሰላም ስኢኑ ዝነበረ ብበረኸት ስጋን ነፍስን ብምምጋቡ ኣዴና ቅድስት ድንግል ማርያም ብናይ ኤልያስ ደመና ትምሰል።
ሓደ ካብቶም ናይ ቅድስት ቤተ ክርስቲያን ኣቦታት ዝኾነ ቅዱስ ኤፍሬም “ናይ ዝናብ ማይ ዘለዋ ሓቀኛ ደመና ንስኺ ኢኺ ኣብ ናይ ወዱ ምልክት ገይሩኪ መንፈስ ቅዱስ ጋሪዱኪ እቲ ልዑል ሓይሉ ጋሪዱልኪ “ብምባል ኣመስጊንዋ ኢዩ(ናይ ሰሉስ ውዳሴ ማርያም)።
ሰ) ናይ ኤልያስ ናይ ወርቂ መሶብ
ነቢይ ኤልያስ ካብ ንጉስ ኣክኣብን ካብ ንግስቲ ኤልዛቤልን ነፍሱ ንምድሓን ኣብ ዝሃደመሉ ግዜ ኣብቲ መሪር ምድረ በዳ መገዲ ሓደ መዓልቲ ከይዱ ኣብ እግሪ ሓንቲ ኲልዓው ደቀሰ፡ ናይ እግዚኣብሔር ቅዱስ መልኣኽ መጺኡ ዝተሰንከተ ቅጫን ሳርማ ማይን ክልተ ግዜ ከምዝመገቦ በዚ ከኣ ሓይሊ ረኺቡ ክሳዕ ናይ እግዚኣብሔር እምባ ኮሬብ ዝበጽሕ ኣርብዓ መዓልትን ለይትን ከም ዝተጓዓዘ መጽሓፍ ቅዱስ ይነግረና(፩ነገ፲፱፡፩-፰/19፡1-8)።
ኤልያስ ናይ ኣቦና ኣዳም፡ መሶብ ናይ ኣዴና ቅድስት ድንግል ማርያም ምሳሌ ኢዮም። ምኽንያቱ ናይ ሕይወት እንጌራ ዝተረኽበ መሶበ ወርቅ ካብ ዝተመሰለት ቅድስት ድንግል ማርያም ኢዩ።
“ካብ ሰማይ ዝወረደ ናይ ሕይወት እንጌራ ኣነ እየ ሰብ ካብዚ እንጌራ እዚ እንተበልዐ ንዘለኣለም ይነብር።ኣነ’ውን ምእንቲ ዓለም ዝህቦ ናይ ሕይወት እንጌራ ስጋይ ኢዩ” ዝብል ቃል ምስጢር እዚ ኢዩ (ዮሓ፮፡፶፩/6፡51)።
ኤልያስ ከም ብሓድሽ ዝተመገቦ መግቢ ሓይሊ ረኺቡ ክሳዕ ናይ እግዚኣብሔር እምባ ኮሬብ ከም ዝተጓዓዘ ኩሉ ወዲ ሰብ’ውን ከም ብሓድሽ ብዝተዋህቦ ናይ ሕይወት መግቢ ስግኡን ደሙን ሓይሊ ረኺቡ ናብ መንግስተ ሰማያት ናይ ምእታው ምሳሌ ኢዩ።
ብዛዕባ እዚ ቅዱስ ኤፍሮም “ዝተሰወረ መና ዘለኪ ናይቲ ንጹህ ወርቂ መሶብ ንስኺ ኢኺ መና’ውን ካብ ሰማይ ዝወረደ ንዓለም ኩሉ ሕይወት ዝዕድሎ ሕብስቲ ኢዩ” ኢሉ መስኪሩ ኣሎ( ናይ ሰንበት ውዳሴ ማርያም )።
ሸ) ናይ ኤልሳዕ ዕትሮ
“ነበርቲ ናይቲ ከተማ ንኤልሳዕ እንሆ ጎይታና ከምዚ እትርእያ እዛ ከተማ ኣቀማምጥኣ ጽቡቕ ኢዩ፡ እቲ ማይ ግና ጥንሲ ዘስድድ ኢዩ” በልዎ ንሱ’ውን ሓድሽ ዕትሮ ጨው ጌርኩም ኣምጽኡለይ በሎም። ንሳቶም ድማ ኣምጽእሉ ናብቲ ዓይኒ ማይ ከይዱ ከኣ ነቲ ዘምጽእሉ ጨው ኣብኡ ገበሮ እቲ ማይ መሪር ዝነበረ ጥዑም ዝስተ ኮነ ‘እግዚኣብሔር ድሕሪ ደጊምን ሞትን ምስዳድ ጥንስን ኣይክኸውንን ኢዩ ይብል ኣሎ’ ድማ በሎም። ከምቲ ኤልሳዕ ዝተዛረቦ ዘረባ ክሳዕ ሎሚ ጥዑም ማይ ኮይኑ ኣሎ”
(2ነገ፪፡፲፱-፳፪/2፡19-22)። ኣብዚ ቃል ከም እንዕዘቦ ኣቐዲሞም ዝሰትዩ ዝነበሩ ይሞቱ ነይሮም ዝጠነሳ ድማ ጥንሰን ይኸደን ነይሩ እዚ ከኣ እቲ ማይ መርዛም ስለ ዝነበረ ኢዩ።
በዚ ምሳሌ እዚ እታ ሓድሽ ዕትሮ ዝተባህለት ኣዴና ቅድስት ድንግል ማርያም ኢያ። ዘይተተንከፈት ዘይተሰርሓላ ሓዳሽ ዕትሮ ምዃና ብድንግልናን ብንጽህናን ጉድለትን ኣበርን ዘይብላ ካብ ጥንተኣብሶ ዝነጽሐት ናይ ምዃና ምሳሌ ኢዩ።
ኣብ ውሽጣ ዝነበረ ጨው ንዓለም በጃ ኮይኑ ነቲ መሪር ዝነበረ ሕይወትና ዘመቀረና ጎይታናን መድሓኒናን ኢየሱስ ክርስቶስ ኢዩ። እቲ መርዚ ወይ ድማ ምረት ናይቲ ማይ ናይ ሓጢኣት ምሳሌ ክኸውን ከሎ ማይ ከኣ ናይዛ ዓለም ምሳሌ ኢዩ። እቲ ማይ ምምራዙ ዓለም ብሓጢኣት ምኽንያት ብናይ ፍርዲ ቅጽዓት ናይ ምውዳቑ ምልክት ክኸውን ከሎ ካብቲ ሓድሽ ዕትሮ ዝተረኽበ ጨው ነቲ ማይ ምጥዓዩ ድማ ካብ ድንግል ማርያም ዝተወልደ መድሓኔኣለም ኢየሱስ ክርስቶስ ንዓለም ብገዛእ ደሙ ምቕዳሱን ሞት ምጥፍኡን፡ ፍርዲ ኣወጊዱ ንደቂ ሰባት በጃ ሕይወት ፈውሲ ምዃኑ፡ መድሓኒ ዓለም ኮይኑ ንፍጥረቱ ምድሓኑ የመልክት።
በረከትን ጻጋን ኣዴና ቅድስት ድንግል ማርያም ምስኩላትና ይኩን ኣሜን!!!
ስብሃት ለእግዚኣብሔር
ወለወላዲቱ ድንግል
ወለመስቀሉ ክቡር
ኣሜን!!!


text:
Published: 12 January 2018
እዚ ሰንበት እዚ ናዝሬት ሕፅነት ተባሂሉ ይስመ። ጐይታና ካብ ስደት ግብጺ፡ ናብታ ከም ቆልዓ ዀይኑ ዝዓበየላ ናዝሬት ዝተመለሰሉ ፍጻሜ እንሓስበሉ ግዜ ድማ እዩ። ኣብ ናይ ሎሚ ትምህርትና ድማ ካብቲ ናብ ስደት ዘምርሖ ኵነታት ኣትሒዝና ክንርእይ ኢና።
ጐይታ ኣብ ቤተ ልሄም ናይ ይሁዳ ምስ ተወልደ፡ ኰኾብ ተመልኪቶም ካብ ምብራቕ ዝተበገሱ ነገስታት ክሰግድሉ መጹ። እንተዀነ ትኽ ኢሎም ኣብ ክንዲ ዝመጹ ናብ ኢየሩሳሌም ተኣልዮም ብዛዕባ እቲ ዝተወልደ ንጉስ ኣይሁድ ስለ ዝሓተቱ፡ እቲ ጉዳይ ኣብ ንጉስ ሄሮዶስ በጺሐ። ንጸሓፍትን መማህራን ሓቲቱ መሲሕ ዝውለደሉ ቦታ ፈሊጡ ናብ ቤተ ልሄም ኣፋነዎም። እዚ ዜና ግና ኣብ ውሽጢ ዓብዪ ናይ ስግኣትን ፍርህን ስምዒት ፈጠረሉ። ብተንኰል ድማ ኣብ ምምላሶም ብእኡ ኣቢሎም ክሓልፉ እሞ፡ ንሱውን ከማታቶም ክሰግደሉ፡ ሃለዋት እቲ ህጻን ክሕብርዎ ተላበዎም። ክኸዱ ናብ ቤተ ልሄም መገዶም ምስ ኣቕንዑ፡ እቲ ዘበገሶም ኮኮብ ኣብ መገዲ ተጓነፎም እሞ ብዙሕ ሓጐስ ተሓጐሱ። እዚ ዘርእየና እቲ ኮኮብ ኣንፈቱ ከይሰሓተ መገዱ ይቅጽል ምንባሩ እዩ። ክሳብ እቲ ህጻን ተቐሚጥዋ ዝነበረ ቤት መጺኡ ደው ክሳብ ዝብል ድማ መረሖም። ኣስዒቦም ሰለስተ ዓበይቲ ገጸ በረኸታት እዮም ወፍዮምሉ። እዘን ህያባት እዚኣተን ብናይ ቤተ ክርስቲያን ሊቃውንቲ ዜመልክትኦ ነገር ከም ዘለወን ይሕብሩ። ወርቂ ንንግስነቱ፡ ዕጣን ንክህነቱ፡ ከርበ ንመከራኡ ከም ዝሕብሩና ይገልጹ።
ወርቂ ፡ ነገስታት ኵሎም ዝቕመጡሉ ዝፋን፡ ዝነብሩሉ ኣባይቲ ኰነ ዝለብስዎ ናይ ክብሪ ልብሲ ብወርቂ ዘጌጸ እዩ። ክርስቶስ ድማ ንጉስ ጥራይ ዘይኰነስ ንጉስ ናይ ነገስታት እዩ (መዝ 2፡6፣ ኢሳ 9፡7፣ ኢሳ 32፡1፣ ኤር 23፡5፣ ዳን 7፡14፣ ዘካ 9፡9፣ ማቴ 2፡2፣ ማቴ 21፡5፣ ማቴ 25፡35፣ ሉቃ 1፡33፣ ዮሃ 1፡49፣ 1ቈረ 15፡25፣ 1ጢሞ 6፡15፣ ራእ 1፡5፣ ራእ 17፡14፣ ራእ 19፡16)። ከም ንጉስ መጠን ከኣ እቲ ዝነብረሉ ቤት መቕደስ (ዘጸ 25፡11-39፣ 1ነገ 6፡20-35)፡ እቲ ዝለብሶ ልብሲ (ራእ 1፡13)፡ እታ ዝነብረላ ከተማ (ራእ 21፡18)፡ እቲ ክቡር ደሙን (1ጴጥ 1፡18-19፣ 1ቈረ 6፡20) እቲ ክቡር ቃሉን (መዝ 119፡72,127፣ መዝ 19፡10) ብወርቅን ካብ ወርቂ ብዝበልጽን ዝምሰል ምዃኑ ንርኢ።
ዕጣን፡ ዕጣን ምዕጣን ካብቲ ካህናት ዝገብርዎ ዝነበሩ ሓደን መዓልታውን ኣገልግሎት ነበረ (ዘጸ 30፡1,7፣ ሉቃ 1፡9)። ክርስቶስ ድማ እቲ ፍጹም ካህን ከም ዝዀነ ቃል እግዚኣብሄር ይነግረና (መዝ 110፡4፣ እብ 5፡5)። ካህን፡ ክልተ ዓበይቲ ኣገልግሎት ይፍጽም። ቀዳማይ መስዋእቲ ኣብ ክንዲ ህዝቢ ኴንካ ምቕራብ እዩ። ክርስቶስ ድማ ከም መልከጸዴቅ ካህን ኰይኑ፡ ንኹሉ ሓጢኣት ዓለም ዝኣክል መስዋእቲ ኣቕሪቡ፡ ነቲ ናይ ኣሮን ክህነት ኣትሪፍዎ እዩ (እብ 7፡11-28)። እዚ ናይ ክህነት ስራሕ እዚ ዝፈጸሞ ኣብ ምድራዊ ዘይኰነስ ኣብ ሰማያዊ መቕደስ፡ ብደም እንስሳታት ዘይኰነስ ብገዛእ ደሙ እዩ (እብ 9፡11-12)። እዚ ብምግባሩ ከኣ ምእንቲ ሓጢኣት ዚግበር ዝነበረ ናይ ብሉይ ኪዳን ስርዓት ፈጸመ። በዚ ምኽንያት እዚ ከኣ ገንሸል ኣምላኽ ተባህለ (ዮሃ 1፡29)። እቲ ኣብ ዓመት ሓንሳእ ብሊቀ ካህናት ዝፍጸም ኣገልግሎት ፈጺምዎ እዩ (ዘሌ 16፡1-34፣ እብ 9፡1-28፣ እብ 10፡12-21)። እቲ ካልኣይ ኣገልግሎት ካህን ከኣ፡ ምእንቲ ህዝቡ ምጽላይ እዩ። ኣብ ቅድሚ ኣምላኽ ምእንቲ ህዝቡ ይቐውም። ክርስቶስውን ኣብ ምድሪ ኰይኑ ምእንቲ ሰዓብቱ ጸልዩ (ሉቃ 22፡23፣ ዮሃ 17፡6-26)። ሕጂውን ምእንቲ ሰዓብቱ ኣብ የማን ኣምላኽ ቘይሙ ኣሎ (ሮሜ 8፡34፣ እብ 7፡23-25፣ 1ዮሃ 2፡1-2)። ብተወሳኺ ድማ ዕጣን ናይ ቅዱሳን ጸሎትን ምስጋናን ምሳሌ እዩ (ራእ 5፡8፣ ራእ 8፡3-4)።
ከርበ፡ ከርበ ኣዝዩ መሪር ዝዀነ ንመድሃኒትነት ዝጥቀሙሉ ናይ ተኽሊ ውጽኢት እዩ። ናይ ቀደም ኣንስቲ ከም ምኡዝ ሽታ ይጥቀማሉ ነበራ (መዝ 45፡8፣ ምሳ 7፡17፣ መሃ 3፡6፣ መሃ 5፡5,13)። ንሳተን ብከርበ ይሕጸባን ይጸርያን ነበራ (ኣስ 2፡12፣ መሃ 3፡6)። ሰባት ብከርበ ይጸርዩ ከም ዝነበሩ፡ ክርስቶስ ድማ ብመከራ ሞቱ ንምእመናን ካብ ሓጢኣቶምን ሕማሞምን ኣጽርይዎም እዩ (ኢሳ 53፡4-5)። ክርስቶስ “ጸሚአ” ምስ በለ፡ ኣብ ወይኒ ከርበ ኣእትዮም ሃብዎ (ማር 15፡23፣ ዮሃ 19፡29-30)። ከምኡውን ክርስቶስ ምስ ዓረፈ፡ ስጋኡ ብከርበ ከም ዝቐብእዎ ይፍለጥ (ዮሃ 19፡39-40)። ስለዚ ከርበ ናይ መከራኡ ምልክት ከም ምዃኑ መጠን ኣብ መስቀል ከሎ ንጽምኣቱ፡ ክቕበር ከሎ ከኣ ንሞቱ ከርበ ተወፈዮ።
እግዚኣብሄር ብሕልሚ ነቶም ሰብ ጥበብ ናብ ሄሮድስ ከም ዘይምለሱ ገበሮም። እግዚኣብሄር ብዙሕ ጊዜ ንምእመናን ብሕልሚ ይገልጸሎምን ይሕብሮምን እዩ (ዘሁ 12፡6፣ ዘፍ 30፡3፣ ዘፍ 28፡12፣ ዘፍ 37፡5-11፣ ማቴ 1፡20፣ ግብ 2፡17)። ንጸላእቱውን ንፍርዶም ዝኸውን ኣርእዩ የጨንቖም እዩ። ነቲ ትርጉም ናይቲ ሕልሚ ዝትርጉምዎ ግና እቶም ናይ ኣምላኽ ዝዀኑ ጥራይ እዮም (ዘፍ 40፡5-23፣ ዘፍ 41፡14-36፣ ዳን 2፡25-45፣ ዳን 4፡4-27)። ግን ኵሉ ሕልሚ ካብ ኣምላኽ ኣይኰነን። ወይ ብምብዛሕ ጉዳይ፡ ወይውን ካብ ርኹስ መንፈስ ኪኸውን ይኽእል እዩ (መክ 5፡2-3፣ ዘዳ 13፡1-4፣ ኤር 23፡25-27)።
እግዚኣብሄር ሄሮድስ ብልቡ ዝሓስቦ ሓሳባት ስለ ዝፈለጠ፡ ብመልኣኹ ጌሩ፡ እቲ ሓሳብ ሄሮድስ ንዮሴፍ ብሕልሚ ለይቲ ገለጸሉ። ከምቲ ኣብ ናይ ሉቃ 1፡5-20 ዝረኣናዮ፡ መላእኽቲ ብዘይካ ንዮሴፍ ንኻልኦት ብዙሓት ሰባት ይግለጹ ነይሮም። “ግን እዚ ሕጻን እዚ ‘መድሓኒ’ ተባሂሉ እናተሰምየ ክነሱ፡ ንምንታይ ክንድዚ ኪሰግእን ክሃድምን ኣድለዮ፧” ኢልካ ምሕታት ባህርያዊ እዩ። ክርስቶስ እቲ ኣምላኽነቱ ጥራይ ዘይኰነስ ፍጹም ሰብ ምዃኑ ምዝካር፡ ነዚ ሕቶ ኣብ ምምላስ ይረድኣና እዩ። እቲ ናይ ምህዳም ቦታን ጊዜን ተወሲኑሉ ነበረ። እቲ ቦታ ግብጺ ኪኸውን ከሎ፡ እቲ ጊዜ ድማ ብዮሴፍ ዘይኰነስ ብእግዚኣብሄር ዝውሰን ነበረ። ንሱ ከኣ ሄሮድስ ምስ ዝመውት ነበረ። መኣስ ከም ዝመውት ግን እግዚኣብሄር ጥራይ እዩ ዝፈልጥ። ዮሴፍ ድማ ከምቲ ዝተባህለሉ ገበረ (ራእ 12፡1-6)።
ክርስቶስ ካብታ ዝተወልደላ ዕለት ጀሚሩ፡ ኣብ ዕለታዊ መነባብሮኡ ብዛዕብኡ ንዝተነግሩ ትንቢታት ክፍጽሞም ጀመረ። እዚ ዝተጠቕሰ ትንቢት ብፍላይ፡ ኣብ ሆሴ 11፡1 ንረኽቦ። እቲ ትንቢት ብሕሉፍ ክንርእዮ ከለና ንናይ እስራኤላውያን ካብ ግብጺ ምምላስ ዝምልከት እኳ እንተ ዀነ፡ ብናይ መጻኢ ግን ንናይ ክርስቶስ ካብ ናይ ግብጺ ስደቱ ምምላስ እዩ ዜመልክት። ማለት ከምቲ እታ ዕሸል መንግስቲ እስራኤል ብትእዛዝ ኣምላኽ (ዘፍ 15፡13) ናብ ግብጺ ዝወረደት፡ ከምኡ ድማ እዚ ሕጻን ክርስቶስ፡ ብትእዛዝ ኣቦኡ ናብ ግብጺ ወረደ። ከምኡውን ብኣንጻሩ እስራኤላውያን ብመሪሕነት ኣቦኡ ናብ ናዝሬት ተመልሰ።
ሄሮድስ ብምኽንያት ክርስቶስ፡ ንኹሎም ሕጻናት ቤትልሄምን ኣብ ዅሉ ጐደቦታት ንዝነበሩን ኽቐትሎም ጀመረ። ምናልባት ቊጽሪ እቶም ዝተቐትሉ እኳ እንተ ዘይተነግረ፡ ኣብ ኣእምሮ ናይቲ ኣንባቢ፡ ቊጽሪ እቶም ዝሞቱ ቈልዑት ብኣሽሓት ከም ዝግመቶ ርዱእ እዩ። ኣብ ቤትልሄም እትኣክል ንእሽቶ ከተማ (ሚክ 5፡2)፡ ትሕቲ 2 ዓመት ዝዕድሜኦም ኣሽሓት ኪዀኑ ከም ዘይክእሉ ፍሉጥ እዩ። ግን እቲ ዝመውት ሓደ እንተ ዝኸውንውን፡ እቲ ተግባር ባርባራዊ ምዃኑ ኣይተርፎን እዩ (ገሊኦም 14,000 ዝግምትዎ ኣለዉ)። “ራሄል ስለ ደቃ በኸየት” ዝብል ኣቐዲሙ
ብነብያት ተነጊሩ ነበረ (ኤር 31፡15)። ከምኡ ዝተባህለሉ ምኽንያት ከኣ፡ ራሄል ሰበይቲ ያእቆብ ኣብ ቤትልሄም ስለ ዝተቐብረት ነበረ። እቲ ነብዪ፡ እቲ ኣብኡ ዝዀነ ሓዘን ከም ናይ ራሄል ሓዘን ጌሩ ገሊጽዎ (ዘፍ 35፡16-20)።
እቲ ነፍሲ ጐይታ ዝደሊ ዝነበረ ሄሮድስ ምስ ሞተ፡ ንዮሴፍ ብሕልሚ ናብ ዓዱ ክምለስ ተነግሮ። ድሕሪ ክንደይ ዓመት ምዃኑ መጽሓፍ ቅዱስ እንተ ዘይሓበረ እኳ፡ ታሪኽ ግን ኣብ 04 ዓ.ም ከም ዝዓረፈ ይነግር። ስለዚ ጐይታ ኣብ ምድሪ ግብጺ ብውሑዱ ነርባዕተ ዓመታት ዝኣክል ተሰዲዱ ነበረ። “ንምንታይ እቲ ንጉስ ቅድሚ ምሟቱ ዘይተመልሰ” ኢልና ክንሓትት ይግባእ። ዋላ እኳ ሄሮድስ ንጐይታ ኪረክብ ኢሉ ነቶም ሕጻናት ወዲእዎም ክነሱ ከም ዘይረኸቦ ተረዲኡ ይኸውን። ስለዚ ክሳዕ መዓልቲ ሞቱ ዝደልዮ ዝነበረ ይመስል። ዮሴፍ ከምቲ ዝተኣዘዞ ናብ እስራኤል ከደ። ኣብኡ ምስ በጽሐ፡ ወዲ ሄሮድስ ከም ዝነገሰ ሰሚዑ ፈርሀ። ምኽንያቱ ኣርኬላዎስ ናይ ኣቦኡ ሄሮድስ ሕድሪ፡ ናይቲ ንጐይታ ናይ ምጥፋእ ተልእኾ ተዋሂብዎ ኪኸውን ስለ ዝኽእል። ናብ ቤትልሄም ምምላስ ፈርሀ። ግን እቲ ብሕልሚ ለይቲ ዝመርሖ ዝነበረ ኣምላኽ ከኣ ትንቢት ምእንቲ ክፍጸም፡ ናብ ምድሪ ገሊላ መርሖ። ኣብ ናዝሬት ከኣ ተቐመጠ። እቲ “ናዝሬታዊ ክበሃል እዩ” ዝብል ትንቢት ኣብ መጽሓፍ ቅዱስ፡ ኣብ ብሉይ ኪዳን ኣይተረኽበን። ናዝሬት እትበሃል ከተማ ኣብ ብሉይ ኪዳን ተጠቒሳ ኣይትፈልጥን። እዛ ከተማ እዚኣ ካብ ባሕሪ ገሊላ 25 ኪ.ሜ ርሒቓ እትርከብ ከተማ እያ። ጥቓ ዶብ ናይታ ሃገር እያ እትርከብ። ናዝሬት ብዘመን ክርስቶስ ኣዝያ እትነዓቕ ከተማ ነበረት። እቲ ገርሂ እስራኤላዊ ናትናኤል እኳ ኣብ ናዝሬት ሰናይ ክርከብ ከም ዘይከኣል ይሓስብ ነበረ (ዮሃ 1፡45-46)። ክርስቶስ ኣብኣ ዓብዩ ጥራይ ዘይኰነስ ኣብኣውን እዩ ተጸኒሱ (ሉቃ 1፡26-27 ሉቃ 2፡39-40,45)። ሓደ እዋን ክሰብኽ ናብ ናዝሬት ምስ መጸ ምቕባል ኣብዮምዎ ነበሩ (ሉቃ 4፡16-30)።
ጸጋ ጐይታና ኢየሱስ ክርስቶስን ፍቕሪ ኣምላኽን ሕብረት መንፈስ ቅዱስን ምስ ኩላትና ይኹን።
ኦርቶዶክሳዊት ቤተ ክርስቲያን ተዋህዶ ኤርትራ መንበረ ጵጵስና ሰሜን ኣሜሪካ


text:
ኣብቲ ናይዚ ዕለት ንባብ ወንጌል ተገሊጹ ኸም ዘሎ፡ ነዚ ቓል እዚ ዝተዛረበ፡ እቲ "ካብ ኣንስቲ ኻብ እተወልዱ ኻብ ዮሃንስ ዚዓብይ ሓደ እኳ ከም ዘይተንስአ ብሓቂ እብለኹም ኣለኹ” ተባሂሉ ብልሳን እግዚኣብሔር ወልድ፡ ጐይታናን መድሓኒናን ኢየሱስ ክርስቶስ፡ ዝተመስከረሉ ቅዱስ ዮሃንስ መጥመቕ እዩ።
መዓልታዊ ፈነወ ራድዮ ተዋህዶ
ሓሙስ 31 ነሓሰ 2017
መእተዊ፥
ኣብቲ ቐዳማይ ክፋል ጽሑፍና፡ ፍቕሪ እታ ቐዳመይትን ዓባይን ብልጽትን ትእዛዝ ናይ እግዚኣብሔር ምዃና፡ ብዘይ ፍቕሪ ዝዀነ ዓይነት ውህበት ጸጋ፡ ዝዀነ ዓይነት ኣገልግሎት፡ ዝዀነ ዓይነት መንፈሳዊ ስነ ምግባርን ትርጒም ይኹን ተቐባልነትን ከም ዘይብሎም፡ ብኣንጻሩ
ክሳብ ሕጂ ተመዝጊብኩም ዘሎኹም ተመሃሮ ናብ ነፍሲ ወከፍኩም ብemail መእተዊ ፍቓድ (user name and password) ተላኢኹልኩም ኣሎ።
ብንብዓት ዝተሰነየ መልእኽቲ ብጹእ ኣቡነ መቃርዮስ
ቪድዮ
ኣዋጅ ጸሎተ ፍትሓት
እዚ ሰሙን’ዚ (ካብ መስከረም 16 ክሳዕ መስከረም 25 ግእዝ) መስቀል ተባሂሉ ይጽዋዕ። ጐይታናን መድሓኒናን ኢየሱስ ክርስቶስ ኣብዚ ዝተነበበ ወንጌል፡ እቲ ንእኡ ኺስዕብ ዝመረጸ ሰብ ኬማልኦ ዚግብኦ ረቛሒታት እንታይ ምዃኑ ኣነጺሩ ገሊጹልና ኣሎ። ነዚ ረቛሒታት እዚ ንሕና ኸነማልኦ ቅድሚ ምእዛዙ ግና፡ ኣርኣያና ሰለ ዝዀነ ንሱ ኺፍጽሞ ናይ ግድን ኰነ። ብእኡ ድማ ገዛእ ርእሱ ብምቕባጽ መስቀሉ ኣልዒሉ ናብ ቀራንዮ ደዪቡ ምእንቲ ሓጢኣትና ሞተ። በዚ ናይ መስቀል ቅንያት፡ ስቕለቱን ሞቱን እናዘከርና በዓል ስቕለቱን በዓል መስቀልን ክነብዕል ይግብኣና።
መግለጺ ብዛዕባ ቅዱስ እንጦንዮስ ርእሰ ሊቃነ ጳጳሳት 3ይ ፓትርያርክ ኦርቶዶክሳዊት ቤተ ክርስቲያን ተዋሕዶ ኤርትራ።
ብዲያ ዶ/ር ገ/እግዚኣብሔር ደብረጽዮን
መእተዊ፥ ሓደ ካብቲ እምነ ዅርናዕ እምነት ክርስትና ዝዀነ ትምህርቲ፡ ትምህርቲ እቲ ዘይተርፍ ምጽኣት ጐይታናን መድሓኒናን ኢየሱስ ክርስቶስ እዩ። ዳግም ምጽኣት ተባሂሉ ድማ ይጽዋዕ። ዳግም ዘብሎ፡ ብቁጽሪ ኣመጻጽእኡ መበል ካልኣይ ስለ ዝዀነ እዩ።
ብምኽንያት ሓዲሽ ዓመት ቅዱስ ዮሓንስ 2009 (፳፻፱ ዓመተ ምሕረት) ኣብ ከተማ ዙሪክ ስዊዘርላንድ ብዲያቆን ዶክተር ብርሃነ ስዩም መንፈሳዊ ኣስተምህሮ ክወሃብ እዩ። እቲ መንፈሳዊ ኣስተምህሮ ነዞም ዝስዕቡ ኣርእስቲ ዝሓቖፈ እዩ።
His Holiness Abune Antonios,3rd Patriarch of the Eritrean Orthodox Church was ordained on Sunday April 25, 2004. The ceremony took place in Asmara, Eritrea, at St. Mary Church.


text:
ኣብ ቂሊንጦ ተኣሲሮም ዘለው ፖለቲካዊ መራሕቲ ኦሮሞን ካልኦትን ብመሰረት ዘቅረብዎ መጸዋዕታ፣ ነቶም ብመንግስቲ ኢትዮጵያ ዝተቀትሉ ዝብልዎም ንምዝካር ናይ ሰለስተ መዓልታት ሓዘን ይግበር ከምዘሎ ተሓቢሩ።
ኣብ’ቲ ቅድሚ ትማሊ ዝጀመረ ዝተባሃለ መዓልቲ ሓዘን፣ ጸግሪ ምልጻይን ጸሊም ክዳን ብምልባስን ይካየድ ከምዘሎ’ውን እቲ ዜና ገሊጹ።
ነቶም እሱራት ኣገልግሎት ሕጊ ከምዝልግሱ ዝዛረቡ ኣቶ ወንድሙ ኢብሳ፣ ኣብ ቦሌን ቡልቡላን ነቶም እሱራት ከምዝበጽሑ ይዛረቡ።
‘ንሳቶም ከምዝብልዎ፣ እዚ ተግባር’ዚ፣ መንግስቲ ኢትዮጵያ ኣብ ልዕሊ ኦሮሞቶትን ካልኦት ዜጋታትን ይፍጽሞ ኣሎ ዝብልዎ ቅትለት፣ መግረፍትን ምግሃስ መሰላትን ጠጠው ንከብልን፣ ንዝተቀትሉ ዝብልዎም ንምዝካርን’ዩ’ ኢሎም ንሶም።
ኣብ ውሽጢ ሃገርን ወጻኢን ከምኡውን ኣብ ቃሊቲ ዝርከቡ ኣነ ዝውክሎም እሱራት፣ ጸግሮም ከምዝላጸይዎ ካብ ቤተ-ሰቦም ተረዲአ ኣለኹ፣ ዝራኣኽዎም’ውን ተላጽዮም’ለው ኢሎም።


text:
THURSDAY, JULY 12, 2012
ሰማዕተ ጽድቅ ጴጥሮስ ወጳውሎስ
በስመ አብ ወወልድ ወመንፈስ ቅዱስ አሃዱ አምላክ አሜን።
እንቋዕ ናብ በዓለ ቅዱሳን ሓዋርያት ሰማዕተ ጽድቅ ጴጥሮስ ወጳውሎስ ኣብጽሓና።
ሰላም እብል ብርሃናተ ክልኤተ።
በዐጸደ ንጉሥ ኔሮን እለ ፈጸሙ ሩጸተ።
ጳውሎስ ወጴጥሮስ እንዘ ይጸውሩ ፀበርተ።
አሐዱ በመስቀል ተሰቅለ ቁልቁሊተ።
ወአሐዱ ተመትረ ክሳዶ ክብርተ።
መልክአ ጴጥሮስ ወጳውሎስ
ሰላም ለዝክረ ስምኩም ዘአልባስጥሮስ አፈው።
ወለሥዕርትክሙ ጸሊም ዘድላሌሁ ፍትው።
ምቱረ ክሳድ ጳውሎስ ወጴጥሮስ ቅንው።
ተራወጸ ውስተ ልብየ ምስለ መዓዛሁ ቅድው።
ቃለ ደምክሙ ሐዋርያ ዘእግሩ ከዋው።
መልክአ ጴጥሮስ ወጳውሎስ
ምስባክ
አልቦ ነገር ወአልቦ ነቢብ ዘኢተስምዐ ቃሎም
ውስተ ኩሉ ምድር ወጸአ ነገሮሙ
ወእስከ አጽናፈ ዓለም በጽሐ ነቢቦም።
መዝ. 08-3 (19-4)
ወንጌል ሉቃ 6፡1-20። ግ.ሓ. 23፡10- 2ይጢሞ 4፡1 2ይ ጴጥ 1፡1-19
በስመ አብ ወወልድ ወመንፈስ ቅዱስ አሃዱ አምላክ አሜን፣
ሰማዕተ ጽድቅ ጴጥሮስ ወጳውሎስ
ናይ ቤተክርስቲያን ጉዕዞ ኩሉ ግዜ ኣብ መስቀል እዩ። እዚ ናይ መስቀል ጉዕዞ ድማ መሥዋእትነት ( መከራ ምቅባል) ይሓትት። ካብዚ ብምብጋስ ዝተመትሩ፣ ብመጋዝ ዝተተርተሩ፣ ኣብ እቶን ሓዊ ዝተደርበዩ ፣ ንኣናብስት ዝተዋህቡ ብሓፈሻዊ ብብዙሕ ዓይነት ፈተና ዝተፈተኑ ቅዱሳን ሓዋርያት ኣለዉ። ካብዚኦም ሓዋርያት ድማ ብቀንዲ ዝጥቀሱ ቅዱስ ጴጥሮስን ቅዱስ ጳውሎስን እዮም።   ዝብል ናይ ጐይታና መድኃኒና ኢየሱስ ክርስቶስ ቃል መምርሒ ብምግባር ንቤተክርስቲያን ኩሉ ጌሮም፣ ኩሉ ኮይኖም ናይ ሰማእትነት ጽዋእ ተቀቢሎም እዮም።
ቅዱስ ጴጥሮስን ቅዱስ ጳውሎስን ናይ ቅድስቲ ቤተክርስቲያና ኣእማድ እዮም። ኣብ ቅድስቲ ቤተክርስቲያና ከኣ ዓቢ ቦታ ኣለዎም። እዚ ከኣ ዝኾነ ንቤተክርስቲያና ኣብ ቤተክርስቲያናን ዝፈጸምዎ ኣገልግሎትን ዝተቀበልዎ ሰማእትነትን እዩ። ቅዱሳት መጽሓፍቲ ከኣ እቲ ኣብነታዊ ዝኽሪ ታሪኾም ንዓና ንኣብነት ክኸወን ኣስፊሮሙልና እዮም። ታሪኾምን ፍልጠቶምን መንፈሳዊ ኣገልግሎቶምን ንዕና ከኣ ዓቢ ኣብነት እዩ። ከም እግዚአብሔር ኣምላኽ ፍቓድ ናይዞም ክልተ ቅዱሳን ኣቦታት ታሪኽ ፍልጠትን መንፈሳዊ ኣገልግሎት ካብዚ ብምቅጻል ንርአ።
1. ቅዱሳን ሓዋርያት ጴጥሮስ ወጳውሎስ ክጽውዑ ከለዉ ዝነበርዎ ሕይወት
ሓዋርያት ቅዱስ ጴጥሮስ ኣብ ባሕሪ ገሊላ ማዕዶ ትርከብ ቤተሳይዳ ክውልድ ከሎ። ሓዋርያ ቅዱስ ጳውሎስ ግና ኣብ ጤርሰስ ከተማ ተወሊዱ። ሓዋርያ ቅዱስ ጴጥሮስ ምስ ሓዉ እንድርያስ ከሎ ኣብ ባሕረ ገሊላ ዓሳ እንዳገፈፈ ከሎ እዩ ተጸዊዑ። ሓዋርያ ቅዱስ ጳውሎስ ድማ ኣብ መብል 15 ዓመቱ ኣብ ምስ መምህረ ኦሪት ገማልያ ትምህርቲ ተማሂሩ ናይ ኣይሁድ ሕግን ሥርዓትን ከኣ ተማሂሩ። ኣብ መበል 30 ዓመቱ ከኣ ኣባል ባይቶ ኮይኑ፣ 1ይቆረ. 1፣ 17- ግ.ሓዋ.22-3።
2. ናይ እግዚአብሔር መጸዋዕታን ናይ ክልቲኦም ቅዱሳን ሓዋርያት መልሲ
እግዚአብሔር ኣምላኽ ንኹሉ ወዲ ሰብ ንቅድስና ንምግባረ ትሩፋትን ንሰማእትነት ኣብ ዝተፈላለየ ዘመናት ጸዊዑ እዩ።መጸዋዕታ ኡ ሰሚዖም ንዝተጸወዕሉ ዓላማ ተረዲኦም፣ ከም ናቱ ፍቓድ ዝተጋዕዙ ውሑዳት ኣይኮኑን። ማቴ. 22፣14። ካብ ዚኣቶም ከኣ ቅዱስ ጴጥሮስን ቅዱስ ጴጥሮስን እቶም ቀንዲ እዮም።
እዚኦም ናይ ቅድስቲ ቤተክርስቲያና ሓዋርያት ን ኣገልግሎት ዝተጸውዕሉ መገዲ ከምዚ ዝስዕብ እዩ። ቅዱስ ጴጥሮስ ምስ ሓዉ እንድርያስ ኣብ ባሕረ ገሊላ ጌንሴሬጥ ኣብ ትበሃል ዓዲ ዓሳ ይገፍፍ ኔሩ። ኣብዚ እዋን ኣምላኽና መድኃኒና ኢየሱስ ክርስቶስ < ብምባል ሓዋርያ ቅዱስ ጴጥሮስ ምስ ሓዉ እንድርያስ ጸዊዕዎም። ማቴ.4፣18። በዚ መሰረት ነተን ዝነበርኦ ንብረት መነባበሪኡ መርበብን ጃልባን ከሙኡ ከኣ ንኣቡኡ ገዲፉ ንጐይታና መድኃኒና ኢየሱስ ክርስቶስ ሲዒብዎ። ንሓዋርያዊ ኣገልግሎት ክሕጸ ከሎ ወዲ 55 ዓመት ከም ዝነበረ ቅዱሳት ናይ ቤተክርስቲያና መጽሓፍቲ ይነግሩና።
ዋላ እኳ ቅዱስ ጳውሎስ ምስ ቅዱስ ጴጥሮስ ዝተጸውዕሉ ኣገልግሎት ዓላምኡ ዋላ ሓደ እንተኾነ ዝተጸውዓሉ መገዲ ግና ካብ ናይ ቅዱስ ጴጥሮስ ብጣዕሚ እዩ ዝፍለ። እዚ ከኣ ጐይታና መድኃኒና ኢየሱስ ክርስቶስ ኣብ ዘምህረሉ ዘመን ቅዱስ ጳውሎስ ከም ቅዱስ ጴጥሮስ ምስ ጐይታና መድኃኒና ኢየሱስ ክርስቶስ ኣይነበረን። ብቀጥታውን ካብ ጐይታና መድኃኒና ኢየሱስ ክርስቶስ ኣይተመሃረን። ኣብቲ እዋን ግን ኣብ ኢዮርሳሌም ስለ ዝነበረ ናይ ጐይታና መድኃኒና ኢየሱስ ክርስቶስ ኣገልግሎት ይፈልጥ ኔሩ እዩ። ንኦሪትውን ኣዝዩ ቀናኢ ብምዃኑ ንክርስቲያን ኣብ ዝኾነ ኣጋጣሚ ይቓወሞም ኔሩ። ኣብ መበል 32 ዓመቱ ካብ ኢዮርሳሌም 123 ኪሎሜትር ርሕቀት ብወገን ሰሜን ትርከብ ናይ ደማስቆ ከተማ ብዙሓት ክርስቲያናት ምንባሮም ምስ ሰምዐ፣ ንክርስቲያን ከሳድድ ከሳጉጎም ዝኽእል ናይ ፍቓድ ደብዳቤ ካብቶም ሰበ ሥልጣን ረኸበ። እሱ’ውን ንክርስቲያን ከሳድድ ናብ ደማስቆ ገጹ ኣምርሐ ። ኣብ መግዲ እንዳኸደ ከሎ ካብ ሰማይ ብርሃን ወረደ ኣብ ዙርያኡ ኣንጸባረቐ ። ቲ’ዝወረደ ብርሃን ነጸብራቅ ንቅዱስ ጳውሎስ ናብ መሬት ኣውደቖ ። ኣብቲ ብርሃን ውሽጢ   ዝብል ኣምላኻዊ ድምጺ ሰምዐ። ሓዋርያ ቅዱስ ጳውሎስውን   ኢሉ ሓተተ። ንዝሓተቶ ሕቶ   ዝብል መልሲ ረኸበ። ቅዱስ ጳውሎስ እንዳተንቀጥቐጠ ኣብቲ ዝወደቐሉ ኮይኑ   ኢሉ እሱ ክገብሮ ዝግባእ ነገር ሓተተ። ጐይታና መድኃኒና ኢየሱስ ክርስቶስ ከኣ ተሢእካ ናብ ደማስቆ ኪድ ኢሉ ናብ ካህኑ ኃናንያ ለኣኾ። ግ.ሓዋ. 9፣1።
ቅዱስ ጳውሎስ ብኸምዚ መልክዕ ናይ እግዚአብሔር መጸዋዕታ ተቀቢሉ ብኢደ ካህኑ ኃናንያ ተጠሚቑ ናብ ማኅበር ሓዋርያት ተጸንበረ። ኣቐዲምና ከምዘረኣናዮ ቅዱስ ጴጥሮስ ናይ ቀደም ግብሩ ኩሉ ገዲፉ ንኣምላኽና መድኃኒና ኢየሱስ ክርስቶስ ከምዝሰዓቦ ቅዱስ ጳውሎስ’ውን ናይ ቅድም ኩሉ ግብሩ ገዲፉ ናይ ኣምላኽና መድኃኒና ኢየሱስ ክርስቶስ ሰዓብቲ ምስ ዝኾኑ ቅዱሳን ሓዋርያት ተጸንበረ። ከም ቅዱሳን ሓዋርያት ንናይ ኣምላኽና መድኃኒና ኢየሱስ ክርስቶስ መጸዋዕታ መልሲ ሃበ።
ቅዱስ ጳውሎስ ዝተጸውዐ ሰለስተ ግዜ እዩ። ዝተጸውዐውን ብአብ ብወልድ ብመንፈስ ቅዱስ ስም እዩ። ናቱ መጸዋዕታ ናይ አብ መጸዋዕታ ኣብ ማህጸን ኣዲኡ ከሎ እዩ። እዚውን ባዕሉ ቅዱስ ጳውሎስ ክገልጾ ከሎ  ብምባል ኣብ ገላ. 1፣15-16። በዚ ከኣ አብ እግዚአብሔር ብዝብል ኣምላኻዊ ስሙ ከምዝጸውዖ ብምሥጢር ንርዳእ። እቲ ካልኣይ መጸዋዕታ ብእግዚአብሔር ወልድ እዩ። ኣቐዲሙ ከም ዝተገልጸ ኣብ ደማስቆ ኣምላኽና መድኃኒና ኢየሱስ ክርስቶስ ንምንታይ እትሰጎኒ ኢሉ ብጸዳለ ብርሃን ዝተገልጸሉ ዳሕራይ ናብ ካህኑ ኃናንያ ዝለኣኾ። ኣብቲ እዋን ኣምላኽና መድኃኒና ኢየሱስ ክርስቶስ ንቅዱስ ጳውሎስ ከመይ ከምዝመረጾ ንካህኑ ኃናንያ ከረድኦ ከሎ > ብምባል እዩ። ግ.ሓዋ.9፣15።
ቅዱስ ጳውሎስ ብአብን ወልድን ጥራይ ዘይኮነ ብመንፈስ ቅዱስ’ውን ንኣገልግሎት ዝተመርጸ እዩ። እዚ ዝኾነ ከኣ መንፈስ ቅዱስ ንኣቦታትና   ብዝብል ኣምላኻዊ ቃል መሠረት እዩ። ግ.ሓዋ. 13፣3-4። ናይ ቅዱስ ጳውሎስ መጸዋዕቱኡ መጸዋዕታ ጥራሕ ዘይኮነ ምሥጢረ ሥላሴ ዝተገልጸሉ እዩ። ብናቱ ምምራጽ ውሽጢ ናይ ቅድስት ሥላሴ ሓድነትን ሰለስትነትን ተገሊጹን ተመኪሩን እዩ።
3. ናይ ኣገልግሎት መደቦም
ግብረ ሓዋርያት ዝጅምር ብቅዱስ ጴጥሮስ ክኸውን ከሎ ናይ ምዕራፉ መፈጸምታ ድማ ብቅዱስ ጳውሎስ ኣገልግሎት እዩ። በዚ መሠረት ቅዱስ ጴጥሮስ ንኣይሁድ (ንዝተገዘሩ) ብኣቦነት ክሕልዎም ክሽየም ከሎ። ብተመሳሳሊ ድማ ቅዱስ ጳውሎስ ንኣህዛብ (ዘይተገዝሩ) ክሕልዎምን ከምህሮምን ተሸይሙ። ብዛዕባ እዚ ነገር ቅዱስ ጳውሎስ ንሰብአ ገላትያ ኣብ ዝጸሓፎ መልእኽቲ   ብምባል እዩ ዝገለጾ። ገላ.2፣7-9።
በዚ መደቦም መሰረት ሓዋርያ ቅዱስ ጴጥሮስ ኣብ ኢዮርሳሌም ፣ ኣንጾክያ ፣ ይሁዳን ሰማርያን ከምእ’ውን ኣብ ስደት ዝነበሩ ኣይሁድ መንግሥተ እግዚአብሔር ክሰብክ ቅዱስ ጳውሎስ ድማ፣ ኣብ ቆጵሮስ፣ መቅዶንያ፣ ግሪኽ ፣ተሰሎንቄ፣ ፊሊጰስዮስ ፣ቆሮንጦስን ኤፊሶንን ሮማን ኣብ ካልኦት ቦታታት ሰቢኹ እዩ። ቅዱስ ጴጥሮስን ቅዱስ ጳውሎስን ኣብዚኦም ከባቢታት ዝነብሩ ህዝብን ኣህዛብን ተኸፋፊሎም ከምህሩ ናይ ገዛእርእሶም ከባቢያዊ ተጨባጢ ኩነታት ይጥቀሙ ኔሮም እዮም።
ቅዱስ ጴጥሮስ ናይ ኣይሁድ መምህር ከም ምዃኑ መጠን ኣብ ስብከቱን መልእኽቱን ኣዘውቲሩ ካብ ብሉይ ኪዳንን ካብ መዝሙር ዳዊት ዝተፈላለዩ ጥቅስታት ይጥቀም ኔሩ። ሓዋርያት መተካእታ ኣስቆሮታዊ ይሁዳ መተካእታ ሰብ ክመርጹ ከለዉ ሓዋርያ ቅዱስ ጳውሎስ ብዛዕባ እሱ ቅዱስ ጴጥሮስ ኣብ መዝሙር መጽሓፍ   ብምባል ነብየ እግዚአብሔር ቅዱስ ዳዊት ዝተዛረቦ ጠቒሱ እዩ ተዛሪቡ። ግ.ሓዋ. 1፣20-22። መዝ. 69-25። መዝ.109-8።
ካብዚ ተወሳኺ ቅዱስ ጴጥሮስ ኣብ በዓለ ሃምሳ መንፈስ ቅዱስ ኣብ ልዕሊ ሓዋርያት ድሕሪ ምውራዱ ነበየ እግዚአብሔር ዩኤል ብዛዕባ እግዚአብሔር መንፈስ ቅዱስ ኣብ ምዕራፍ 2፣2-32። ዘሎ ብምጥቓስ እዩ ጺሒፉ። እዚ ከኣ   ዝብል እዩ። ግ,ሓዋ.2፣17-21። ከሙኡ ከኣ ብተመሳሳሊ መልክዕ ቅዱስ ጴጥሮስ ካብ መዝሙረ ዳዊት ጠቒሱ ተዛሪቡ እዩ።
እዚ ከኣ ቅዱስ ዳዊት   ዝብል ኣብ መዝ.16፣8። ዝርከብ ኪኸውን ከሎ፣ እዚ ከኣ ብጐይታና መድኃኒና ኢየሱስ ክርስቶስ ምፍጻሙ ንኸረጋግጹልና ዝተጠቐሰ እዩ።
ካብዚ ብዝተወሳኺ ቅዱስ ጴጥሮስ ካብ ብሉይ ኪዳን ብምጥቃስ ዝተፈላለዩ ጥቅስታት ኣብ ክልቲኡ መልእኽታቱ ተጠቒሙ እዩ። ብኻልእ መልክዕ ድማ ቅዱስ ጳውሎስ ከም ቅዱስ ጴጥሮስ ኣብ መልእኽታቱ ውሽጢ ናይ ብሉይ ኪዳን ጥቅሲ ብዙሕ ኣይጠቀሰን። ጠቂሱ ዝበሃል ኣብ እብራውያን መልእኽቱ ጥራሕ እዩ።እዚ ካብ ብሉይ ኪዳን ጥቅሲ ምጣቃስ ዘይምጥቃስን ዝተፈጥረ ናይ ትምህርቶም ኣተኩሮ ኣንፈት ምስ ዝኾኑ ኣህዛብን ህዝብን ምኽንያቱ ምዃኑ ንርዳእ።
4. ኣምላኽና መድኃኒና ኢየሱስ ክርስቶስን ክልቲኦም ሓዋርያት
ሓዋርያ ቅዱስ ጴጥሮስ ካብ ዓሰርተ ክልተ ሓዋርያት ሓደ ኪኸውን ከሎ ፣ ቅዱስ ጳውሎስ ድማ ካብ ዓሰርተ ክልተ ሓዋርያትን ካብ ሰብዓን ክልተ ኣርድእቲ ኣይኮነን። ቅዱስ ጴጥሮስ ካብ ዓስርተ ክልተ ሓዋርያት ወገን ምዃኑ ምስ ጐይታና መድኃኒና ኢየሱስ ክርስቶስ ንኽራኸብ ጌርዎ እዩ። ምስኡ ከኣ በሊዑን ሰትዩን እዩ። ካብ ዘመነ ሥጋዌ ስጋብ ዕርገቱ ሓቢሩ ብምዃን ናይ ቃሉ ትምህርቲን ስብከቱን ሰሚዑ እዩ። ናይ ኢዱ ተኣምራትውን ርእዩ እዩ።
ሓዋርያ ቅዱስ ጳውሎስ ግና እዚ ዕድል በቲ ግዜ ብእዋኑን ከም ቅዱስ ጴጥሮስ ኣይረኸቦን። እሱ ኣብቲ እዋን ንቤተክርስቲያን የሳድድ ኔሩ። 1ይጢም፣1-። ዳሕራይ ግና ቅዱስ ጳውሎስ ብኣስዳድነቱ ኣይቀጸለን። በዚ ከኣ ንክርስቶስ ፈሊጥዎ፣ ብራእይ’ውን ተራእይዎ ኔሩ። ዋላ እኳ ጐይታና መድኃኒና ኢየሱስ ክርስቶስ ከም ቅዱስ ጴጥሮስ ብኣካል እንተዘይረኸቦ ኣብ ደማስቆ ብጸዳለ ብርሃን ተገሊጹ ኣዘራሪብዎ እዩ። ግ.ሓዋ.9፣1። ኣብ ቆረንጦስ’ውን ብራእይ ተገሊጹ ኣዘራሪብዎ እዩ።
ቅዱስ መጽሓፍ > ግ,ሓዋ.18-10።
ኣምላኽና መድኃኒና ኢየሱስ ክርስቶስ ልክዕ ከም ቅዱስ ጴጥሮስ ብኣካለ ሥጋ ረኺቡ ንቅዱስ ጳውሎስ እንተዘይዛራርቦ ካብዚ ተወሳኺ ኣብ ቤተመቅደስ ጸሎት ክገብር ተገሊጹ ኣዘራሪብዎ እዩ።   ግ.ሓዋ.22፣17-21።
ኣምላኽና መድኃኒና ኢየሱስ ክርስቶስ ንቅዱስ ጴጥሮስ ንኣገልግሎት ምስ መረጾ ምስኡ ስለዝነበረ ኩሉ ግዜ የበራትዖ ኔሩ እዩ። ከምእውን ቅዱስ ጳውሎስ ብራእይ ተገሊጹሉ የጸናንዖን የበራትዖን ኔሩ እዩ። ኣብ ሓደ እዋን ኣብ ኢዮርሳሌም ኣብ ካልኣይ መዓልቲ ኣብ ጥቓኡ ደው ኢሉ   ግ.ሓዋ.23፣11።
5. ቅዱሳን ሓዋርያት ጴጥሮስ ወጳውሎስ ብስም ጐይታና መድኃኒና ኢየሱስ ክርስቶስ ዝገብርዎ ተኣምራት
እዚኦም ክልቲኦም ቅዱሳን ሓዋርያት ብዙሕ ተኣምራት ይገብሩ ኔሮም። ዝገበርዎ ተኣምራት ንክርስትና ሃይማኖት ምስፍሕፋሕ ዓቢ ኣስተዋጽኦ ኔርዎ እዩ። ክልቲኦም ብተኣምራት ሙታን ኣተንሢኦም እዮም። ድዉያን ፈዊሶም እዮም ። ነዚ ከም ኣብነት ክንጠቅስ ከለና፡ ቅዱስ ጴጥሮስ ጣቢታ ዝተባህለት ኣብ ዮጴ ትነብር ጓለንስተይቲ ተመሃሪት ካብ ሞት ብተኣምራት ኣተሢእዋ እዩ። እዚኣ ሰበይቲ ንኹሉ ሰብ ጽቡቅ ትገብር ፣ ምጽዋት ትምጽውት ፣ ንዝተፈላለዩ ድኻታት ደቀንስትዮ ዝኸውን ኣልባሳት ብምሥራሕ ትልግስ ኔራ እያ። ነዚ ኩሉ ተኣምራት ትገብር ሰበይቲ ሓሚማ ሞይታ ። ቅዱስ ጴጥሮስ ብተኣምራት ካብ ሞት ኣድኂንዋ። ግ.ሓዋ.9።36-40።
ቅዱስ ጳውሎስውን ከምዚ ዝጥቀስ ተኣምር ኣለዎ። ቅዱስ ጳውሎስ ቃለ እግዚአብሔር እንዳ ኣስተምኃረ ከሎ ኣውጤክስ ዝተባህለ መንእሰይ ደቂሱ ነበረ። ካብ ክበድ ንዋም ዝተላዕለ ካብቲ ዝነብሮ ቦታ ወዲቁ ይመውት። ቅዱስ ጳውሎስ ነዚ መንእሰይ ብተኣምር ካብ ሞት ኣተንሢእዎ እዩ። ግ.ሓዋ.20፣9፣12።
ካብዚ ተወሳኺ እዚኦም ክልተ ቅዱሳን ሓዋርያት ብልብሶምን ብጽላሎቶምን ብተኣምራት ንሕሙማን እንዳፈወሱ ንሕሙማት ናይ ክርስቶስ ወገናት ይገብርዎም ኔሮም። ተኣምራቶም ንዝተሽገሩ ጸገማቶም ካብ ምእላይ ተወሳኺ ንክርስትና ሃይማኖት ምስፍሕፋሕ ዓቢ ኣስተዋጽኦ እዩ ኔርዎ። ግ.ሓዋ.5፣15-16፣ 19-12።
ቅዱስ ጴጥሮስ ብዛዕባ ክርስትና ሃይማኖት ንመራሕቲ ኣይሁድን ሊቃነ ካህናትን ይምጉት። ኣብ ቅድሚኦም’ውን ምስክር ይህብ ኔሩ። ሓዋርያ ቅዱስ ጴጥሮስ ንናይ ኣይሁድ ሊቃነ ካህናት   እንዳበለ ኣብ ማእከል ባይቶ ይሙጉት ኔሩ። ግ.ሓዋ.5፣29። በዚውን ብዙሕ ግዜ ይግረፍን ይእሰርን ኔሩ። ብተመሳሳሊ’ውን ቅዱስ ጳውሎስ ዝተፈላለዩ ጸዋእተ መከራ ተቀቢሉ እዩ። ሓዋርያ ቅዱስ ጳውሎስ እሱን ካልኦት ሓዋርያት ስለ ክርስቶስ መከራ ምቅባሎም ኪገልጽ   2ይቆረ.4፣8-10። ብተወሳኺውን   2ይቆረ.6፣4-5። 2ይቆረ.11፣22-28።
ብሓፈሽኡ ቅዱስ ጳውሎስ ዝበጽሖ መከራ ብኸምዚ መልክዕ ገሊጽዎ። እዚኦም ክልተ ሓዋርያት በዚ መልክዕ ስለ ወንጌል መከራ ድሕሪ ምቅባሎም ካብዛ ምድሪ ዝሓለፉ ብሰማእትነት እዮም። ክልቲኦም ሰማእትነት ዝሓለፉ ብዘመነ ኔሮን 5 ሓምለ,67 ዓ.ም እዩ።
ቅዱስ ጴጥሮስ ብሰማእትነት ዝዓረፈ ንቁልቁል ተሰቂሉ ክኸወን ከሎ፣ ቅዱስ ጳውሎስ ድማ ክሳዱ ብሰይፊ ተሰይፉ እዩ::
ናይ ቅዱስ ጴጥሮስን ቅዱስ ጳውሎስን ረዴኤቶምን በረከቶምን ኣማላድነቶምን ኣይፈለየና።
(For those who do not have Geez, we invite you to visit this link) SEMAET TSIDK PETROS WE PAULOS
ወስብሓት ለእግዚአብሔር!
አዘክሪ ድንግል at 11:31 AM
Share
‹
›
Home
View web version
ERITREAN ORTHODOX TEWAHIDO CHURCH
Kana Zegelila
አዘክሪ ድንግል
Powered by Blogger.


text:
Menu
ዘኤርትራ ኦርቶዶክስ ተዋሕዶ መድሃኔ ኣለም ቤ/ክ ማኀበረ ማርያም እስራኤል
ሰሙነሕማማት (ዓርቢ)
በስመ አብ ወወልድ ወመንፈስ ቅዱስ አሃዱ አምላክ አሜን።
ሰሙነሕማማት
ዓርቢ
ሓሙስ ምሸት እቶም ንጎይታ ዝሓዝዎ ኣይሁዳውያን ንጎይታ ከባጭውሉ ድሕሪ ምሕዳር፡ ንጽባሒቱ ዓርቢ ከይወገሐ ከሎ፡ ጲላጦስ ንጐይታ ናብ ሄሮድ ስለኣኾ፡ ሄሮድስ ድማ መሊሱ ናብ ጲላጦስ ሰደዶ ከምዚ እናገበሩ ኣላገጽሉ። ሊቃነ ካህናትን ብዘሎ እቲ ዋዕላን ከኣንጎይታናን መድሓኒናን ኢየሱስ ክርስቶስ ምእንቲ ክቐትልዎ ምስክር ሓሶት ይደልዩ ነበሩ። እንተኾነ ብዙሓት ሓሰውቲ መሰኻኽር እዃ እንተቐረቡ፡ ሓንቲ ኣይረኸቡን። ድሓር ግን ኽልተ ቐሪቦም “እዚ ሰብ እዚ” ንቤት መቕደስ ኣምላኽ ኣፍሪሰ ብሰለስተ መዓልቲ ክሃንጾ እኽእል እየ “ኢሉ ተዛሪቡ” በሉ። እቲ ሊቀ ካህናት ከኣ “ነዚ ዝብሉኻ ዘለዉስ ገለዶ ኣይትምልሰሉን ኢኻ በሎ” ኢየሱስ ግና ኣይመለሰሉን። እቲ ሊቀ ካህናት ከኣ “ንስኻ እቲ ክርስቶስ ወዲ ኣምላኽ እንተ ኾንካስ ክትነግረና በቲ ህያው ኣምላኽ አምሕለካ ኣለኹ” በሎ። ኢየሱስ ከኣ “ንስኻ እኳ ትብል ኣሎኻ” በሎ። ድሕሪ እዚ እቲ ሊቀ ካህናት ክዳኑ እናቐደደ “እንሆ ይጸረፍ ኣሎ፡ ደጊም ደኣ እንታይ ንስክር ኣድልየና፡ እንታይከ ይመስለኩም፧” በሎም። ንሳቶም ከኣ “ሞት ይግብኦ” ኢሎም መለሱሉ። ሽዑ ኣብ ገጹ ጡፍ በለሉ ገሊኦም ድማ ወቕዕዎ። ። ” ኦ መሲሕ መን እዩ ዝወቕዓካ፧ እስከ ተነበየልና ፧” ኣንዳበሉ ይጸፍዕዎ ነበሩ። ጎይታናን መድሓኒናን ኢየሱስ ክርስቶስ ኣብ ቅድሚ ጲላጦስ ኣብ ዝቐረበሉ እዋን ውን እቶም ህዝብን ሽማግለታትን ብሓሶት እኳ እንተኸሰስዎ ንሱ ግና ሓንቲ እኳ ኣይመለሰን፡ ጲላጦስ’ውን መርሚሩ ሓንቲ እኳ ኣይረኸበሉን “ኣነ ካብ ደም እዚ ጻድቕ ሰብ እዚ ንጹሕ እየ ባዕልኹም ትፈልጡ” ኢሉ ኣእዳዉ ተሓጽበ። ንሳቶም ግና “ይቀተል ይቀተል” ኢሎም ጫው ጫው ምስ በሉ ኣብ በዓሎም ሓደ እሱር ናይ ምፍታሕ ልማድ ስለ ዝነበሮም፡ ንበርባን ወይ ንክርስቶስ ክፍትሓሎም ሓተቶም። ንሳቶም ግና እቲ ሽፍታ በርባን ክፍት ሓሎም፡ እቲ ሓንቲ ዘይተረኽቦ ክርስቶስ ግና ክስቀል መረጹ። በዚ መሰረት ድማ ገሪፎም ንክሰቕልዎ ኣሕሊፉ ሃቦም። ዝኾነ ክጾሮ ዘይክእል መከራ ድማ ኣብ ልዕሊኡ ኣውረዱ። ካብ ሊቶስጥራ ክሳብ ቀራንዮ ብዘሰቅቕ መከራ ተወስደ። ኣብዚ ክብርቲ መዓልቲ ድማ ኣብ ሞንጎ ሸፋቱ ልክዕ ሰዓት ስድስቱ (ፍርቂ መዓልቲ – ሰዓት ዓሰርተ ክልተ) ኣብ ማእከለ ምድሪ ኣብ ቀራንዮ ተሰቕለ፡ብገዛእ ስልጣኑ ድማ ክብርቲ ነፍሱ ካብ ክቡር ስግኡ ሰዓት ተስዓቱ ፈለያ። ሰዓት ኃሙሽተ ምስ ኮነ ዮሴፍ ብዓል ኣርማትያስን ኒቆዲሞስን ድማ ገኒዞም ቀበርዎ።
ነገረ ስቕለቱ ብኵሎም ወንጌላውያን ዝተመዝገበ ኮይኑ ኣብ ነፍሲ ወከፍ ጉዕዞ መስቀል ድማ ድንቂ ዝኾነ ስንቂ ህይወት እንረኽበሉ ቃላት ተጻሒፉ ይርከብ። ኣብዚ ክዝርዘር ስለ ዘይከኣል ድማ ነቲ ቅዱስ መጽሓፍ ምስ ትርጓሜኡ ኣስተውዒልና ነንብቦ። ብዝተረፈ ግና እዚኣ መዓልቲ ናታ ፍሉይ ስም ከም ዘለዋ ውን ምጥቓስ ይግባእ እዩ።
ዓርቢ ስቕለት፦ መድሓኒ ዓለም ጐይታናን መድሓኒናን ኢየሱስ ክርስቶስ በጃ ዓለም ብምዃን ኣብ መልዕልተ መስቀል ተሰቒሉ ዝወዓለሉ ዕለት እዩ (ማቴ27፡35, ማር 15፡21-32, ሉቃ23፡ 26-43, ዮሓ19፡17-27)።
እዚ ዕለት እዚ ዓቢ ዕለት እዩ። ብበደል ኣዳም ናብ ዓለም ዝኣተወ ሞት እተሳዕረሉ፡ ካብ ሞት ናብ ህይወት እተሰጋግረናሉ፡ ካብ መግዛእቲ ዲያብሎስ ሓራ ዝወጻናሉ፡ እቲ ዝቃወመና ዝነበረ ናይ ዕዳ ደብዳቤና ዝተደምሰሰሉ፡ ካብ ጸልማት ናብ ብርሃን ዝኣተናሉ፡ ትንቢት ነቢያት፡ ተስፋ ኣበው እተ ፈጸመሉ፡ ገነት ዳግማይ ዝተኸፈተትሉ ዓቢይ መዓልቲ እዩ።
እዚ ዕለት እዚ መስቀል ምልክት ድኅነትና ኣርማ ናጽነትና ዝኾነሉ ዕለት እዩ። ቅድሚ እዛ ዕለት እዚኣ ደቂ ኣዳም ኣብ ዝኸፈአ በደል እንተተረኽቡ ኣብ መስቀል ተሰቒሎም ክሞቱ ይፍረዶም ነበረ። ነዚ ናይ ገበነኛታት መቅጽዒን ምልክት መርገምን ዝነበረ መስቀል፡ጐይታናን መድኃኒናን ኢየሱስ ክርስቶስ ብደሙ ቀዲሱ ንምሕረትና ትእምርቲ ሰንደቅ ድኅነትና፡ መመክሒ ክርስቶሳውያን፡ ንዲያብሎስ ንስዕረሉ ሓይሊ ዝገበረሉ፡ብሞቱ ካብ ሞት ናብ ህይወት ዝተሰጋገናሉ ቅዱስ ንዋይ ገበሮ። በዚ ዕለት ኵሎም ምእመናን ካብ ክፉእ ተግባራት ርሒቖም ካብ እኽለማይ ተቖጢቦም ክሳብ ዕርበተ ፀሓይ ማለት ሰዓት ሽዱሽተ ድሕሪ ቀትሪ ኣብ ቤተክርስቲያን ክሰግዱን ክጽልዩን ዝውዕልሉ መዓልቲ እዩ።
እዚ ዕለት እዚ ጎይታናን መድሓኒናን ኢየሱስ ክርስቶስ እዚ ዘይብሃል ስቓይን መከራን ዝበዝሖ 13 ሕማማተ መስቀል ተቐቢሉ እዩ። ኣብ መስቀል ኮይኑ’ዉን ዓበይቲ ምስጢራት ዝሓቖፋን መልእኽቶም’ውን ረዚን ዝኾና 7ተ ቃላት ኣብ መስቀል እንከሎ ተዛሪቡ እዩ።
13 ሕማማተ መስቀል ዝበሃሉ፥
1, ኣክሊለ ሶክ
2,ተኮርዖ ርእስ
3, ተጸፍኦ መልታሕት
4ተወክፎ ምራቕ
5 ሰተየ ሓሞት
6, ተኣስሮ ድሕሪት
7ተቀስፎ ዘባን
8,ጸዊረ መስቀል
9, ሳዶር
10, ኣላዶር
11, ዳናት
12,ኣዴራ
13,ሮዳስ
ብዘይካ እዚ ጎይታናን መድሓኒና ኢየሱስ ክርስቶስ ብዕለተ ዓርቢ ኣብ መስቀል ኮይኑ ዝተዛረበን ሸውዓተ ቃላት ኣለውዋ፡ ሸውዓተ ቃላተ መስቀል ተባሂለን ድማ ይጽውዓ።ንሳተን ከኣ፥
1.ኦ! ኣቦይዝገብርዎኣይፈልጡንእዮምእሞኣይትሓዘሎም(ሉቃ23፡34)።
2. ሎሚ ኣብ ገነትምሳይከም እትኸውን ብሓቂብሓቂእብለካኣሎኹ(ሉቃ23፡43)።
3. እንሆወድኺ፡እንሀትኣዴኻ (ዮሓ19፥26-27)።
4. ኤሎሄኤሎሄላማሰብቅታኒ (ማቴ27፥46)።
5. ጸማእኩ (ዮሓ19፡28)።
6. ኦ ኣቦይንነፍሰይኣብኢድካኣማዕቝባኣለኹ (ሉቃ23፡46)።
7. ተፈጸመ (ዮሓ19፡30)።
ጎይታናን መድሓኒናን ኢየሱስ ክርስቶስ ኣብ መስቀል ምስ ተሰቕለ ብገዛእ ፍቓዱ ነፍሱ ካብ ስግኡ ምስ ፈለየ ሸውዓተ ተኣምራት ተፈጺሞም እዮም።እተን ሠለስተ ኣብ ሰማይ ዝተፈጸማ ክኾና እንከለዋ እተን ኣርባዕተ ከኣ ኣብ ምድሪ ዝተፈጸማ እየን።
ኣብ ሰማይ ዝተፈጸሙ ተኣምራት፥
1. ፀሓይጸልመተት፡
2. ወርኂደምመስለት፡
3. ከዋኽብቲረገፉ፡
ኣብ ምድሪ ዝተፈጸሙ ተኣምራት፥
4. መጋረጃቤተመቅደስኣብክልተተተርተረ፡
5. ኣእባንተፈተቱ (ኣኻውሕተጨዱ)፡
6. መቓብራትተኸፍቱ፡
7. ምውታት’ውንተንስኡ።
እዛ ዕለት እዚኣ እምበኣር ጎይታናን መድሓኒና ኢየሱስስ ክርስቶስ ምእንታና ክብል ዝረኸቦ ስቓይን መከራን እናዘከርና፡ እቲ ኩሉ ሓጢኣትና ገዲፍና ብንስሓ ተሓጺብና ነቲ ዘፍቀረና ክርስቶስ መሲልና ብንጽህና ክንነብር ከም ዘለና እተዘኻኽር ዕለት እያ።
ጎይታናን መድሓኒናን ኢየሱስ ክርስቶስ ስለቲ ብቓላት ክግለጽን ክንገርን ዘይክእል ውዕለቱ ዝኸበረን ዝተመስገነን ይኹን። ኣሜን!!
ስብሃት ለእግዚኣብሔር
ወለወላዲቱ ድንግል
ወለመስቀሉ ክቡር
ኣሜን!
ይቕጽል…
Share this:
TwitterFacebook9
Related
ቅዱሳን ቦታታት
ስብከት
ሰሙነ ሕማማት (ቀዳም)
In “ስብከት”
April 18, 2014Leave a reply
« Previous
Next »
Leave a Reply
Your email address will not be published. Required fields are marked *
Name *
Email *
Website
Comment
Notify me of new comments via email.
Recent Posts
፳፮/26 ሓምለ ዕረፍቱ ለኣቡነ ሰላማ ከሳቴ ብርሃን/26th july the death of st.Aba Selama Kesatiebrhan August 2, 2014
፳፭/25 ዕረፍቱ ለሓዋርያ ይሁዳ July 2, 2014
፲፯/17 ዕለተ ዝክሩ ለኣባገሪማ/ 17th June The Commemoration Day of Aba Gerima June 24, 2014
፳፭/25 ግንቦት ዕረፍታ ለቅድስት ሰሎሜ June 2, 2014
ዕርገት እግዚእነ ወመድኃኒነ ኢየሱስ ክርስቶ (ቀዳማይ ክፋል) May 28, 2014
ዓውደ ኣዋርኅ
APRIL 2014
M T W T F S S
« Mar May »
1 2 3 4 5 6
7 8 9 10 11 12 13
14 15 16 17 18 19 20
21 22 23 24 25 26 27
28 29 30
Archives
August 2014
July 2014
June 2014
May 2014
April 2014
March 2014
February 2014
January 2014
December 2013
November 2013
October 2013
September 2013
August 2013
July 2013
June 2013
May 2013
April 2013
March 2013
February 2013
January 2013
Categories
ስብከት
ትምህርቲ ሃይማኖት
ነገረ ማርያም
ነገረ ቅዱሳን
ነገረ ክርስቶስ
ኪነ-ጥበብ
Uncategorized
View Full Site
Blog at WordPress.com.
Now Available! Download WordPress for Android


text:
ንኤርትራውያን ስደተኛታት ወግሐ ጸብሐ ግፋ መፍትሒ ኣይኮነን
- Details
- Created: Tuesday, 17 October 2017 01:50
- Last Updated: Tuesday, 17 October 2017 01:50
ኣብ ስነ-ኣእምሮ ጥራሕ ዘይኮነ፡ ኣብ ጂኦግራፊ’ውን ህዝቢ ኤርትራ ኣብ ፍጹም ከበባ ካብ ዝኣቱ ነዊሕ ግዜ በሊዑ’ዩ። ገለ ዓመታት ኣይኮነን ዓሰርተታት ዓመታት’ዩ ገይሩ። ህዝቢ ኤርትራ ካብ ምእዋጅ ነጻነት ሃገር ዝረኽቦ ነገር እንተሃለዎ፡ ካብ ነጻነት ዝምንጩ ክብርታት ዘይኮነስ፡ ታህዲድ፡ ጸርፍን በትርን’ዩ። መላኺ ስርዓት ኮነ ኢሉ ተስፋታት ህዝቢ ዝቐትል ዘጸልምት ጸረ-ህዝቢ ፖሊሲታት ክትልም ክእውጅ ብተግባር ክትርጉም ካብ ዝጅምር ኣትሒዙ ህዝቢ ኣብ ሓደጋ’ዩ ዝነብር ዘሎ። ፖሊሲታትን ኣዋጃትን ስርዓት ህግደፍ ህዝቢ ዕለታዊ ህይወቱ ብሰላም ብርግኣት ንኸይመርሕ ዝጻብኡ ዝዕንቅፉ ዘበሳብሱ’ዮም። ጨፍላቒ ጉጅለ


text:
መምህር ተስፋይ ሃይለ፡ ካብታ ቤት ትምህርቲ 21 ኪ.ሜ ርሒቓ ካብ ትርከብ ዓዲ እናተመላለሱ ዝተማህሩ`ዮም። ሕጂ ኣብታ ዝተማህሩላ መምህር ኮይኖም የገልግሉ።” ሕጽር ብዝበለ ናይ ሊቃውንቲ ሰፈር ናይ ሓርበኛታት ሰፈር`ዩ” ይብልዋ
ኣብ መንደፈራ ኤርትራ ትርከብ ታሪኻዊት ቤት ትምህርቲ ሳን ጆርጆ ታሪኻዊ ሽማ ሒዛ ክትቅጽል ትጽዕር ኣላ። ተማህሮኣን መማህራናን ዘልዕልዎ ዕዙዝ ትዝታ`ሎ። እታ ኣብ ግዜ ሃይለስላሰ ዝተመስረተት ቤት ትምህርቲ ዘፍረየቶም ተማሃሮ፡ ክሳብ ሕጂ ጥርኑፋት`ዮም። ተማሃሮ ሳን ጆርጆ ክብሃል ኸሎ ዝንኦም ክሳብ ማእከል ኣዲስ ኣበባ ይበጽሕ ኸምዝነበረ ተመሃሮኣ ይዝክሩ።
መምህር ተስፋይ ሃይለ፡ ካብታ ቤት ትምህርቲ 21 ኪ.ሜ ርሒቓ ካብ ትርከብ ዓዲ እናተመላለሱ ዝተማህሩ`ዮም። ሕጂ ኣብታ ዝተማህሩላ መምህር ኮይኖም የገልግሉ።” ሕጽር ብዝበለ ናይ ሊቃውንቲ ሰፈር ናይ ሓርበኛታት ሰፈር`ዩ” ይብልዋ።
ኣብ`ዚ እዋን ኣቦ-መንበር ባይቶ ዞባ ደቡብ ኮይኖም ዘገልግሉ መምህር ወልዳይ፡ “ኣብ ትሕቲ ፓሎ መብራህቲ ኾይና ነጽንዕ ኔርና፡ ነናትና ፓሎ ኔሩና፡ እንተብኩርና፡ ናይ እከለ ፓሎ`ያ ተባሂላ በይና ትሓድር ኔራ” ይብሉ።
ካልእ ትሕዝቶ መደብ ቂሐ-ጽልሚ፡ ንከያኒ ሚዛን ተስፋይ ዘተኣናገደ`ዩ። ሚዛን ተስፋይ ሓደ ካፍቶም ኣብ ኢትዮዽያ ፅቡቕ ናእዳ ዝረኽቡ ዘለዉ ከየንቲ እዩ። ብፍላይ “ቃንጫ ምሸላ እዩ’’ ትብል ኣብ ቀረባ እዋን ዘውፀኣ ባህላዊት ደርፊ ቀልቢ ብዙሓት ስሒባ ኣላ።
ጸብጻብ ሰናይት ሃብቱን ፡ግርማይ ገብሩ ምስ ሚዛን ዘካየዶ ወግዒን ንምስማዕ ኣብ ምልክት ድምጺ ጠውቑ፡


text:
ማሕበር ረድኤትን ምዕባሌን ኤርትራ ቅድሚ ወርሒ ብመራኸቢ ብዙሃን ኣቢላ፡ Star for Star ዝተባህለ ማሕበር ሓካይም ካብ ሰሜን ኣመሪካ ናብ ሰፈር ስደተኛታት ኣብ ሰሜን ኢትዮጵያ (ትግራይ) ብምኻድ፡ ናይ ሕክምና ኣጎልጉሎት ንስደተኛታት ክህብ ምዃኑ ሓቢራ ነይራ። ስለዚ ብመሰረት እቲ ሓበሬታ ማሕበር ሓኻይም Star for Star ካብ ዕለት 22 ክሳብ ዕለት 28 ምያዝያ 2017 ጀሚሮም ስራሕቲ ሕክምኖኦም የካይዱ ኣሎዉ።
እቲ ማሕበር ሰለስተ ሓኻይምን 8 ምኩራት ተሓጋገዝቲ ሓካይም ዝሐዘ ጉጂለ እዩ። ነዚ ጉጂለ ሓካይም ክትተሓባበር ኣባል ማ.ረ.ም.ኤ ወይዘሮ ሂወት ገብረሚካኤል እውን ምሰኦም ከይዳ ኣላ። ማ.ረ.ም.ኤ ከም ምዝጉብ ማሕበር ረድኤት ኣብ ኢትዮጵያ፡ ብኣባል ኣመራርሓ ናይ መደባትን ኣፈጻጽማን በዓል መዚ ኣቶ ካሕሳይ ይሕደጎን፡ ምስ ኣብ ኢትዮጵያ ዝርከቡ ኣባላት ማሕበር ኮይኖም፡ መእተዊ ፍቓድ፡ ሕዘሞ ዝመጹ ኣቕሑት ክይቅረጽ፡ ናብ ዝተፈላለያ መደበር ስደተኛታት ቦታ ዘጓዓዕዞም 3 ላንድክሩዘር መኻይን ካብ ምምሕዳር ስደተኛታት ብምሕታት ዝተኻየዱ ስራሕቲ ብጽፈት ክትግበሩ ተኻእሎም።
እዚ ጉጂለ ሓካይም ብዶ. ኣስተር ርስቶም ገብረሚካኤል መስራቲት ማሕበር Star for Star ዝምራሕ ኮይኑ፡ ኤርትርውያንን ኣመሪካውያንን ዘለይዎ እዩ።ብተወሳኺ ሓንቲ ሓኪም ካብ ኣዲስ ኣበባ፡ ክልተ ሓኻይም ኽኣ ካብ ዩኒቨርስቲ መቐለ ተወስኾሞም እዮም። እዚ ማሕበር ሓኻይም ንካልእይ ጊዜኡ ብመንገዲ ማ.ኤ.ም.ኤ ዝመጽ ዘሎ። ቀጻሊ መደባት ከምዘለዎ ኸኣ ሓቢሮ ኣሎ።
እቲ ዝተኻየደ ሕክምና ምስቲ ብዝሒ ስደተኛታት እቶም ሓኻይም ን12 ሰዓት ብዘይዕረፍቲ ክሰርሑ ተገዲዶም እዮም። እዞም ሓኻይም ትካላቶም ዓጽዮም፡መጓዓዓዚ ወጻእታት ብውልቆም ክእሎም ዝመጹ እዮም። ስለዚ ክምጎሱን፡ክምስገኑን ይግባአ።
እዚ ኩሉ መደባት ብዘይሓገዝን፡ ምትሕብባርን ህዝብን መንግስትን ኢትዮጵያ ኣይምተኻእለን።ናይ ወጻኢ ጉዳይ፡ ናይ ሕክምና ሚንስተር፡ ናይ ጉሙሩኽ፡ ናይ ስደተኛታት ምምሕዳር ቤጽሕፈታት፡ እቶም መደባት ብግቡእ ክሳለጡ ሓገዞም ኣበርኪቶም እዮም።ስለዚ ማ.ረ.ም.ኤ ብስም ስደተኛ ህዝብና ንህዝብን መንግስትን ኢትይጵያ ምስገናኣ ተቕርብ።
ማሕበር ረዳኤትን ምዕባሌን ኤርትራ።


text:
ሕቶ ነቲ ጅግና
ብመንግስ ኣብርሃም
ኣብ ዉሽጠይ ዘይተመለሱ ኣእላፍ ሕቶታት እናወሓዙኒ እዮም። ኣየኖት ብቑዓት ኣየኖት ትርጉም ኣልቦ፡ ኣየኖት ከበድቲ ኣየኖት’ዮምከ ፎኮስቲ፡ ኣየኖት ዚምለሱን ዘይምለሱን ግን ፈላልየ ክመምዮም ኣይከኣልኩን። ብገምሪ ኢየ ዚጽሕፍ ዘለኹ። እስከ መልሰለይ። ኣብታ ናይ መወዳእታ ጉዕዞኽ መዓልቲ፡ ጉዕዞ ናብቲ ኣድማስ ሰማእቲ፡ ኣብቲ ንጀጋኑ ጥራይ ዝተሓዝአ ብሕቱው ህዋ ክትሳገር እንከለካ ዉሽጥኻ’ስ እንታይ’ኮን ትብል ነይራ? ፍርሕን ሓበንን ተፈራሪቖሙኻ’ዶ? መልሲ ንትርጉም ምንባርካን ቑንቑኛ ስምዒታት ምሉእነት’ከ ተኸሲቶሙልካ’ዶ? ንጫፋት ብራኸ ናይ ተኽእሎታትካ ዓጊብካሎም’ዶ ትኸውን? ባህግታትካን ተስፋታትካን ኣብ ስእለ ኣእምሮኻ ከመይ ተታትዮም ነይርካ? ድምቀት ሕብሮም ከመይ’ከ ነይሩ፡ ብርሃኖም፡ ጩራኦም፡ ንልብኻ ክሳብ ክንደይ ብምልኣት ይዶግሓ ነይሩ?
እስከ ሓቁ ንገረኒ። ንስለ ከማኻ ፉጡር፡ እሞ ከኣ ኣታ ሓንሳብ ዘይትድገምን ሩሕ ትንፋስካ ከመይ ገይርካ መኒንካ ትህብ? ንሓርነት ብኸመይ ዲኻ ትዕቅኖ? ወይስ ንስለ ናጽነት፡ መስተርሆት፡ ቅሳነት ኩሉ ሓላል’ዩ ንዓኻ? ልባዊ ፍቕሪ ከምኡ ይገብር’ዩ ይሰምዕ’የ። ክሳብ ክንደይ ዲኻ ፈቃር? ከምዚኣ ኢለ ምሕታተይ ምስ ሓጥያት ከም ዝቑጸረለይ ይፈልጥ ኢየ። እንተኾነ ግዳ ምስዚ ምስጢራትካ ክፈልጥ ዘለኒ ክቱር ዉጥምና ነዚ ሓጥያት ደፊረ ኣትየተዮ ኣለኹ። እምበር ፍቐኻ’ስ ከም ወሓዚ ዛራ ማይ ወትሩ ፈልፋሊ፡ ከም ዘይንደል ከውሒ ጽኑዕ መዕቀሊ ምዃኑ ይፈልጥ ኢየ።
ዝኾነ ሰብ ሞቱ ወዝቢ እንተኾነሉ ውን ኣይጸልእን ኢዩ። ምኽንያቱ ክሳብ እታ ትንፋሱ እትሓልፍ ዘሎ ስቅያትን ምፍላይ ካብዛ ዓለም ዘንቀዶ ምፍርራቕን ክምኰሮ ስለ ዘይደሊ። ንስኻ ግን ከመይ ጌርካ ነዞም ዘይተርፉ ክስተታት ካብ ነዊሕ ኣብ ኣእምሮኻ ኣአንጊድካ ንዘይምለኹ ስምዒታቶም ዶቒስካ ትነብር ነይርካ? ወይስ ንሕጊ ተፈጥሮ ክትስዕሮ ኢኻ ሓሊንካ? ነቲ ነዊሕን ሃልኪ ዝመልኦን ዛንታ ጽሕፍሮኻ እንታይ’ኮን ኢልካ ምሰመኻዮ? ንዓይ ኣይትሕተተኒ። መብዛሕትኦም ዝጽሕፉ ዝዓበየ ጌጋኦም ኣርእስቲ ኣብ ምምራጽ ኢዩ። ሰሪ’ዚ ድማ ነዛ ምስ መንፈስካ ብኣስተንትኖ ክዕልል ብምባል ብዝሕንጥጣ ዘለኩ ጽሕፍቲ ዛጊት ኣርእስቲ ኣይሃብኩላን ዘለኹ። ሕቶይ ክቕጽል። ንሓንሳእ ተንሲእካ ሓንቲ ሕቶ ጥራይ ክትሓትት እንተ ትፍቀደካ ነይራ እንታይ ኢልካ ምሓተትካኒ?
ስጋዊ ኣብ ዝነበርካሉ ግዜ ዝያዳ ነየናይ ህሞት ትናፍቕ? ሰሓቕ ጭርቃ ምስ ብጾትካ፡ ነቲ ዘየሰነፈካ ጸሓይ ህሮሩማ፡ ኣስሓይታ ቁርን፡ ትጽቢት ነታ ናይ ተበገስ ባዶ ሰዓት። ነየናይ ኢኻ ትናፍቕ? እታ ናይ መጀመርያ ተመክሮኻ ኣብ ቅልስ ከመይ ምገለጽካያ? ኣብ ዕምሪ ቃልስኻ ዘመንጨካዮ ጸዓት ሓቦ፡ ቆራጽነት፡ ዘይተጸዓድነት፡ ተወፋይነት፡ ትሕልንቲ ንናጽነት ሓርነትን ክንደይ ኣቢሉ ኮን ይኸውን?
ሕቶይ ኣይወዳእኩን ነይረ። ቁንጣሮ’ዩዚ። የግዳስ ዘይትምልስ እንዶ’ሞ ኮይንካ። ኣፍ ኣውጺእካ እንተትምልስ ክንደይ ምፈኾሰኒ። ናይ ዉሽጠይ ውን መውካዕኩኻ። ንሕሹኽታኻ ኣብ ሰልሚ ዉሽጠይ ክሰምዖ ይፍትን፡ ግን ዝኾነ ደሃይ ኣይሰምዕን። ሰማዓይ አንበር መላሳይ ኣይኮንካን። ደሓር ግን ንነብሰይ ባዕለይ ኣጸናኒዐያ። ኣብቲ ብኣካል ዘይነበርኩሉ ህሞት ህይወትካ ብግዜ ተጓዒዘ ክነብሮ ይፍትን እሞ ንሕቶታተይ ባዕለይ መልሲ የናድየሎም። ብፍላይ እታ ናይ መወዳእታ ህሞት’ሞ ኣመና ኢያ ተርዕድ። ከመይ ኢልካ ሓሊፍካያ ወደይ? ሕቶይ ወዲኤ እንዳበልኩ ምሕታት ኣየቋረጽኩን። ሕጂ ግን እዛ ጽሕፍት ብዘይ ኣርእስቲ መታን ከይትተርፍ “ሕቶ ነቲ ጅግና” ዝብል ዓንዲ ኣርእስቲ ሂበያ ኣለኹ። ብመንፈስ ወትሩ ምሳይ ኢኻ። ክብርካ ነባሪ፡ ሽምካ ውን ተዘካሪ ኢዩ። ቅሰን።